കെയർഹോം പദ്ധതി: രണ്ടാംഘട്ട ഭവന സമുച്ചയത്തിന്റെ ഉദ്ഘാടനം 6ന് - Sarkardaily : Breaking News | Latest Malayalam News | Latest English News\nസഹകരണ വകുപ്പിന്റെ കെയർഹോം പദ്ധതിയുടെ രണ്ടാംഘട്ടത്തിൽ പൂർത്തിയായ ഭവന സമുച്ചയത്തിന്റെ ഉദ്ഘാടനം ഡിസംബർ 6ന് വൈകുന്നേരം മൂന്നു മണിക്ക് മുഖ്യമന്ത്രി പിണറായി വിജയൻ നിർവഹിക്കും. തൃശ്ശൂർ പഴയന്നൂർ പഞ്ചായത്തിലാണ് ഫ്‌ളാറ്റുകൾ പൂർത്തിയായത്. 40 കുടുംബങ്ങൾക്കാണ് താമസസൗകര്യം ഒരുക്കിയത്. ആദ്യ ഘട്ടം കെയർ ഹോം പദ്ധതിയുടെ വിജയത്തിന് ശേഷമാണ് സഹകരണ വകുപ്പിന്റെ നേതൃത്വത്തിൽ രണ്ടാം ഘട്ട ഭവന നിർമ്മാണ പദ്ധതി ആരംഭിച്ചത്. പഴയന്നൂർ പഞ്ചായത്ത് പദ്ധതിയുമായി സഹകരിക്കുകയും ഒരേക്കർ ആറ് സെന്റ് സ്ഥലം കൈമാറുകയും ചെയ്തു. 2018, 2019 കാലത്തെ പ്രളയത്തിന്റെ ഭാഗമായി വീടുകൾ നഷ്ടപ്പെട്ടവരുടെ പുനഃരധിവാസത്തിന്റെ ഭാഗമായാണ് കെയർ ഹോമിന്റെ പഴയന്നൂർ പദ്ധതി ആരംഭിച്ചതെന്ന് സഹകരണ മന്ത്രി വി.എൻ. വാസവൻ വാർത്താ സമ്മേളനത്തിൽ പറഞ്ഞു.\nരണ്ടാം ഘട്ടത്തിൽ 14 ജില്ലകളിലും ലൈഫ് മിഷൻ നിർദ്ദേശിച്ച സ്ഥലത്ത് ഭവന സമുച്ചയങ്ങൾ നിർമ്മിക്കാനാണ് തീരുമാനം. സഹകരണ സംഘങ്ങളുടെ അംഗങ്ങൾക്കു നൽകേണ്ട ലാഭവിഹിതം പൊതുയോഗത്തിന്റെ അനുമതിയോടെ പദ്ധതിയിലേയ്ക്ക് മാറ്റിയാണ് രണ്ടാം ഘട്ട നിർമ്മാണത്തിനുള്ള വിഭവ സമാഹരണം നടത്തിയത്. 55,83,14,385 രൂപയാണ് ഭവന നിർമ്മാണത്തിനായി സഹകരണ സംഘങ്ങൾ സംഭാവനയായി നൽകിയത്.\nഇരു നിലകളിലായി നാല് വീടുകളുള്ള പത്ത് ബ്ലോക്കുകളാണ് പഴയന്നൂരിൽ നിർമ്മിച്ചത്. തൃശ്ശൂർ നിർമ്മതി കേന്ദ്രയാണ് 3.72 കോടി രൂപ എസ്റ്റിമേറ്റിൽ നിർമ്മാണ പ്രവർത്തനങ്ങൾ ഏറ്റെടുത്തത്. സർക്കാർ അനുമതിയോടെ 91 ലക്ഷം രൂപയുടെ അധിക നിർമ്മാണ പ്രവർത്തനങ്ങളും നടത്തി. ഓരോ വീടിനും 432 ചതുരശ്ര അടി വിസ്തീർണമാണുള്ളത്. വരാന്ത, സ്വീകരണ മുറി, രണ്ട് കിടപ്പുമുറികൾ, അടുക്കള, ശുചിമുറി തുടങ്ങിയ സൗകര്യങ്ങൾ ഒരുക്കിയിട്ടുണ്ട്. ഓരോ വീടിനും പ്രത്യേകം വാട്ടർ ടാങ്കുകളും തയ്യാറാക്കിയിട്ടുണ്ട്. പൊതുവായുള്ള ലൈറ്റഡ് യാർഡ്, കുട്ടികൾക്കുള്ള കളിസ്ഥലം, ജിംനേഷ്യം, ലൈബ്രറി ഹാൾ, പൂന്തോട്ടം, വിശ്രമ കേന്ദ്രം എന്നിവയും ഒരുക്കിയിട്ടുണ്ട്.\nതേജസ്വിനി, പമ്പ, കബനി, അച്ചൻകോവിൽ, നെയ്യാർ, ഭവാനി, പെരിയാർ, മണിമല, ചന്ദ്രഗിരി, നിള എന്നിങ്ങനെ നദികളുടെ പേരാണ് ബ്ലോക്കുകൾക്ക് നൽകിയിരിക്കുന്നതെന്ന് മന്ത്രി പറഞ്ഞു.\nപഴയന്നൂർ ഗ്രാമപഞ്ചായത്ത് ഓഫീസിൽ ജില്ലാ കളക്ടറുടെ പ്രതിനിധിയായി എ.ഡി.എമ്മും ഗ്രാമപഞ്ചായത്ത് പ്രസിഡന്റും മറ്റ് ജനപ്രതിനിധികളും വകുപ്പ് ഉദ്യോഗസ്ഥരും പങ്കെടുത്തായിരുന്നു ഗുണഭോക്താക്കളെ കണ്ടെത്താനുള്ള നറുക്കെടുപ്പ്. പ്രളയത്തിൽ വീട് നഷ്ടപ്പെട്ട അഞ്ച് കുടുംബങ്ങളുടെയും പഴയന്നൂർ പഞ്ചായത്തിൽ ലൈഫ്മിഷൻ പട്ടികയിൽ ഉൾപ്പെടുത്തി നൽകിയ 35 കുടുംബങ്ങളുടെയും ഇതുനു പുറമെ നൽകിയ നാലു പേരുടെയും പേരുകൾ നറുക്കിട്ടാണ് 40 ഗുണഭോക്താക്കളെ കണ്ടെത്തിയത്.\nഉദ്ഘാടന ചടങ്ങിൽ സഹകരണ മന്ത്രി അദ്ധ്യക്ഷത വഹിക്കും. മന്ത്രിമാർ, ജനപ്രതിനിധികൾ, ഉദ്യോഗസ്ഥർ തുടങ്ങിയവരും ഉദ്ഘാടന യോഗത്തിൽ പങ്കെടുക്കും.\nTags: കെയർഹോം പദ്ധതി, പിണറായി വിജയൻ


എല്‍മണ്ട്: ജൂലൈ3ഞായറാഴ്ച സെന്റ് വിന്‍സെന്റ് ഡി. പോള് കത്തീഡ്രല് ദേവാലയത്തില് വച്ച് അഭി. തോമസ് മാര് യൗസേബിയോസ് മെത്രാപ്പോലീത്തയുടെ അധ്യക്ഷതയില് വി. കുര്‍ബാനയ്ക്കുശേഷം നടന്ന യോഗത്തില് കത്തീഡ്രലിന്റെ പുതിയ വികാരിയായും, അഭിവന്ദ്യ യൗസേബിയോസ് പിതാവിന്റെ സെക്രട്ടറിയായും നിയമിതനായ ഫാ. നോബി അയ്യനേത്തിന് ഊഷ്മള സ്വീകരണം നല്‍കി.\nശുശ്രൂഷകളില് എല്ലാ നന്മകളും ഉണ്ടാകട്ടെ എന്നു അഭിവന്ദ്യ പിതാവ് ആശംസിച്ചു. നോബി അച്ചന്റെ പ്രവര്‍ത്തനങ്ങള് ഏറ്റവും ഫലദായകമായിത്തീരട്ടെ എന്നു ഇടവക സെക്രട്ടറി സ്വാഗത പ്രസംഗത്തില് പറഞ്ഞു.\nതിരുവനന്തപുരം മേജര് അതിരൂപതയിലെ വൈദികനായ ഫാ. നോബി ബാലരാമപുരം തെങ്കറക്കോണം ഇടവകയിലെ വികാരിയായും, ബാലരാമപുരം നസ്രത്ത് ഹോം സ്കൂള് മാനേജരായും സേവനം അനുഷ്ഠിച്ചുവരവേയാണ് പുതിയ നിയോഗവുമായി അമേരിക്കയിലെത്തിയത്.\nഅശ്വതി വി നായരുടെ നൃത്ത ശില്‍പ്പശാല ടൊറോന്റോയില്


club africa: ടുണീഷ്യയിലെ ക്ലബ്ബ് ആഫ്രിക്കയുടെ ആരാധകര് കിടുവാണ്, മരണമാസാണ് !! കടത്തില് മുങ്ങി പൂട്ടാന് പോയ ക്ലബ്ബ് ആഫ്രിക്കക്ക് മൂന്ന് കോടി ഒറ്റ ദിവസം കൊണ്ട പിരിച്ച് നല്‍കി !! ബ്ലാസ്റ്റേഴ്‌സ് സാമ്പത്തിക പ്രതിസന്ധിയിലാണത്രേ, ടുണീഷ്യന് മോഡല് പയറ്റിയാലോ മഞ്ഞപ്പടക്കാരേ !! - club africain fans donate us$450,000 in one day | Samayam Malayalam\nടുണീഷ്യയിലെ ക്ലബ്ബ് ആഫ്രിക്കയുടെ ആരാധകര് കിടുവാണ്, മരണമാസാണ് !! കടത്തില് മുങ്ങി പൂട്ടാന് പോയ ക്ലബ്ബ് ആഫ്രിക്കക്ക് മൂന്ന് കോടി ഒറ്റ ദിവസം കൊണ്ട പിരിച്ച് നല്‍കി !! ബ്ലാസ്റ്റേഴ്‌സ് സാമ്പത്തിക പ്രതിസന്ധിയിലാണത്രേ, ടുണീഷ്യന് മോഡല് പയറ്റിയാലോ മഞ്ഞപ്പടക്കാരേ !!\nSamayam Malayalam | Updated: 06 Nov 2019, 09:29:00 PM\nടുണീഷ്യന് ഫുട്‌ബോളിലെ ചാമ്പ്യന്‍ക്ലബ്ബായ ക്ലബ്ബ് ആഫ്രിക്കന് സാമ്പത്തിക പ്രതിസന്ധി കാരണം പൂട്ടാന് ഒരുങ്ങി. ക്ലബ്ബ് പ്രേമികള് വന് പിരിവെടുത്ത് പ്രതിസന്ധി പരിഹരിക്കാന് രംഗത്തെത്തിയതോടെ സംഭവം ലോകമറിഞ്ഞു. ഒരു ദിവസം കൊണ്ട് മൂന്ന് കോടിയിലേറെയാണ് പിരിച്ചെടുത്തത്\nടുണീഷ്യന് ഫുട്‌ബോള് ക്ലബ്ബായ ക്ലബ്ബ് ആഫ്രിക്കന് അടച്ച് പൂട്ടല് ഭീഷണി മറികടന്നു\nക്ലബ്ബ് ആരാധകര് ഒരു ദിവസം കൊണ്ട് പിരിച്ചെടുത്തത് മൂന്ന് കോടിയിലേറെ\nകളിക്കാര്‍ക്കും സപ്പോര്‍ട്ടിംഗ് സ്റ്റാഫുകള്‍ക്കും ശമ്പളം നല്‍കാത്തതിനാല് പോയിന്റ് വെട്ടിക്കുറച്ചിരുന്നു\nഫുട്‌ബോള് ക്ലബ്ബുകള് ഒരു നാടിന്റെ പരിച്ഛേദമാണ്. ആ നാടിന്റെ സംസ്‌കാരവുമായി ഏറ്റവും ഇഴചേര്‍ന്ന് കിടക്കുന്ന ഒന്നായിരിക്കും ക്ലബ്ബുകള്. കൊല്‍ക്കത്തയില് മോഹന്‍ബഗാനും ഈസ്റ്റ്ബംഗാളും തമ്മിലുള്ള ഡെര്‍ബിക്ക് ആവേശം നുരയുന്നത് സംസ്‌കാരത്തിന്റെയും ചരിത്രത്തിന്റെയും പോരാട്ടമാകുന്നതു കൊണ്ടാണ്. ലോകത്ത് അങ്ങനെ എത്രയെത്ര ക്ലബ്ബുകള്, എത്രയെത്ര ഡെര്‍ബികള്, ആവേശപ്പോരാട്ടങ്ങള്.\nകേരളം ഏറെക്കാലത്തിന് ശേഷം നെഞ്ചേറ്റിയ ക്ലബ്ബാണ് കേരള ബ്ലാസ്‌റ്റേഴ്‌സ്. ഫുട്‌ബോളിന് വേരോട്ടമുള്ള കേരളമണ്ണിന്റെ സംസ്‌കാരം തിരിച്ചറിഞ്ഞ കൊമ്പന്‍മാരായി ബ്ലാസ്റ്റേഴ്‌സ്. കേരളത്തിന്റെ സ്വന്തം മഞ്ഞപ്പട. ആ ടീം ഇപ്പോള് സാമ്പത്തിക പ്രതിസന്ധി നേരിടുന്നുവെന്ന റിപ്പോര്‍ട്ടുകളാണ് പുറത്തുവരുന്നത്. സ്റ്റേഡിയത്തിന് ക്ലബ്ബ് നല്‍കി വരുന്ന ഭീമമായ വാടകത്തുകയുമായി ബന്ധപ്പെട്ട തര്‍ക്കങ്ങള് പുകയുകയാണ്. ആറ് കോടിയോളം രൂപയാണേ്രത ഒരു സീസണിലേക്ക് ക്ലബ്ബിന് വാടകയിനത്തില് വരുന്നത്. ക്ലബ്ബിനെ എങ്ങനെ മുന്നോട്ട് കൊണ്ടു പോകും എന്നറിയാതെ നില്‍ക്കുകയാണ് ബ്ലാസ്‌റ്റേഴ്‌സ് സി ഇ ഒ വിരേന് ഡിസില്‍വ. കേരളത്തിന്റെ മഞ്ഞപ്പടയെ ആര്‍ക്ക് രക്ഷിക്കാന് സാധിക്കും. ടീമിന്റെ ആരാധകര്‍ക്ക് ഒരു കൈ നോക്കിക്കൂടെ ?\nക്ലബ്ബിന്റെ അനുകൂലികള് മനസ് വെച്ചാല് തീരാത്ത പ്രശ്‌നമില്ലെന്ന് ടുണീഷ്യയിലെ ക്ലബ്ബ് ആഫ്രിക്കന് ആരാധകര് തെളിയിച്ചിരിക്കുന്നു. 2018 ല് ടുണീഷ്യന് കപ്പ് നേടിയ ടീമാണ് ക്ലബ്ബ് ആഫ്രിക്കന്. ആ ടീം നടപ്പ് സീസണില് വലിയ സാമ്പത്തിക പ്രതിസന്ധിയിലേക്ക് വീണു. കളിക്കാര്‍ക്ക് ശമ്പളം നല്‍കാന് പോലും സാധിച്ചില്ല. അതോടെ, ക്ലബ്ബിന് ടുണീഷ്യന് ഫുട്‌ബോള് ഫെഡറേഷന് ശിക്ഷാനടപടി വിധിച്ചു. ലീഗില് ആറ് പോയിന്റ് വെട്ടിക്കുറച്ചു. വൈകാതെ വിക്കും വന്നേക്കാം എന്ന് വന്നതോടെ ആരാധകര്‍രംഗത്തിറങ്ങി.\n4,25,92,943 (നാല് കോടി ഇരുപത്തഞ്ച് ലക്ഷത്തിന് മുകളില്) രൂപയാണ് ക്ലബ്ബിന് കടബാധ്യത. ഇത് പരിഹരിക്കാന് ടുണീഷ്യന് ഫുട്‌ബോള് ഫെഡറേഷന്റെ മുന്‍കൈയ്യില് ക്ലബ്ബ് അനുകൂലികളെല്ലാം ചേര്‍ന്ന് പണപ്പിരിവ് നടത്തി. വലിയപ്രതികരണമാണ് ലഭിച്ചത്.\nമൂന്ന്‌കോടി പത്തൊമ്പത് ലക്ഷ്യത്തി ഇരുപത്തയ്യായിരത്തി അഞ്ചൂറ്റി പതിനെട്ട് ഇന്ത്യന്‍രൂപയാണ് ഒരു ദിവസം കൊണ്ട് ക്ലബ്ബ് ആരാധകര് പിരിച്ചെടുത്തത്. 24 മണിക്കൂറിനുള്ളിലാണ് ഈ വമ്പന് പിരിവ് ഹിറ്റായത്. ക്ലബ്ബ് അനുകൂലികളില് രോഗികളും അംഗപരിതമരുമല്ലൊം ഉണ്ട്. പലരും ഒരുദിവസത്തെ മരുന്നിന്‌ചെലവാകുന്ന തുക ക്ലബ്ബിനെ രക്ഷിച്ചെടുക്കാനുള്ള പിരിവിലേക്ക് നല്‍കി ഐക്യദാര്‍ഢ്യം അറിയിച്ചു.\nടുണീഷ്യയിലെ ക്ലബ്ബിനെ രക്ഷിക്കാന് ഫുട്‌ബോള് പ്രേമികള് ഇറങ്ങിയെങ്കില് കേരള ബ്ലാസ്റ്റേഴ്‌സിന് പേടിക്കാനില്ല. കൊച്ചി കലൂര് സ്റ്റേഡിയത്തില് അറുപതിനായിരത്തിന് മുകളിലായിരുന്നു അറ്റന്‍ഡെന്‍സ്.\nആറായിരംപേര് ആയിരം രൂപയെടുത്താല് മതി ആറ് കോടി രൂപ പിരിച്ചെടുക്കാന്. ഈ പണം മതി കേരള ബ്ലാസ്റ്റേഴ്‌സിന് ഒരു സീസണില് അവരെ പ്രതിസന്ധിയിലാക്കുന്ന വാടകയടക്കാന്. മഞ്ഞപ്പടയുടെ ആരാധകരുള്ള കാലത്തോളം കേരള ബ്ലാസ്റ്റേഴ്‌സ് പൂട്ടിപ്പോകില്ലെന്ന് വിശ്വസിക്കാം...\n2022 ലോകകപ്പ് യോഗ്യത: അടുത്ത മത്സരങ്ങള്‍ക്കുള്ള ഇന്ത്യന് ടീമായി, മൂന്ന് മലയാളി താരങ്ങള് ടീമില്‍ആര്‍ട്ടിക്കിള് ഷോ\nടുണീഷ്യ ക്ലബ്ബ് ആഫ്രിക്ക കേരള ബ്ലാസ്റ്റേഴ്സ് Kerala Blasters club africa\nWeb Title : club africain fans donate us$450,000 in one day


19 ഒക്ടോബർ 2019 20:17 മുതലുള്ള മാറ്റങ്ങൾ പ്രദർശിപ്പിക്കുക\nവോയേജർ 2; 02:46 +8 Meenakshi nandhini സംവാദം സംഭാവനകൾ\n(ചെ.) ഗ്രിഗോറിയൻ കാലഗണനാരീതി; 07:27 -7 Mdfaisal pkl സംവാദം സംഭാവനകൾ 1582 ഒക്ടോബർ4ജൂലിയൻ കലണ്ടർ അനുസരിച്ച് 'വ്യാഴാഴ്ച' (Thursday) ആണ്. അത് ഇവിടെ ചൊവ്വ (Tuesday) എന്ന് തെറ്റായി കൊടുത്തിരിക്കുന്നത് തിരുത്തി. റ്റാഗുകൾ: മൊബൈൽ സൈറ്റ് മൊബൈൽ വെബിലെ തിരുത്ത് കണ്ടുതിരുത്തൽ സൗകര്യം\n"https://ml.wikipedia.org/wiki/പ്രത്യേകം:ബന്ധപ്പെട്ട_മാറ്റങ്ങൾ/ഓഗസ്റ്റ്" എന്ന താളിൽനിന്ന് ശേഖരിച്ചത്


മീൻകുഞ്ഞുങ്ങളെ വിൽക്കാൻ ഇനി ലൈസൻസ് വേണം | 27Sep2020\nആലപ്പുഴ: സംസ്ഥാനത്ത് മീൻകുഞ്ഞുങ്ങളുടെയും അലങ്കാരമീനുകളുടെയും വിപണനത്തിനു സർക്കാർ ലൈസൻസ് നിർബന്ധമാക്കുന്നു. കേരളത്തിന്റെ ആവാസവ്യവസ്ഥയെയും കർഷകരെയും തകർക്കുന്ന തരത്തിലുള്ള മീൻകുഞ്ഞുങ്ങളുടെ വിപണനം ശ്രദ്ധയിൽപ്പെട്ടതിനെത്തുടർന്നാണിത്.\nജില്ലാതലത്തിൽ ഇതിനായി സർവേ ആരംഭിച്ചു. മത്സ്യക്കുഞ്ഞുങ്ങളെ വിപണനം നടത്തുന്നവരുടെയും ഹാച്ചറികളുടെയും വിവരം ഫിഷറീസ് ഓഫീസുകൾ ശേഖരിച്ചുതുടങ്ങി. 236 ഹാച്ചറികളുടെ രജിസ്ട്രേഷൻ പൂർത്തിയായി. ഇവയുടെ അടിസ്ഥാനസൗകര്യങ്ങളും ഇറക്കുമതിവിവരങ്ങളും ശേഖരിച്ച് ലൈസൻസ് നൽകുന്നതിനുള്ള നടപടിയിലേക്കുകടക്കുമെന്ന് സ്റ്റേറ്റ് ഫിഷ് സീഡ് സെന്റർ മെമ്പർ സെക്രട്ടറി എച്ച്. സലിം പറഞ്ഞു.\n2015 ൽത്തന്നെ സംസ്ഥാന മത്സ്യവിത്ത് നിയമം കൊണ്ടുവന്നതാണ്. പക്ഷേ, പ്രവർത്തനനടപടി വൈകി. നിയമപ്രകാരം മത്സ്യവിത്ത് സംഭരണം, വിതരണം, വിപണനം, ഇറക്കുമതി, കയറ്റുമതി എന്നിവ നടത്തുന്ന വ്യക്തികളും സ്ഥാപനങ്ങളും ഏജൻസികളും ലൈസൻസ് എടുത്തശേഷം മാത്രമേ പ്രവർത്തിക്കാനാവൂ.\nഇറക്കുമതി ചെയ്യുന്ന മത്സ്യവിത്തുകൾ ലാബുകളിൽ പരിശോധിച്ച് രോഗമുക്തമാണെന്ന് ഉറപ്പുവരുത്തി മത്സ്യവിത്തുകേന്ദ്രം സർട്ടിഫൈചെയ്തശേഷം മാത്രമേ കർഷകർക്കു വിതരണം ചെയ്യാവൂ.\nലൈസൻസെടുക്കാതെ 1,000 രൂപയ്ക്കുതാഴെയുള്ള വിത്തുകൾ വിതരണം ചെയ്യുന്നവർക്ക് 5,000 രൂപയാണ് പിഴ. 1,000 രൂപയ്ക്കു മുകളിലാണെങ്കിൽ വിത്തുവിലയുടെ അഞ്ചിരട്ടിയാണ് പിഴ. രജിസ്‌ട്രേഷനും ലൈസൻസും നേടുന്നതിനു കൊല്ലം ജില്ലയിലെ തേവള്ളി കേന്ദ്രമായി പ്രവർത്തിക്കുന്ന സംസ്ഥാന മത്സ്യവിത്തുകേന്ദ്രം ഓഫീസുമായോ ജില്ലകളിൽ ഫിഷറീസ് വകുപ്പിന്റെ അധീനതയിലുള്ള മത്സ്യകർഷക വികസന ഏജൻസിയുമായോ ബന്ധപ്പെടണം.\nമിന്റ്ട്രീ ഓഹരികൾ വിറ്റ് സഹ സ്ഥാപകനും കുടുംബവും


കേരളത്തില് 2846 കോവിഡ് കേസുകള് കൂടി, 12 മരണങ്ങള് - Express Kerala\nKerala December 29, 2021 | Published by : Express Kerala Network\nതിരുവനന്തപുരം: സംസ്ഥാനത്ത് ഇന്ന് 2846 പേര്‍ക്ക് കൊവിഡ് സ്ഥിരീകരിച്ചു. എറണാകുളം 526, തിരുവനന്തപുരം 507, കോഴിക്കോട് 348, കോട്ടയം 332, തൃശൂര് 185, പത്തനംതിട്ട 179, കൊല്ലം 141, കണ്ണൂര് 136, ആലപ്പുഴ 128, ഇടുക്കി 100, മലപ്പുറം 91, വയനാട് 69, കാസര്‍ഗോഡ് 53, പാലക്കാട് 51 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 69,852 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി6വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 1,12,284 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,08,593 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 3691 പേര് ആശുപത്രികളിലും നിരീക്ഷണത്തിലാണ്. 447 പേരെയാണ് പുതുതായി ആശുപത്രിയില് പ്രവേശിപ്പിച്ചത്.നിലവില് 20,456 കോവിഡ് കേസുകളില്, 10.6 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 12 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 199 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 47,277 ആയി.\nരോഗം സ്ഥിരീകരിച്ച് ചികിത്സയിലായിരുന്ന 2576 പേര് രോഗമുക്തി നേടി. തിരുവനന്തപുരം 634, കൊല്ലം 115, പത്തനംതിട്ട 144, ആലപ്പുഴ 103, കോട്ടയം 121, ഇടുക്കി 157, എറണാകുളം 402, തൃശൂര് 169, പാലക്കാട് 135, മലപ്പുറം 106, കോഴിക്കോട് 260, വയനാട് 19, കണ്ണൂര് 161, കാസര്‍ഗോഡ് 50 എന്നിങ്ങനേയാണ് രോഗമുക്തിയായത്. ഇതോടെ 20,456 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 51,73,656 പേര് ഇതുവരെ കൊവിഡില് നിന്നും മുക്തി നേടി.


Saturday 22 October 2016 7:47 pm IST\nകോട്ടയം: ജില്ലയില് ഭൂമി പിളര്‍ന്ന് മണ്ണ് മാഫിയ. ജില്ലയിലെ വിവിധ പ്രദേശങ്ങളിലാണ് മണ്ണ് മാഫിയാകളുടെ നേതൃത്വത്തില് മണ്ണെടുപ്പും വയല് നികത്തലും വ്യാപകമായി നടക്കുന്നത്. വീട് വയ്ക്കാനല്ലാതെ മറ്റൊരു നിര്‍മ്മാണ പ്രവര്‍ത്തനത്തിനും തണ്ണീര്‍ത്തടങ്ങള് നികത്താന് പാടില്ലായെന്ന് സര്‍ക്കാര് വ്യക്തമാക്കുമ്പോഴും മണ്ണു മാഫിയ ജില്ലയില് പിടിമുറുക്കുകയാണ്. കടുത്തുരുത്തിയിലും കുമരകത്തുമാണ് വന്‍തോതില് നെല്‍വയലുകള് നികത്തപ്പെട്ടുകൊണ്ടിരിക്കുന്നത്. കടുത്തുരുത്തിയില് ഒന്നരയേക്കറോളം പാടശേഖരമാണ് മണ്ണിട്ട് നികത്താന് ശ്രമിക്കുന്നത്. കൃഷി ചെയ്യാനുള്ള എല്ലാ പാരിസ്ഥിതിക സാഹചര്യങ്ങളും നിലനില്‍ക്കുമ്പോള് തന്നെയാണ് ഇവിടെ അനധികൃത നികത്തല് നടക്കുന്നത്. കുമരകം വില്ലേജിന്റെ വിവിധ ഭാഗങ്ങളില് റിസോര്‍ട്ട് മാഫിയ വന്‍തോതില് തണ്ണീര്‍ത്തടങ്ങള് നികത്താനുള്ള ശ്രമം ആരംഭിച്ചു. മണ്ണ് മാഫിയയും ജിയോളജി വകുപ്പും തമ്മിലുള്ള ഒത്തുകളിയുടെ ഭാഗമായാണ് ഇത്തരം ശ്രമങ്ങള് നടക്കുന്നത്. കറുകച്ചാല്, നെടുങ്കുന്നം, കൂരോപ്പട പഞ്ചായത്തുകളിലും വന്‍തോതില് മണ്ണ് ഖനനം നടക്കുന്നു. കൂരോപ്പട-പാമ്പാടി റോഡ് രാത്രികാലങ്ങളില് മണ്ണ് കയറ്റിയ ടോറസ് ലോറികള് കയ്യടക്കി. നെടുംങ്കുന്നം പഞ്ചായത്തില് മൈലാടിക്ക് സമീപം ഏക്കര് കണക്കിന് ഭൂമിയിലെ മണ്ണാണ് ഭൂമാഫിയ കടത്തിക്കൊണ്ട് പോകുന്നത്. കുമരകത്തേയ്ക്കാണ് വ്യാപകമായി കരമണ്ണ് കൊണ്ടുപോകുന്നത്. കൂറ്റന് മെഷീനുകള് ഉപയോഗിച്ചാണ് പലസ്ഥലത്തും മണ്ണ് ഖനനം നടക്കുന്നത്. ആത്മീയ സംഘടനകളുടെ പേരിലും വന്‍തോതില് മണ്ണ് ഖനനം നടക്കുന്നു. കടുത്തുരുത്തി പൂവക്കോട്ട് 50 ഏക്കറോളം കുന്ന് മണ്ണ് നീക്കുന്നതിന് വേണ്ടിയുള്ള ശ്രമം നടന്നുവരികയാണ്. ഇതിനെതിരെ പരിസ്ഥിതി പ്രവര്‍ത്തകരും പൊതുജനങ്ങളും സംഘടിപ്പിച്ച് ശക്തമായ സമരപരിപാടികളുമായി മുന്നോട്ട് പോകുവാന് തയ്യാറാവുകയാണ്.\nവ്യാജ അനുമതിയുടെ പേരില് മണ്ണ് ഖനനം വ്യാപകമാകുന്നു\nമണ്ണ് മാഫിയ വ്യാപാരിയെ ആക്രമിച്ചു\nജില്ലയിലെ വിവിധ പഞ്ചായത്തുകളില് മണ്ണ് മാഫിയ സജീവമാകുന്നു\nസര്‍ക്കാര് ഉത്തരവിന്റെ മറവില് തണ്ണീര്‍തടങ്ങള് മണ്ണിട്ട് നികത്തുന്നു\nഭൂമി കാര്‍ന്നെടുത്ത് മണ്ണുലോബി; കുടിനീര് പോലും ഇല്ലാതാകുന്നു


സ്മൃതി ഇറാനിയുടെ സഹായിയുടെ കൊലപാതകം: പ്രാദേശിക സീറ്റ് തര്‍ക്കം മൂലമുള്ള കുടിപ്പക\nAmethi, First Published 30, May 2019, 9:34 AM\nഅഞ്ചുപേർ ചേർന്നാണ് കൊല നടത്തിയതെന്നും ഇതിൽ മൂന്ന് പേരെ അറസ്റ്റ് ചെയ്തതായും പൊലീസ് അറയിച്ചു. മറ്റു രണ്ട് പേർ ഒളിവിലാണ്.\nഅമേഠി: സ്മൃതി ഇറാനിയുടെ അമേഠിയിലെ സഹായി സുരേന്ദ്ര സിങിനെ കൊലപ്പെടുത്തിയത് ബിജെപി പ്രവർത്തകർ തന്നെയെന്ന് ഉത്തർപ്രദേശ് ഡിജിപി ഒ പി സിങ്. ബിജെപി പ്രവർത്തകർക്കിടയിലെ പ്രാദേശിക പ്രശ്നങ്ങളാണ് കൊലപാതകത്തിൽ കലാശിച്ചതെന്ന് സിങ് പറഞ്ഞു. അഞ്ചുപേർ ചേർന്നാണ് കൊല നടത്തിയതെന്നും ഇതിൽ മൂന്ന് പേരെ അറസ്റ്റ് ചെയ്തതായും പൊലീസ് അറയിച്ചു. മറ്റു രണ്ട് പേർ ഒളിവിലാണ്.\nപ്രതികളിൽ ഒരാൾക്ക് അമേഠിയിലെ പഞ്ചായത്ത് തെരഞ്ഞെടുപ്പിൽ മത്സരിക്കാൻ താത്പര്യം ഉണ്ടായിരുന്നു. എന്നാൽ ഇതിൽ സുരേന്ദ്ര സിങ് എതിർപ്പ് പ്രകടിപ്പിച്ചു. ഇതോടെ ഇരുവർക്കുമിടയിൽ പ്രശ്നങ്ങൾ ഉടലെടുക്കുകയും ഈ പക വളർന്ന് കൊലപാതകത്തിൽ കലാശിക്കുകയുമായിരുന്നുവെന്ന് ഒ പി സിങ് പറഞ്ഞു.\nഅമേഠിയിലെ ഗൗരിഗഞ്ജിൽ ശനിയാഴ്ച രാത്രി 11.30-ഓടെയാണ് ബരോളിയ ഗ്രാമത്തിലെ മുൻ ഗ്രാമ തലവൻ കൂടിയായ സുരേന്ദ്ര സിംഗ് വെടിയേറ്റ് മരിച്ചത്. അന്ന് രാത്രി ബൈക്കിലെത്തിയ അക്രമികൾ സുരേന്ദ്ര സിങിന്റെ വീടിന് മുന്നിലെത്തുകയും അദ്ദേഹത്തിന് നേരെ വെടിയുതിർക്കുകയുമായിരുന്നു. മുഖത്ത് സാരമായി പരിക്കേറ്റ സുരേന്ദ്ര സിങിനെ ലഖ്നൗവിലെ സർക്കാർ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.\nആചാരങ്ങള് തെറ്റിച്ച് സ്മൃതി ഇറാനി സുരേന്ദ്ര സിങിന്റെ മരണാനന്തര ചടങ്ങുകളില് പങ്കെടുക്കുകയും ശവമഞ്ചം ചുമക്കുകയും ചെയ്തത് വലിയ വാർത്തയായിരുന്നു. 2014-ലെ തെരഞ്ഞെടുപ്പ് മുതൽ സ്മൃതിക്കൊപ്പം പ്രവർത്തിക്കുന്നയാളാണ് സുരേന്ദ്ര. അതേസമയം കൊലപാതകത്തിന് പിന്നിൽ കോൺഗ്രസ് ആണെന്ന് ആരോപിച്ച് സുരേന്ദ്ര സിങിന്റെ കുടുംബം നേരത്തെ രംഗത്തെത്തിയിരുന്നു.\nLast Updated 30, May 2019, 3:03 PM\nbjp mp smriti irani amethi


മാനാഞ്ചിറ- വെള്ളിമാടുകുന്ന് റോഡ് വികസനം - Calicut Journal\nHome » ന്യൂസ് & വ്യൂസ് » മാനാഞ്ചിറ- വെള്ളിമാടുകുന്ന് റോഡ് വികസനം\nമാനാഞ്ചിറ- വെള്ളിമാടുകുന്ന് റോഡ് വികസനം\nകോഴിക്കോടിന്റെ റോഡ് വികസനത്തെ കുറിച്ച് ചര്‍ച്ച ചെയ്യുമ്പോള് ഒരിക്കലും ഒഴിച്ചു നിര്‍ത്താനാവാത്ത ആവശ്യമാണ് മാനാഞ്ചിറ വെള്ളിമാടു കുന്ന് റോഡ് വികസനം. നാട്ടുകാര് ആക്ഷന് കമ്മറ്റി വരെ രൂപീകരിച്ച് മാനാഞ്ചിറ- വെള്ളിമാടുകുന്ന് റോഡ് വികസനത്തിനായി മുറവിളി കൂട്ടാന് തുടങ്ങിയിട്ട് വര്‍ഷം കുറെയായി.\nഅധികൃതരുടെ അനാസ്ഥ ഒന്നുകൊണ്ട് മാത്രം ഫയലില് ഉറങ്ങിപ്പോയ വികസന പദ്ധതിയാണ് മാനാഞ്ചിറ- വെള്ളിമാടുകുന്ന് റോഡ് വികസനം. തുടക്കം മുതല്‍ക്കു തന്നെ പദ്ധതി അട്ടിമറിക്കാനുള്ള ശ്രമങ്ങളും ആരംഭിച്ചിരുന്നു. നാലുവര്‍ഷം മുമ്പ് അക്വിസിഷന് സംബന്ധിച്ച മൂന്നുനാല് ഫയലുകള് കളക്ടറേറ്റില് നിന്ന് കാണാതാവുകയും ചെയ്തു. ആക്ഷന് കമ്മിറ്റി മുഖ്യമന്ത്രിയ്ക്ക് നേരിട്ട് പരാതി നല്‍കിയതോടെ ഫയല് പ്രത്യക്ഷപ്പെട്ടു. റോഡു വികസനം അട്ടിമറിക്കാന് ശ്രമിക്കുന്നതിനെതിരെ മൂന്നു തവണ ഡോ. എം.ജി.എസ് നാരായണന്റെ നേതൃത്വത്തില് ഉപവാസ സമരം നടത്തുകയും ചെയ്തു. രണ്ടു തവണ കലക്ട്രേറ്റിനു മുന്നിലും ഒരു തവണ കിഴക്കെ നടക്കാവ് ജംഗ്ഷനിലുമായിരുന്നു സമരം. അധികൃതരുടെ ഭാഗത്തുനിന്ന് ഉറപ്പ് ലഭിച്ചതിനെ തുടര്‍ന്നാണ് പലപ്പോഴായി സമരം അവസാനിപ്പിച്ചതും. പദ്ധതി ഡിനോവ ആകാതിരിക്കാന് 2015 മാര്‍ച്ച് 31നു മുമ്പായി 25 കോടി രൂപ അനുവദിച്ച് മലാപ്പറമ്പ് ഭാഗത്ത് സ്ഥലം ഏറ്റെടുത്തിരുന്നു. അതോടെ നോട്ടിഫിക്കേഷന് കാലാവധി കഴിഞ്ഞതിനാല് പദ്ധതി ഉപേക്ഷിക്കണമെന്ന ആവശ്യം ഉന്നയിച്ച് ചില ഭൂവുടമകള് ഹൈക്കോടതിയില് നല്‍കിയ ഹര്‍ജി തള്ളി. പദ്ധതിയുമായി മുന്നോട്ടുപോകാന് സര്‍ക്കാരിന് അനുവാദം ലഭിക്കുകയും ചെയ്തിരുന്നു. തുടര്‍ന്നാണ് കൂടുതല് ഫണ്ട് അനുവദിച്ചത്.\nകഴിഞ്ഞ ജൂണ് 14ന് നഗരപാതാ വികസന പദ്ധതിയുടെ ടെന്‍ഡര് രേഖ കൈമാറുന്ന ചടങ്ങില് ഈ റോഡിന്റെ വികസനത്തിനായി 412 കോടി രൂപ നീക്കിവയ്ക്കുമെന്ന് മരാമത്തുമന്ത്രി പറഞ്ഞിരുന്നു. പ്രാരംഭ നടപടികള്‍ക്കായി 100 കോടി അനുവദിക്കുമെന്ന് മുഖ്യമന്ത്രിയും അറിയിച്ചു. കോഴിക്കോട് ജില്ലയിലെ ഫ്‌ലാഗ് ഷിപ്പ് പദ്ധതിയില് ഉള്‍പ്പെടുത്തിക്കൊണ്ട് ബജറ്റ് പ്രഖ്യാപനവും വന്നു. ബജറ്റില് മുഴുവന് തുകയും വകയിരുത്തുകയും ചെയ്തിട്ടുണ്ട്. എന്നാല് പ്രഖ്യാപനം പ്രഖ്യാപനം മാത്രമായി ഒതുങ്ങിയപ്പോള് റോഡു വികസനം കടലാസിലും ഒതുങ്ങി. നഗരപാതാ വികസനപദ്ധതിയിലെ രണ്ടാം റോഡായി ഉള്‍പ്പെടുത്തിയിരുന്ന മാനാഞ്ചിറ- വെള്ളിമാടുകുന്ന് റോഡ് എങ്ങനെ തഴയപ്പെട്ടു എന്ന് ഭരണാധികാരികള്‍ക്ക് പോലും ഉത്തരം നല്‍കാനാവാത്ത ചോദ്യമാണ്. നടപടികള് ആരംഭിച്ച് സര്‍വ്വേ ഏതാണ്ട് പൂര്‍ത്തിയായ ഘട്ടത്തിലാണ് മുന്‍ഗണന പട്ടികയില് നിന്ന് റോഡ് പിന്നാക്കം പോയത്.\nമലാപ്പറമ്പ് ജംഗ്ഷന് വിപുലീകരണത്തിന് നല്‍കിയ 10 കോടിയും റോഡ് വികസനത്തിന് സ്ഥലം ഏറ്റെടുക്കാന് ലഭിച്ച 25 കോടിയും ഇതിനുപുറമെ ലഭിച്ച നാലുകോടിയും ഉപയോഗിച്ചുള്ള നടപടികള് ഫെബ്രുവരിയില് പൂര്‍ത്തിയാക്കുമെന്ന് ജനുവരി 16ന് ചേര്‍ന്ന അവലോകന യോഗത്തില് നഗരപാതാ വികസന പദ്ധതിയുടെ മേല്‍നോട്ടം വഹിക്കുന്ന മന്ത്രി എം.കെ മുനീറും കലക്ടര് എന്. പ്രശാന്തും ഉറപ്പു നല്‍കിയിട്ടുണ്ട്. ഫെബ്രുവരി മാസം പൂര്‍ത്തിയാകാന് ഇനി ദിവസങ്ങള് മാത്രമേ ബാക്കിയുള്ളൂ എന്നത് മറ്റൊരു കാര്യം. ഫണ്ട് ലഭിക്കാത്തതാണ് വികസനത്തിന് തടസ്സം നില്‍്കുന്നതെന്നാണ് ഉദ്യോഗസ്ഥരുടെ വാദം. ലൈറ്റ് മെട്രോ പദ്ധതിയ്ക്കായി സര്‍ക്കാര് അനുവദിച്ച പ്രത്യേക ഫണ്ട് ഉപയോഗിക്കാമെന്നിരിക്കെ, മാനാഞ്ചിറ ഡി.ഡി.ഇ ഓഫീല് പരിസരം മുതല് മാവൂര് റോഡ് വരെ ഡയറക്ട് പര്‍ച്ചേയ്‌സ് വ്യവസ്ഥയില് വിട്ടുകിട്ടാത്തതുള്‍പ്പടെയുള്ള സ്ഥലം ഇപ്പോല് കളക്ടറുടെ അക്കൗണ്ടിലുള്ള ഫണ്ട് ഉപയോഗിച്ച് ഏറ്റെടുക്കാനുള്ള നീക്കവും നടക്കുന്നു.\nപല തവണകളായി റോഡു വികസനത്തിന് ഗവണ്‍മെന്റ് 64 കോടി രൂപ സര്‍ക്കാര് അനുവദിച്ചിട്ടുണ്ട്. ഒന്നാംഘട്ടത്തില് അനുവദിച്ച 25 കോടി രൂപ ഉപയോഗിച്ച് മലാപ്പറമ്പ് ജംഗ്ഷനിലെ 36 കടകള് നില്‍ക്കുന്ന സ്ഥലം ഒഴിപ്പിച്ചതല്ലാതെ മറ്റൊന്നും നടന്നില്ലെന്ന് ആക്ഷന് കമ്മിറ്റി കുറ്റപ്പെടുത്തുന്നു. മലാപ്പറമ്പ് ജംഗ്ഷനില് റോഡ് വീതികൂട്ടാനായി പത്തുകോടിരൂപ അധികൃതര് ആവശ്യപ്പെട്ടതനുസരിച്ച് അനുവദിച്ചിരുന്നു. എന്നാല് ഇതുവരെ ആ പണം വിനിയോഗിച്ചിട്ടില്ല. സ്വകാര്യ വ്യക്തിയുടെ ഭൂമി ഏറ്റെടുക്കാനായി 25 കോടിരൂപയും അനുവദിച്ചു. അതും ഉപയോഗപ്പെടുത്തിയില്ല. റോഡിന് വീതികൂട്ടുമ്പോള് ഏറ്റെടുക്കുന്ന സര്‍ക്കാര് ഭൂമിയുടെ മതില് കെട്ടി സംരക്ഷിക്കുന്നതിന് മറ്റൊരു നാലുകോടി രൂപയും അനുവദിച്ചു. എന്നാല് അതും ഇതുവരെ ഉപയോഗപ്പെടുത്തിയിട്ടില്ല. ഫലത്തില് 39 കോടിരൂപ മാനാഞ്ചിറ- വെള്ളിമാടുകുന്ന് റോഡ് വികസനത്തിന്റെ പേരില് അധികൃതരുടെ കൈവശമിരിക്കുകയാണ്. സ്ഥലമേറ്റെടുപ്പ് സംബന്ധിച്ച് മറ്റു തടസ്സങ്ങളൊന്നുമില്ല. ആകെയുള്ള അഞ്ഞൂറിലേറെ ഭൂവുടമകളില് 420 ലേറെപ്പേര് രേഖാമൂലം സമ്മതപത്രം നല്‍കിക്കഴിഞ്ഞതാണ്. പണം നല്‍കിയാല് സ്ഥലം ഏറ്റെടുപ്പ് സുഖമമായി നടപ്പിലാക്കാനാവും.\nഗതാഗത തിരക്കുമൂലം ബുദ്ധിമുട്ടുന്ന ഈ റോഡില് അപകടങ്ങളും സ്ഥിരമാണ്. കഴിഞ്ഞ മൂന്ന് വര്‍ഷത്തിനിടെ ഈ റോഡിലും അനുബന്ധ റോഡുകളിലുമായി വാഹനാപകടങ്ങളില് 90ഓളം പേര് മരിക്കുകയും 700ല്‍പരം പേര്‍ക്ക് പരിക്കേല്‍ക്കുകയും ചെയ്തിട്ടുണ്ട്.\nmananchira-vellimadukunnu road-development 2016-02-23\nPrevious: ആറ്റുകാല് പൊങ്കാല ഇന്ന്\nNext: മാനസികാരോഗ്യ കേന്ദ്രത്തിലെ അന്തേവാസികള്‍ക്ക് പലഹാരം വിളമ്പാന് ബേക്കറിക്കാര്


പിപ്പിള്‍സ് ഫോറം.: July 2008\nകുഞാലിക്കുട്ടിക്ക് ജീവന്റെ മതം ഇസ്ലാം എന്നെഴുതിയാല് പ്രശ്നം തീരുമോ ?\nയു.ഡി.എഫ്. അധികാരത്തില് വന്നാല് മതമില്ലാത്ത ജീവനെ നിര്‍ബന്ധിച്ച് മതത്തില് ചേര്‍ക്കും . കുഞ്ഞാലിക്കുട്ടി സാഹിബിന്റെ മതത്തില് വേണമെന്ന് അദ്ദേഹവും ചെന്നിത്തല യുടെ നാരായണപണിക്കരുടെ മതത്തില് വേണമെന്ന് അവരും അതല്ല അച്ചന്മാരുടെ മതമാണൂ നല്ലതെന്ന് അവരും പറയുന്നു.. ഏത് മതത്തിലാണ് ചേര്‍ക്കുക എന്നുകൂടി വ്യക്‌തമാക്കിയാല് നന്ന്.\nതനിക്കുവേണ്ടി ഇഷ്‌ടപ്പെടുന്നതെല്ലാം സഹോദരനുവേണ്ടിയും ഇഷ്‌ടപ്പെടുക\nഈ വചനം ഏഴാംക്ലാസിലെ സാമൂഹ്യപാഠം പുസ്‌തകത്തില്‍നിന്നുള്ളതാണ്. ഹൈന്ദവ/ക്രിസ്‌തീയ വിശുദ്ധ ഗ്രന്ഥങ്ങളില്‍നിന്നും വചനങ്ങള് എടുത്തുചേര്‍ത്തിട്ടുണ്ട്. പൊതുവേ മതമെന്നു പറയുമ്പോള് ഹിന്ദു/ക്രിസ്‌ത്യന്/ഇസ്ലാം മതങ്ങള്‍ക്കപ്പുറത്തേക്ക് നമ്മള് പോകാറില്ല. മതത്തെപ്പോലും നമ്മള് അളക്കുന്നത് ദര്‍ശന സംഹിതകളുടെ അടിസ്‌ഥാനത്തിലല്ല. വോട്ട് ബാങ്കിന്റെ അടിസ്‌ഥാനത്തിലാണ്. ബൗദ്ധ/ജൈന/പാഴ്‌സി മതങ്ങളൊന്നും നമ്മുടെ മതസംവാദങ്ങളിലേക്ക് കടന്നുവരാത്തത് അവര് വോട്ട് ബാങ്ക് അല്ലാത്തതുകൊണ്ടാണ്. മതസൗഹാര്‍ദ്ദത്തിന്റെ ടാബ്ലോ അവതരിപ്പിക്കുമ്പോഴും ഒരു പള്ളീലച്ചന്, ഒരു മുസ്ല്യാര്, ഒരു സന്യാസി എന്നീ വേഷങ്ങള് കെട്ടിച്ച് നിശ്‌ചലമാക്കിനിര്‍ത്തുന്നതാണ് നമ്മുടെ പൈങ്കിളി ഭാവുകത്വം പഠിപ്പിക്കുന്നത്.\nഏഴാംക്ലാസിലെ സാമൂഹ്യപാഠ പുസ്‌തകത്തിനെതിരേ ഏറ്റവും രൂക്ഷമായി രംഗത്തുള്ളത് മുസ്ലീം ലീഗാണ്. പതിനായിരക്കണക്കിന് പുസ്‌തകങ്ങള് പിടിച്ചെടുത്ത് കത്തിക്കുന്നതില് വരെ മതഭ്രാന്ത് അവരെക്കൊണ്ടെത്തിച്ചു. ഇത്രയ്‌ക്ക് മതഭ്രാന്ത് മുസ്ലീം ലീഗ് ഉള്ളില്‍പേറുന്നു എന്നത് പേടിപ്പിക്കുന്ന കാര്യമാണ്. ബാബ്‌റി മസ്‌ജിദ് തകര്‍ത്തപ്പോള് പോലും സംയമനം പാലിച്ച പ്രസ്‌ഥാനമാണ് ഇതെന്നു കൂടി ഓര്‍ക്കണം. കാണാന് ഭംഗിയുള്ള, ഏത് പച്ചിലപ്പടര്‍പ്പിലും ഒളിഞ്ഞിരിക്കാന് മിടുക്കുള്ള പരിസ്‌ഥിതിക്ക് ഗുണംചെയ്യുന്ന പച്ചിലപ്പാമ്പെന്നു കരുതിയതു വെറുതേ. ഖസാക്കിന്റെ ഇതിഹാസത്തിലെ നൈജാമലി പറഞ്ഞതുപോലെ അതിന്റെ കാലം വരുമ്പോള് ഈ പച്ചിലപ്പാമ്പും മൂര്‍ഖനാവും. പണ്ട് ശരീ അത്ത് വിവാദക്കാലത്ത് ലീഗുകാര് ഇ.എം.എസിനെതിരേ വിളിച്ച മുദ്രാവാക്യങ്ങള് കേരളം മറന്നിട്ടില്ല. തീരാ കളങ്കമായി അത് കാലത്തിന്റെ ചുമരുകളിലുണ്ട്. അവിടെനിന്നൊക്കെ ലീഗ് ധൈഷണികമായി ഒരുപാട് മുന്നോട്ടുപോയി എന്ന് കരുതിയതൊക്കെ വെറുതേ. യഥാര്‍ഥത്തില് ഒരു മതനിന്ദയും പുസ്‌തകത്തിലില്ല. പ്രവാചകനെ മോശമായി ചിത്രീകരിച്ചിട്ടില്ല. അത്രയ്‌ക്ക് മണ്ടത്തരം കാണിക്കുമോ സി.പി.എം? കുറ്റിപ്പുറത്ത് കെ.ടി.ജലീല് ജയിച്ചു കയറിയ കാലത്ത് മുസ്ലീം ബെല്‍ട്ടിലും പത്തോട്ട് വര്‍ധിപ്പിക്കാനുള്ള പണിയല്ലേ ചെയ്യൂ. മതേതര വീക്ഷണത്തിന്റെ ചെറിയൊരു സൂചന പുസ്‌തകത്തില് നല്‍കിയതേയുള്ളൂ. അപ്പോഴേക്കും ഹാലിളകുന്ന മതഭ്രാന്തിലേക്ക് ലീഗുമെത്തി എന്നു വിശ്വസിക്കാന് കഴിയുന്നില്ല.\nഅന്‍വര് റഷീദ്, ലക്ഷ്‌മീദേവിയെ കല്യാണംകഴിച്ച് അവളെ ആമിനയാക്കുകയും പുത്രന് ബിന്‍ലാദന് എന്നു പേരിടുകയും ചെയ്‌തിരുന്നുവെങ്കില് യാതൊരു പ്രകോപനവും ലീഗിന്റെ ഭാഗത്തുനിന്ന് ഉണ്ടാവുമായിരുന്നില്ല. അത്തരം സാധ്യതകള് ഇപ്പോഴും നിലനില്‍ക്കുന്നുണ്ടല്ലോ. ആവശ്യമുള്ളപ്പോള് ജീവന് ആവശ്യമുള്ള മതം സ്വീകരിക്കാം എന്നു തന്നെയല്ലേ പുസ്‌തകത്തില് പറയുന്നത്. അച്‌ഛനമ്മമാര് മതമില്ലെന്നു കാണിച്ച് സ്‌കൂളില്‍ചേര്‍ത്തിട്ടും മകള് വലുതായപ്പോള് മതം സ്വീകരിച്ച ഒരു കുടുംബത്തെക്കുറിച്ച് ദേശാഭിമാനി പത്രം റിപ്പോര്‍ട്ട് ചെയ്‌തിട്ടുണ്ട്. അതിനാല് ലീഗുകാര് ക്ഷമയോടെ കാത്തിരിക്കട്ടെ. ജീവനെ നമുക്ക് ഇസ്ലാം മതത്തിലേക്ക് കൊണ്ടുവരാം. അതിനുള്ള വിദ്യയൊക്കെയുണ്ട്. ഗസറ്റ് വിജ്‌ഞാപനം വഴി അവന്റെ പേര് ജീവന് റഷീദ് എന്നാക്കാം. അപ്പോള് ലക്ഷ്‌മീദേവിയും മതം മാറിക്കൊള്ളും. അതിനൊക്കെ ഇപ്പോള്‍തന്നെ ധൃതിപിടിക്കണ്ട.\nമറ്റു മതങ്ങളില്‍നിന്ന് ആളുകള് ഇസ്ലാമിലേക്കു വരുമ്പോള് സ്‌നേഹംകൊണ്ട് വീര്‍പ്പുമുട്ടിക്കുകയും സമ്മാനങ്ങള് നല്‍കി പ്രോത്സാഹിപ്പിക്കുകയും ചെയ്യുന്ന ഉദാരതയുണ്ട് ഇസ്ലാമിന്. ഹിന്ദുക്കളെപ്പോലെയല്ല. മുമ്പ് ഒറ്റപ്പാലത്തുകാരനായ ഹസന് ഹിന്ദുമതം സ്വീകരിച്ച് കമലാഹാസനായി. വിശ്വഹിന്ദു പരിഷത്തിലൊക്കെ അയാള് പ്രവര്‍ത്തിച്ചിരുന്നു. ആയിടയ്‌ക്ക് അയാളെന്നെ കാണാന് വന്നിരുന്നു. വേണ്ടാത്തപണിയാണ് ചെയ്‌തതെന്ന് ഞാന് പറഞ്ഞു. കാലംകൊണ്ട് ഞാന് പറഞ്ഞസത്യം അയാള്‍ക്ക് ബോധ്യപ്പെട്ടിരിക്കണം. ഇപ്പോഴയാള് ഇസ്ലാമിലേക്ക് തന്നെ മടങ്ങി. എന്നാല് കമലാസുരയ്യയ്‌ക്ക് കിട്ടിയ സ്വീകരണമോ? അവര്‍ക്ക് ഹിന്ദുമതത്തിലേക്ക് മടങ്ങാന് തോന്നുന്നില്ലല്ലോ. അതാണ് ഇസ്ലാമിന്റെ മഹത്വം. മതം മാറ്റം അനുവദനീയമായ രാജ്യമാണ് നമ്മുടേത്. പൊന്നാനിയില്‍പോയി ഇസ്ലാംമതം സ്വീകരിക്കുന്നവരുടെ കണക്ക് ലീഗുകാരുടെ കയ്യിലുണ്ടല്ലോ. മിശ്രവിവാഹത്തെ പ്രോത്സാഹിപ്പിച്ചാലല്ലേ മതം മാറ്റത്തിന് സാധ്യതയുള്ളൂ.\nഇല്ലെങ്കില് മതം വളര്‍ത്താന് അതിനകത്തെ പെണ്ണുങ്ങള്‍തന്നെ പ്രസവിച്ചുകൂട്ടേണ്ടിവരില്ലേ. ഹിന്ദുക്കള് മാത്രമാണ് ഇപ്പോള് മതം മാറ്റത്തിന് എതിരേ നിലപാടെടുക്കുന്നത്. അതിനൊരു കാരണവുമുണ്ട്. ഇസ്ലാം/ക്രിസ്‌തീയ മതങ്ങള്‍ക്കകത്തേക്ക് ഹിന്ദുമതക്കാര് കടന്നുവരുന്നതുപോലുള്ള ഒഴുക്ക് തിരിച്ച് അങ്ങോട്ടില്ല. അതിലുള്ള കെറുവുകൊണ്ടാണ് ഹിന്ദുത്വവാദികള് മതം മാറ്റാത്തെ എതിര്‍ക്കുന്നത്. ഒറീസയില് ക്രിസ്‌തീയ മതപ്രചാരകനെ ചുട്ടുകൊന്നതും കന്യാസ്‌ത്രീകളെ ആക്രമിക്കുന്നതും ഒക്കെ അതുകൊണ്ടാണ്. അതിനാല് ഇപ്പോള് ലീഗുകാര് എടുത്ത നിലപാട് വ്യാഖ്യാനിച്ചുവന്നാല് ഹിന്ദുത്വ വാദികളുടെ നിലപാടിനോട് ചേര്‍ന്നുവരും.\nപുസ്‌തകം കത്തിക്കുന്നതിലൂടെ അക്ഷര വിരോധവും സാംസ്‌കാരിക പ്രസിദ്ധീകരണങ്ങളോടുള്ള പകയുമാണ് വെളിപ്പെട്ടത്. മലപ്പുറത്ത് സാമൂഹ്യപാഠ പുസ്‌തകം കത്തിക്കുന്നതിന് രണ്ടുമാസംമുമ്പ് ഏറെയൊന്നും ചര്‍ച്ചചെയ്യപ്പെടാത്ത ഒരു സംഭവം ലീഗിലുണ്ടായി. ലീഗിന്റെ സാഹിത്യ-സാംസ്‌കാരിക പ്രസിദ്ധീകരണമായ ചന്ദ്രിക ആഴ്‌ചപ്പതിപ്പ് പ്രസിദ്ധീകരണം നിര്‍ത്തി. ലീഗുകാര് സാഹിത്യവായന അവസാനിപ്പിച്ചുവെന്നതിന് ഇതിനേക്കാള് വലിയൊരു തെളിവുവേണോ? സാഹിത്യ/സാംസ്‌കാരിക വായനകള് ഒരു രാഷ്‌ട്രീയ പാര്‍ട്ടിയുടെ സര്‍ഗാത്മകമായ അടിത്തറ വിപുലപ്പെടുത്തും. അവരുടെ മുദ്രാവാക്യങ്ങള് കാവ്യാത്മകവും ചിന്തോദ്ദീപകവുമാവും. രാഷ്‌ട്രീയസമരങ്ങള്‍ക്ക് നൈതികാടിത്തറ ഉണ്ടാക്കാനും സഹായിക്കും. ചിന്ത മെലിയുമ്പോഴാണ് ഖുര്‍ആന് വചനമുള്ള പുസ്‌തകംപോലും കത്തിച്ച് പ്രതിഷേധിക്കുന്ന പാപ്പരത്തത്തിലേക്ക് ഒരു പ്രസ്‌ഥാനം എത്തിപ്പെടുന്നത്. അതിനാല് മലയാള സാഹിത്യത്തിന് വലിയസംഭാവനകള് നല്‍കിയ ഒരു പ്രസിദ്ധീകരണം ഇനി ആവശ്യമില്ല എന്നും മുസ്ലീംലീഗ് തീരുമാനിക്കുന്നു.\nലീഗ് പ്രവര്‍ത്തകരുടെ വായനാ നിലവാരം അളക്കാന് ഈ ഉദാഹരണംതന്നെ മതിയാവും. മുസ്ലീം ലീഗ് സി.പി.എമ്മില്‍നിന്ന് പഠിക്കേണ്ട ഒത്തിരി കാര്യങ്ങളുണ്ട്. സി.പി.എമ്മിന്റെ സാംസ്‌കാരിക പ്രസിദ്ധീകരണമായ ദേശാഭിമാനി വാരിക ഇപ്പോഴും സജീവമാണ്. ചിന്ത എന്ന വാരികയും പുസ്‌തക പ്രസാധന സംഘവും നല്ല രീതിയില്‍തന്നെ നടക്കുന്നു. പലതരം വീഴ്‌ചകള്‍ക്കിടയിലും മാഫിയാവല്‍ക്കരണത്തിനിടിയിലും ബുദ്ധിജീവികളെയും എഴുത്തുകാരെയും ഒക്കെ ഒരുപരിധിവരെ പിടിച്ചുനിര്‍ത്താന് സി.പി.എമ്മിന് കഴിയുന്നതും അതുകൊണ്ടാണ്.\nമുസ്ലീംലീഗിന്റെ മതേതര ചിന്തയ്‌ക്കെതിരെയുള്ള പോരാട്ടത്തോട് കോണ്‍ഗ്രസ് പാര്‍ട്ടി കണ്ണിചേരുന്നത് പാഠപുസ്‌തകത്തിലെ ആ നബിവചനത്തിന്റെ സാരം ഉള്‍ക്കൊണ്ടതുമൂലമാവണം.\nകുഞ്ഞാലിക്കുട്ടിക്ക് വേദനിച്ചാല് ഉമ്മന്‍ചാണ്ടിക്കും വേദനിക്കണ്ടേ? വേദനിക്കാത്തവന് ആര്യാടനായിപ്പോവില്ലേ? മതമില്ലാത്ത ജീവന്റെ കാര്യത്തെക്കുറിച്ചും മിശ്ര വിവാഹത്തെക്കുറിച്ചും തലപുണ്ണാക്കേണ്ട ആവശ്യം യഥാര്‍ത്ഥത്തില് കോണ്‍ഗ്രസിനില്ല.\nഹിന്ദുമത വിശ്വാസിയായിരുന്ന രാജീവ്‌ഗാന്ധി കെട്ടിക്കൊണ്ടുവന്ന നസ്രാണി സ്‌ത്രീയെ കോണ്‍ഗ്രസ് അധ്യക്ഷയാക്കാന് മാത്രം ഉദാരതകാണിച്ച മതേതരബോധംകൊണ്ട് അനുഗ്രഹീതമായ പ്രസ്‌ഥാനമാണ് കോണ്‍ഗ്രസ് സോഷ്യലിസ്‌റ്റ് പാര്‍ട്ടി. അതിനാല് സ്വാഭാവികമായും അന്‍വര് റഷീദ് ലക്ഷ്‌മീ ദേവിയെ കല്യാണം കഴിച്ചാല് അവര് ഒരുതരത്തിലും പ്രകോപിതരാവാന് പാടില്ലാത്തതാണ്. ബ്രിട്ടീഷ് സാമ്രാജ്യത്വത്തിനെതിരേ യുദ്ധം പ്രഖ്യാപിച്ച കാലത്തുപോലും പ്രണയത്തിനു മുന്‍പില് ബ്രിട്ടീഷ് വിരോധംപോലും പ്രസക്‌തമല്ലെന്ന് തീരുമാനിച്ച് എഡ്വിന മൗണ്ട് ബാറ്റനോട് പ്രണയാര്‍ദ്രമായ ഉദാരത പ്രകടിപ്പിച്ച ജവഹര്‍ലാല് നെഹ്‌റുവിന്റെ പ്രസ്‌ഥാനംകൂടിയാണ് കോണ്‍ഗ്രസ് പാര്‍ട്ടി.\nഅതിനിടയ്‌ക്കാണ് രമേശ് ചെന്നിത്തല 2008 ലെ ഏറ്റവും വലിയ തമാശയുമായി അവതരിക്കുന്നത്. കുട്ടികളെ കമ്മ്യൂണിസ്‌റ്റുകാരാക്കാനുള്ള പദ്ധതിയുടെ ഭാഗമാണ് പാഠപുസ്‌തകം എന്നാണ് ചെന്നിത്തലയുടെ ഭാഷ്യം. ഇതിനേക്കാള് വലിയ പാഠപുസ്‌തകം പഠപ്പിച്ചിട്ട് റഷ്യക്കാരേയും കിഴക്കന് യൂറോപ്പുകാരേയും കമ്മ്യൂണിസ്‌റ്റുകളാക്കാന് പറ്റിയിട്ടില്ല.\nകാലാകാലം സ്‌റ്റഡിക്ലാസ് നല്‍കിയിട്ടും കേരളത്തിലെ കമ്മ്യൂണിസ്‌റ്റുപാര്‍ട്ടികള്‍ക്കുള്ളില് ഈശ്വരവിശ്വാസികളുടെ എണ്ണമാണ് വര്‍ധിക്കുന്നത്.\nസഖാവ് വി.എസിന്റെ മകന്‍വരെ ശബരിമലയിലെ തൃപ്പടി പൂജയ്‌ക്ക് തീയതി അന്വേഷിക്കുന്നു എന്നാണ് കേള്‍ക്കുന്നത്. സ്വന്തം പാര്‍ട്ടിയിലെ കുരുന്നുകളെപ്പോലും യുക്‌തിവാദികളും ശാസ്‌ത്രീയ സോഷ്യലിസത്തിന്റെ വക്‌താക്കളും വര്‍ഗസമരത്തിന്റെ പ്രചാരകരും ആക്കാന് കഴിയുമെന്ന് വിശ്വസിക്കാത്ത ഒരു പ്രസ്‌ഥാനം കോണ്‍ഗ്രസുകാരുടേയും ലീഗുകാരുടേയും മക്കളെ ഏഴാംക്ലാസിലെ സാമൂഹ്യപാഠം പുസ്‌തകത്തിലൂടെ കമ്മ്യൂണിസ്‌റ്റുകാരാക്കി മാറ്റാന് പുറപ്പെടുന്നു എന്നു പറയാന് ആന മണ്ടത്തരം മതിയാവില്ല, എവറസ്‌റ്റ് മണ്ടത്തരം തന്നെ വേണ്ടിവരും.\nമതവാദികളോട് ഒരപേക്ഷയുണ്ട്. നിങ്ങള് മണ്ണും മനസുമൊക്കെ പങ്കുവച്ചെടുത്താല് ന്യൂനപക്ഷം വരുന്ന യുക്‌തവാദികള്‍ക്കും മതേതര വിശ്വാസികള്‍ക്കും ജീവിക്കാന് കേരളക്കരയില് കുറച്ച് ഇടംവേണ്ടേ. അതിനാല് പാഠപുസ്‌തകത്തിലെ ഒരു പേജെങ്കിലും മതമില്ലാത്ത ജീവന് പതിച്ചുകൊടുക്കാന് ഉദാരത കാണിച്ചുകൂടേ പാണക്കാട് തങ്ങളേ? പച്ചവെള്ളം മന്ത്രിച്ചൂതി ഔഷധമാക്കാനുള്ള മാജിക് വശമില്ലാത്തവര്‍ക്കും കേരളക്കരയില് ജീവിക്കണ്ടേ?\nഇനി യു.ഡി.എഫ്. അധികാരത്തില് വന്നാല് മതമില്ലാത്ത ജീവനെ നിര്‍ബന്ധിച്ച് മതത്തില് ചേര്‍ക്കും എന്നാണ് കുഞ്ഞാലിക്കുട്ടി സാഹിബും ചെന്നിത്തല ഗാന്ധിയും പറയുന്നത്. ഏത് മതത്തിലാണ് ചേര്‍ക്കുക എന്നുകൂടി വ്യക്‌തമാക്കിയാല് നന്ന്.\nഇനി യു.ഡി.എഫ്. അധികാരത്തില് വന്നാല് മതമില്ലാത്ത ജീവനെ നിര്‍ബന്ധിച്ച് മതത്തില് ചേര്‍ക്കും എന്നാണ് കുഞ്ഞാലിക്കുട്ടി സാഹിബും ചെന്നിത്തല ഗാന്ധിയും പറയുന്നത്. ഏത് മതത്തിലാണ് ചേര്‍ക്കുക എന്നുകൂടി വ്യക്‌ത\nPosted by പിപ്പിള്‍സ് ഫോറം. at 11:00 PM3comments: Links to this post\nPosted by പിപ്പിള്‍സ് ഫോറം. at 11:29 PM 1 comment: Links to this post


ഈശ്വരാ.. അടുക്കളയിലെ ഈ കാര്യങ്ങൾ ഇതുവരെ ആരും പറഞ്ഞു കേട്ടിട്ടില്ലല്ലോ 😀😀 കൊള്ളാം, വളരെ ഉപകാരപ്രദം 👌👌 - Classic Movies\nഗോതമ്പ് പൊടി കൂടുതൽ കാലം ഒരു കേടും വരാതെ സൂക്ഷിച്ചുവെക്കാനായി ഒരു ടിപ്പാണ് ആദ്യമായി പരിചയപ്പെടുത്താൻ പോകുന്നത്. അതിനായി ഗോതമ്പുപൊടിയിലേക്ക് അൽപ്പം ഉപ്പ് ചേർത്ത് അരിച്ചെടുക്കാം. ഫ്രൈ പാൻ അൽപ്പമൊന്നു ചൂടാക്കിയ ശേഷം തീ ഓഫ് ആക്കി ചെറുതായൊന്ന് പൊടി ചൂടാക്കിയെടുക്കാം. ചൂടാറിയ ശേഷം വറ്റൽ മുളക് തണ്ടുകളഞ്ഞത് മുഴുവനായി ഇട്ട് അടച്ചുറപ്പുള്ള സൂക്ഷിക്കാം.\nകുക്കറിൽ പാകം ചെയ്യുമ്പോൾ വിസിലിലൂടെ വെള്ളവും മറ്റും പുറത്തേക്ക് വന്ന് വൃത്തികേടാവാറുണ്ട്. ഇത് ക്ലീൻ ചെയ്യാൻ ഒരുപാടു സമയം ബുദ്ധിമുട്ടാറുമുണ്ട്. ഇതൊഴിവാക്കാൻ ഒരു ടിഷു പേപ്പർ വീഡിയോയിൽ കാണുന്ന പോലെ ഉപയോഗിച്ചാൽ ഒരു തരി പോലും വൃത്തികേടാവില്ല. പ്രത്യേകിച്ച് ചോറ് തിളക്കുമ്പോൾ ഒക്കെ. ഒന്ന് ട്രൈ ചെയ്തു നോക്കൂ.. കൂടാതെ ഉപകാരപ്രദമായ4ടിപ്പുകൾ കൂടി നിങ്ങളുമായി പങ്കുവക്കുന്നുണ്ട്.\nഎങ്ങനെയാണെന്ന് വീഡിയോയിൽ വിശദമായി കാണിച്ചു തരുന്നുണ്ട്.\nഇവയിൽ ഉൾപ്പെട്ടിട്ടുള്ള ചില കാര്യങ്ങൾ നിങ്ങൾക്ക് അറിയുമെങ്കിലും അറിയാത്ത അറിവുകൾ ഉപകാരപ്പെടട്ടെ. ഉപകാരപ്രദമെന് തോന്നിയാൽ മറ്റുള്ളവരിലേക്ക് കൂടി ഷെയർ ചെയ്ത് എത്തിക്കാൻ മറക്കല്ലേ. ഏറ്റവും കൂടുതൽ ഇഷ്ടപ്പെട്ട ടിപ്പ് ഇതാണെന്ന് കമന്റ് ചെയ്യാൻ മറക്കല്ലേ.. വീഡിയോ ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. PRARTHANA’S WORLD ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nഇത് കണ്ടാൽ ആരും ഇനി പപ്പടം കഴിക്കില്ല 😨😨 പപ്പടം കഴിക്കുന്നവർ ഇനി സൂക്ഷിക്കുക.!!


അയോധ്യാ നഗരവും പരിസരങ്ങളും ശാന്തം: കടകൾ തുറന്നുപ്രവർത്തിച്ചു\nഅയോധ്യാ: വിധിനിർണായകദിനത്തിൽ അയോധ്യാ നഗരവും പരിസരങ്ങളും ശാന്തം. ആഘോ ഷങ്ങളോ പ്രതിഷേധങ്ങളോ നഗരത്തിലുണ്ടായില്ല. അയോധ്യക്ക് സമീപമുള്ള ഫൈസാബാദ് നഗരവും ശാന്തമായിരുന്നു. ക്ഷേത്രനിർമാണം അനുവദിച്ച കോടതിവിധിയിൽ അയോധ്യയിലെ ഭൂരിപക്ഷവിഭാഗക്കാർ ആഹ്ലാദത്തിലാണെങ്കിലും വലിയ ആഘോഷങ്ങൾക്ക് താൽപ്പര്യമെടുത്തില്ല.\nകോടതിവിധി വന്ന ശനിയാഴ്‌ച അയോധ്യയിലും ഫൈസാബാദിലും കനത്ത സുരക്ഷ ഏർപ്പെടു ത്തി. ഇരുനഗരങ്ങളിലും നിരോധനാജ്ഞ പ്രഖ്യാപിച്ചിരുന്നു. പുറമെനിന്നുള്ള എല്ലാ വാഹനങ്ങളും കർശന പരിശോധനയ്‌ക്ക് ശേഷമാണ് നഗരത്തിലേക്ക് പ്രവേശിപ്പിച്ചത്. പ്രശ്‌നക്കാരെന്ന് തോന്നുന്ന വരെയെല്ലാം മടക്കിയയച്ചു. ഫൈസാബാദിൽ ഭൂരിഭാഗം കടകളും അടഞ്ഞുകിടന്നു. എന്നാൽ, അയോധ്യയിൽ കടകൾ തുറന്നുപ്രവർത്തിച്ചു. ദേവ്‌കലി, സാഹബ്‌ഗഞ്ച്, സുഭാഷ്‌നഗർ തുടങ്ങി നഗരത്തിലെ പ്രധാന കേന്ദ്രങ്ങളിലെല്ലാം പതിവുപോലെ വ്യാപാരം നടന്നു. സുരക്ഷകാരണം ഹനു മാൻ ഗഡി ക്ഷേത്രത്തിൽ ദർശനത്തിന് എത്തുന്ന തീർഥാടകരുടെ എണ്ണം കുറവായിരുന്നു. നയാ ഘാട്ട്, ജുങ്കിഘാട്ട് തുടങ്ങി സരയൂതീരത്തെ പ്രധാന ഘാട്ടുകൾ ഒഴിഞ്ഞുകിടന്നു. സന്ധ്യാനേരത്തെ ആരതിക്ക് മുടക്കമുണ്ടായില്ല.\nവിധി വന്നതിന് പിന്നാലെ അയോധ്യയിൽ ചിലർ പടക്കം പൊട്ടിച്ച് ആഘോഷത്തിന് ശ്രമിച്ചെങ്കി ലും പൊലീസ് പെട്ടെന്നുതന്നെ ഇടപെട്ടു. ജയ് ശ്രീറാം വിളികളുമായി തെരുവുകളിലൂടെ ബൈക്കി ൽ നീങ്ങിയ യുവാക്കളെയും പൊലീസ് പിടികൂടി. യുപി പൊലീസിന് പുറമെ സിആർപിഎഫും ദ്രുതകർമ സേനയുമാണ് അയോധ്യയിലും ഫൈസാബാദിലും സുരക്ഷ നിയന്ത്രിച്ചത്.


മാധ്യമങ്ങളെ നിയന്ത്രിക്കാനുള്ള നീക്കം അപകടകരം : രമേശ് ചെന്നിത്തല – Jaihind TV\nമാധ്യമങ്ങളെ നിയന്ത്രിക്കാനുള്ള നീക്കം അപകടകരം : രമേശ് ചെന്നിത്തല\nമാധ്യമങ്ങളെ നിയന്ത്രിക്കാനുള്ള നീക്കം അപകടകരമെന്ന് പ്രതിപക്ഷ നേതാവ് രമേശ് ചെന്നിത്തല. ഇക്കാര്യത്തിൽ സർക്കലുർ വ്യക്തമാക്കണം. സ്വതന്ത്ര മാധ്യമ പ്രവർത്തനത്തോട് ഉള്ള വെല്ലുവിളിയാണ് ഉത്തരവെന്നും അദ്ദേഹം വ്യക്തമാക്കി.\nസെക്രട്ടേറിയറ്റിനകത്തും പുറത്തും മറ്റ് പൊതുവേദികളിലും മുഖ്യമന്ത്രി, മന്ത്രിമാർ, മറ്റു പ്രശസ്ത വ്യക്തികൾ എന്നിവരുമായി മാധ്യമപ്രവർത്തകർ ഇടപെടുന്നതിന് കർശന നിയന്ത്രണം ഏർപ്പെടുത്തിക്കൊണ്ടുള്ള ഉത്തരവ് ഇന്നലെയാണ് സർക്കാർ പുറത്തിറക്കിയത്. ആഭ്യന്തര വകുപ്പ് അഡീഷണൽ ചീഫ് സെക്രട്ടറി സുബ്രത ബിശ്വാസാണ് ഉത്തരവിറക്കിയത്.\nഇത് പ്രകാരം പൊതുപരിപാടികളില് പങ്കെടുക്കാന് എത്തുന്ന മുഖ്യമന്ത്രിയുടെയോ മന്ത്രിമാരുടെയോ പ്രതികരണം നിർബന്ധപൂർവം എക്കുന്നതിന് വിലക്കുണ്ട്. വിശിഷ്ടവ്യക്തികൾ മാധ്യമങ്ങളുമായി സംവദിക്കണോയെന്ന കാര്യത്തിലും ചില വിലക്കുകളുണ്ട്. മുൻകൂട്ടി നിശ്ചയിച്ചാൽമാത്രമേ മാധ്യമങ്ങള്‍ക്ക് പ്രതികരണം ലഭ്യമാകൂ. അത് തന്നെയും പബ്ലിക് റിലേഷൻസ് വകുപ്പൊരുക്കുന്ന സ്ഥലങ്ങളിൽ മാത്രം.\nപത്രസമ്മേളനം, പത്രക്കുറിപ്പ്, മാധ്യമ ഏകോപനം, മാധ്യമങ്ങളെ ക്ഷണിക്കൽ, മാധ്യമപ്രവേശനം, ഫോട്ടോ/വീഡിയോ സെഷനുകൾ എന്നിവയ്ക്കും നിയന്ത്രണമുണ്ട്. സർക്കാർ വകുപ്പുകളും മന്ത്രിമാരും പബ്ലിക് റിലേഷൻസ് വകുപ്പുമുഖേന മാത്രമേ മാധ്യമങ്ങളോട് സംവദിക്കാവൂ.\nവഫ ഫിറോസ് കേസില് നിന്ന് രക്ഷപ്പെടാന് ഉന്നതങ്ങളില്...


പ്രായപൂര്‍ത്തിയാകാത്ത പെണ്‍കുട്ടിക്ക് 2,500 രൂപ വിലയിട്ട് പ്രതികാരം, ഫോണ് നമ്പറും ഫോട്ടോയും ഫെയ്‌സ്ബുക്കില്; യുവതി അറസ്റ്റില് – Chandrika Daily\nBy web desk3Saturday February 27, 2021 15:19 pm\nഐടി നിയമവും പോക്സോ നിയമവും അനുസരിച്ചാണ് യുവതിക്കെതിരെ കേസെടുത്തിരിക്കുന്നത്\nഅഹമ്മദാബാദ്: പ്രായപൂര്‍ത്തിയാകാത്ത പെണ്‍കുട്ടിയുടെ ഫോട്ടോയും മൊബൈല് നമ്പറും ഫെയ്സ്ബുക്കിലൂടെ പങ്കിട്ട് യുവതിയുടെ ക്രൂരത. ഫോട്ടോയ്ക്ക് മുകളില് വില 2,500 രൂപ എന്നും ചേര്‍ത്തിരുന്നു. അഹമ്മദാബാദ് ഗോട്ടയിലാണ് ഞെട്ടിക്കുന്ന സംഭവം. ഇതുമായി ബന്ധപ്പെട്ട് 32കാരിയായ രാധാ സിങ് എന്ന യുവതിയെ പൊലീസ് അറസ്റ്റ് ചെയ്തു.\nസംഭവവുമായി ബന്ധപ്പെട്ട് പരാതി ലഭിച്ചതിനെ തുടര്‍ന്നാണ് അഹമ്മദാബാദ് പോലീസിന്റെ സൈബര് ക്രൈം സെല് യുവതിയെ താമസ സ്ഥലത്ത് നിന്ന് അറസ്റ്റ് ചെയ്തത്. പ്രായപൂര്‍ത്തിയാകാത്ത കുട്ടിയുടെ പിതാവ് നല്‍കിയ പരാതിയുടെ അടിസ്ഥാനത്തിലാണ് യുവതിയെ പിടികൂടിയത്.\nപ്രായപൂര്‍ത്തിയാകാത്ത പെണ്‍കുട്ടിയുടെ ഫോട്ടോ തന്റെ ഫെയ്സ്ബുക്ക് സ്റ്റാറ്റസ് അപ്ഡേറ്റില് രാധാ സിങ് ചേര്‍ക്കുകയായിരുന്നു. ഫോട്ടോയ്ക്ക് മുകളില് 2500 രൂപ എന്നും പെണ്‍കുട്ടിയുടെ മൊബൈല് നമ്പറും സൂചിപ്പിച്ചിരുന്നു.\nമധ്യപ്രദേശ് സ്വദേശിയായ യുവതി അഹമ്മദാബാദിലാണ് താമസം. യുവതി നേരത്തെ ഡല്‍ഹിയില് താമസിച്ചിരുന്നു. നാല് വര്‍ഷം മുന്‍പാണ് അവര് അഹമ്മദാബാദിലേക്ക് താമസം മാറിയത്.\nപെണ്‍കുട്ടിയുടെ പിതാവുമായി ഇവര്‍ക്ക് അടുപ്പമുണ്ടായിരുന്നു. ഇരുവരും തമ്മില് പിന്നീട് തര്‍ക്കമുണ്ടായതോടെയാണ് യുവതി പ്രതികാരം ചെയ്യാനായി മകളുടെ ഫോട്ടോയും ഫോണ് നമ്പറും ഫെയ്സ്ബുക്കിലിട്ടത്. ഐടി നിയമവും പോക്സോ നിയമവും അനുസരിച്ചാണ് യുവതിക്കെതിരെ കേസെടുത്തിരിക്കുന്നത്.


എസ്എഫ്എെ 16ാം അഖിലേന്ത്യാ സമ്മേളനത്തിന് ഷിംലയില് ഇന്ന് തുടക്കമാകും; ഹിന്ദി മേഖലയിലെ വളര്‍ച്ച അടയാളപ്പെടുത്തി തുടര്‍ച്ചയായി രണ്ടാം സമ്മേളനം – Kairali News | Kairali News Live\n16ാമത് എസ് എഫ് ഐ അഖിലേന്ത്യാ സമ്മേളനത്തിന് ഷിംലയില് ഇന്ന് തുടക്കം. ഇതാദ്യമായാണ് ഷിംല എസ് എഫ് ഐ അഖിലേന്ത്യാ സമ്മേളനത്തിന് വേദിയാകുന്നത്.\nനവംബര് രണ്ട് വരെയാണ് സമ്മേളനം. നാളിതുവരെയുള്ള സംഘടനയുടെ സമരസംഘടനാ പ്രവര്‍ത്തനങ്ങള് സമ്മേളനം പരിശോധിക്കും.\n23 സംസ്ഥാനങ്ങളില് നിന്നായി 40 ലക്ഷം അംഗങ്ങളെ പ്രതിനിധീകരിച്ച് 655 പേരാണ് സമ്മേളനത്തില് പങ്കെടുക്കുന്നത്. നവംബര് രണ്ടിന് നടക്കുന്ന പതിനായിരത്തിലേറെ വിദ്യാര്‍ത്ഥികളെ അണിനിരത്തി നടത്തുന്ന പൊതുസമ്മേളം സിപിഐഎം ജനറല് സെക്രട്ടറി സീതാറാം യെച്ചൂരി ഉദ്ഘാടനം ചെയ്യും.\nഹിന്ദിമേഖല തുടര്‍ച്ചയായ രണ്ടാം തവണയാണ് എസ്എഫ്‌ഐ അഖിലേന്ത്യാ സമ്മേളനത്തിന് വേദിയാകുന്നത്. സമരസംഘടനാ പ്രവര്‍ത്തനങ്ങളിലൂടെ എസ് എഫ് ഐ ഈ മേഖലയില് നേടിയെടുത്ത സ്വാധീനത്തിന്റെ സാക്ഷ്യപ്പെടുത്തല് കൂടിയാണ് ഷിംലയിലെ അഖിലന്ത്യാ സമ്മേളനം.\nനാളെ വൈകുന്നേരം ആരംഭിക്കുന്ന സമ്മേളനം നവംബര് രണ്ട് വരെ നീളും. സമ്മേളനത്തിന് തുടക്കം കുറിച്ച് അഖിലേന്ത്യാ പ്രസിഡന്റ് വിപി സാനു പതാകയുയര്‍ത്തും.\nസമ്മേളനത്തിനുയര്‍ത്താനുള്ള പതാക അനശ്വര രക്തസാക്ഷി അഭിമന്യുവിന്റെ നാട്ടില് നിന്ന് ഇന്നലെ സമ്മേളനനഗരിയില് എത്തി.\nനാളെ ഉദ്ഘാടനസമ്മേളനത്തില് പി സായിനാഥ്, രാംപുനിയാനി, രാംകുമാര് തുടങ്ങിയ പ്രമുഖര് പങ്കെടുക്കും. ഉദ്ഘാടനത്തിന് ശേഷം രാഷ്ട്രീയ സംഘടനാ റിപ്പോര്‍ട്ട് അവതരിപ്പിക്കും.\n31 ന് റിപ്പോര്‍ട്ടിന്മേല് പ്രതിനിധികള് പൊതുചര്‍ച്ച നടത്തും. കഴിഞ്ഞ സിക്കര് സമ്മേളനത്തിന് ശേഷം എസ്എഫ്‌ഐ നടത്തിയ സമരസംഘടനാ പ്രവര്‍ത്തനങ്ങള് വിമര്‍ശന സ്വയം വിമര്‍ശനപരമായി പരിശോധിക്കുന്നതായിരിക്കും ചര്‍ച്ചകള്.\nസമ്മേളനത്തിന്റെ ഭാഗമായി രണ്ട് സെമിനാറുകളും തീരുമാനിച്ചിട്ടുണ്ട്. നവംബര് 1 ന് ചര്‍ച്ചകള്‍ക്ക് ജനറല് സെക്രട്ടറി വിക്രം സിംഗ് മറുപടി പറയും.\nരണ്ടാം തീയതി പുതിയ ഭാരവാഹികളെയും കമ്മിറ്റിയെയും സമ്മേളനം തെരഞ്ഞെടുക്കും. തുടര്‍ന്ന് പതിനായിരത്തിലേറെ വിദ്യാര്‍ത്ഥികളെ അണിനിരത്തി നടത്തുന്ന പൊതുസമ്മേളം സിപിഐഎം ജനറല് സെക്രട്ടറി സീതാറാം യെച്ചൂരി ഉദ്ഘാടനം ചെയ്യും.\n23 സംസ്ഥാനങ്ങളില് നിന്നായി 40 ലക്ഷം അംഗങ്ങളെ പ്രതിനിധീകരിച്ച് 655 പ്രതിനിധകളാണ് സമ്മേളനത്തില് പങ്കെടുക്കുന്നത്.\nTags: Dont MissFeaturedSFIsfi all india conferenceSHIMLASitharam Yechuri


ദേശീയപാതയുടെ ശോച്യാവസ്ഥ; നിരാഹാരസമരത്തിനൊരുങ്ങി രാജ്മോഹന് ഉണ്ണിത്താന്\nKasaragod, First Published 15, Sep 2019, 5:17 PM IST\nഉടൻ അറ്റകുറ്റപ്പണി നടത്തുമെന്ന വാഗ്ദാനം ദേശീയപാത അതോറിറ്റി നടപ്പാക്കാത്തതിൽ പ്രതിഷേധിച്ചാണ് 24 മണിക്കൂര് നിരാഹാര സമരം.\nകാസര്‍കോട്: ദേശീയപാതയുടെ ശോചനീയാവസ്ഥയിൽ പ്രതിഷേധിച്ച് നിരാഹാര സമരം നടത്തുമെന്ന് കാസർകോട് എംപി രാജ്‌മോഹൻ ഉണ്ണിത്താൻ അറിയിച്ചു. ഉടൻ അറ്റകുറ്റപ്പണി നടത്തുമെന്ന വാഗ്ദാനം ദേശീയപാത അതോറിറ്റി നടപ്പാക്കാത്തതിൽ പ്രതിഷേധിച്ചാണ് 24 മണിക്കൂര് നിരാഹാര സമരം.\nദേശീയപാത കാസർഗോഡ് ജില്ലയിൽ പൂർണമായും തകർന്ന അവസ്ഥയിലാണ്. താലപ്പാടി മുതൽ കാസർഗോഡ് വരേയും നീലേശ്വരം മുതൽ കാലിക്കടവ് വരേയും യാത്ര ദുസ്സഹമാണ്. വാഹനങ്ങൾ കുഴികളിൽ വീണ് യാത്രക്കാർ മരിക്കുന്ന സ്ഥിതി വരെയുണ്ടായി. പാത ഉടൻ ഗതാഗതയോഗ്യമാക്കുമെന്ന് അധികൃതര് പറഞ്ഞെങ്കിലും ഇതുവരെ നടപടിയുണ്ടായില്ല.\nഈ മാസം 20 ന് രാവിലെ9മണിമുതൽ 24 മണിക്കൂർ നേരമാണ് രാജ്മോഹന് ഉണ്ണിത്താന്‍റെ സൂചനാ സമരം. പ്രശ്നം പരിഹരിച്ചില്ലെങ്കിൽ യുഡിഎഫിന്റെ നേതൃത്വത്തിൽ അനിശ്ചിതകാല നിരാഹാര സമരം നടത്തുമെന്നും എംപി വ്യക്തമാക്കി.\nമഴ തുടരുന്നതിനാലാണ് അറ്റകുറ്റ പണികള് ആരംഭിക്കാത്തതെന്നാണ് ദേശീയപാതാ അധികൃതരുടെ വിശദീകരണം. നിർമ്മാണ കരാറടക്കം കൈമാറിയിട്ടുണ്ടെന്നും കാലാവസ്ഥ അനുകൂലമായാല് ഉടൻ ജോലികൾ ആരംഭിക്കുമെന്നും ഉദ്യോഗസ്ഥർ വ്യക്തമാക്കി.


മാവേലിക്കരയില് പോലീസുകാരിയെ പെട്രോള് ഒഴിച്ച് തീകൊളുത്തി കൊന്നു; യുവാവ് പിടിയില് - www.keralanewz.com-Malayalam News Portal\nമാവേലിക്കര: മാവേലിക്കരയില് വനിത പോലീസുകാരിയെ പെട്രോള് ഒഴിച്ച് തീകൊളുത്തി കൊന്നു. ഇന്ന് വൈകിട്ടോടേയാണ് സംഭവം. മാവേലിക്കര വള്ളിക്കുന്നം സ്വദേശി സൗമ്യയെ(31) ആണ് ആക്രമണത്തിന് ഇരയായത്.\nകാറിലെത്തിയ യുവാവ് സ്‌കൂട്ടറില് പോവുകയായിരുന്ന സൗമ്യയെ ആക്രമിച്ച ശേഷം പെട്രോള് ഒഴിച്ച് തീകൊളുത്തുകയായിരുന്നു. ഗുരുതരമായി പരിക്കേറ്റ പോലീസുകാരിയെ മെഡിക്കല് കോളേജില് പ്രവേശിപ്പിച്ചെങ്കിലും ജീവന് രക്ഷിക്കാനായില്ല. ആക്രമിയെ പോലീസ് പിടികൂടി ചോദ്യം ചെയ്യുകയാണ്.\nഅതേസമയം, കൃത്യം ചെയ്തയാളും പോലീസുകാരനാണോ എന്ന് സംശയമുണ്ട്. ഇയാള്‍ക്കും സാരമായി പൊള്ളലേറ്റിട്ടുണ്ട്. വണ്ടിയിടിച്ച് വീണ സൗമ്യയെ വെട്ടി പരിക്കേല്‍പ്പിച്ച ശേഷമാണ് തീ കൊളുത്തിയതെന്ന് ദൃക്‌സാക്ഷികള് പറയുന്നു. സംഭവത്തിന്റെ കൂടുതല് വിവരങ്ങള് ലഭ്യമായിട്ടില്ല.\n← അവധി നിഷേധിച്ചു; സഹോദരിയുടെ വിവാഹത്തില് പങ്കെടുക്കാനായില്ല; യുവഡോക്ടര് സഹോദരിക്ക് വിവാഹ സമ്മാനമായി വാങ്ങിയ ദുപ്പട്ടയില് തൂങ്ങി മരിച്ചു\nകേരള കോൺഗ്രസ് സംസ്ഥാന കമ്മിറ്റി നാളെ രണ്ടുമണിക്ക് കോട്ടയത്ത്. →\nOctober 16, 2019 Editor Comments Off on കൂടത്തായി: പ്രതികളെ ഇന്ന് കോടതിയില് ഹാജരാക്കും


സാനിയയുടെ ഡാന്‍സ് 'പൊളിച്ചു'വെന്ന് ആദ്യം പറഞ്ഞു, പിന്നെ ട്രോളി വൈറലാക്കി സോഷ്യല്‍മീഡിയ | Saniya Iyyappan dancing video Lamberghini Punjabi song vial\nJun 24, 2019, 05:08 PM IST\nആരാധകരില് പോലും അസൂയ ജനിപ്പിക്കുന്ന മെയ്‌വഴക്കത്തോടെയുള്ള വര്‍ക്ക് ഔട്ട് വീഡിയോകളും നൃത്തച്ചുവടുകളും പങ്കു വെച്ച് സാനിയ സോഷ്യല്‍മീഡിയയിലും താരമാണ്.\nക്വീന് എന്ന ആദ്യ ചിത്രത്തിലൂടെ യുവാക്കള്‍ക്കിടയില് വലിയൊരു തരംഗം സൃഷ്ടിച്ച നടിയാണ് സാനിയ ഇയ്യപ്പന്. ക്വീനിനു ശേഷം പൃഥ്വിരാജ് സംവിധാനം ചെയ്ത ബ്ലോക്ക് ബസ്റ്റര് ചിത്രം ലൂസിഫറിലും അഭിനയിച്ചു. അഭിനയജീവിതം ആരംഭിച്ചിട്ടേയുള്ളൂവെങ്കിലും പ്രേക്ഷകര്‍ക്ക് എന്നും കാണുന്ന മുഖമാണ് ഇപ്പോള് സാനിയ.\nആരാധകരില് പോലും അസൂയ ജനിപ്പിക്കുന്ന മെയ്‌വഴക്കത്തോടെയുള്ള വര്‍ക്ക് ഔട്ട് വീഡിയോകളും നൃത്തച്ചുവടുകളും പങ്കുവച്ച് സാനിയ സോഷ്യല് മീഡിയയിലും താരമാണ്. ഒരു പഞ്ചാബി പാട്ടിന് നൃത്തം ചവിട്ടുന്ന സാനിയയുടെ ഏറ്റവും പുതിയ വീഡിയോ ആണ് ഇപ്പോള് വൈറലാകുന്നത്.\nയൂട്യൂബില് തരംഗം സൃഷ്ടിച്ച ലംബോര്‍ഗിനി എന്ന പഞ്ചാബി പാട്ടിനാണ് സാനിയ ചുവടുവയ്ക്കുന്നത്. നീല ജീന്‍സ് ഷര്‍ട്ടും ഷോട്‌സുമണിഞ്ഞ് സ്‌റ്റൈലിഷായി, കൂളായി നൃത്തം ചെയ്യുന്ന സാനിയയ്ക്ക് അഭിനന്ദനങ്ങള്‍ക്കൊപ്പം രസികന് ട്രോളുകളുമുണ്ട്. എങ്കിലും സാനിയയുടെ ഡാന്‍സ് വീഡിയോകള് വൈറലാക്കുന്ന ആരാധകരേറെയാണ്.\nContent Highlights : Saniya Iyyappan dancing video, Queen film, Lamberghini Punjabi song


ചൈനയുടെ ഭീഷണിക്കു വഴങ്ങാതെ ഇന്ത്യ; ദോക്‌ലാമില് ടെന്റുകെട്ടി നിലയുറപ്പിച്ച് സൈന്യം • ഇ വാർത്ത | evartha\nചൈനയുടെ ഭീഷണിക്കു വഴങ്ങാതെ ഇന്ത്യ; ദോക്‌ലാമില് ടെന്റുകെട്ടി നിലയുറപ്പിച്ച് സൈന്യം\nevartha Desk July 9, 2017, 5:32 pm July 9, 2017\nന്യൂഡല്‍ഹി: ഇന്ത്യ ചൈന അതിര്‍ത്തിയിലെ സംഘര്‍ഷാവസ്ഥ ശക്തമായിക്കൊണ്ടിരിക്കെ എന്ത് സമ്മര്‍ദ്ദമുണ്ടായാലും അതിര്‍ത്തിയില് നിന്ന് സൈന്യത്തെ പിന്‍വലിക്കില്ലെന്ന നയം വ്യക്തമാക്കി ഇന്ത്യ. ഇതിന്റെ ഭാഗമായി അതിര്‍ത്തിയില് ദീര്‍ഘനാളത്തേക്ക് തുടരുന്നതിനായി ഇന്ത്യന് സൈന്യം നീക്കം തുടങ്ങി. ദീര്‍ഘനാളത്തേക്ക് തുടരുന്നതിനായി കൂടാരങ്ങള് ഉള്‍പ്പെടെയുള്ളവ നിര്‍മ്മിക്കുന്നുവെന്ന് വാര്‍ത്താ ഏജന്‍സികള് റിപ്പോര്‍ട്ട് ചെയ്യുന്നു.\nകൂടാതെ, ദീര്‍ഘനാളത്തേക്ക് ഇവിടെ തങ്ങുന്നതിനായി സാധന സാമഗ്രികളും സൈന്യം എത്തിച്ചിട്ടുണ്ട്. ചൈനയുടെ ഏത് രീതിയിലുള്ള സമ്മര്‍ദ്ദമുണ്ടായാലും അതിര്‍ത്തിയില് നിന്ന് സൈന്യത്തെ പിന്‍വലിക്കില്ലെന്ന സൂചനയാണ് ഇതിലൂടെ ഇന്ത്യ നല്‍കുന്നത്. ദോക്ലാ മേഖലയില് ഭുട്ടാന് അതിര്‍ത്തിയില് നിന്ന് ചൈനീസ് സൈന്യം പിന്മാറണമെന്നാണ് ഇന്ത്യയുടെ ആവശ്യം. എന്നാല് അതിര്‍ത്തിയില് നിന്ന് ഇന്ത്യ സൈന്യത്തെ ഉടന് പിന്‍വലിക്കണമെന്നാണ് ചൈനയുടെ നിലപാട്. സംഘര്‍ഷം തുടര്‍ന്നാല് സൈനിക നടപടി തേടേണ്ടി വരുമെന്ന് ചൈന ഭീഷണി മുഴക്കിയിരുന്നു. എന്നാല് ഇത് പഴയ ഇന്ത്യയല്ലെന്ന് ഇന്ത്യയും ശക്തമായ മറുപടി നല്‍കി.\nഇന്ത്യയും ഭൂട്ടാനും ചൈനയും അതിര്‍ത്തി പങ്കിടുന്ന ദോക്ലാമില് മൂന്നാഴ്ചയായി ഇന്ത്യയുടേയും ചൈനയുടേയും സൈന്യങ്ങള് നേര്‍ക്കുനേര് നില്‍ക്കുകയാണ്. അതിര്‍ത്തി മേഖലയില് റോഡ് നിര്‍മ്മിച്ചും ഇന്ത്യയില് നിന്നുള്ള തീര്‍ത്ഥാടകരെ തടഞ്ഞും ചൈന പ്രകോപനം സൃഷ്ടിച്ചതോടെയാണ് പ്രശ്‌നം സംഘര്‍ഷത്തിലേക്ക് വഴിവെച്ചത്.\nഅതിനിടെ, ഇന്ത്യയുടെ ബാങ്കറുകള് ചൈന ആക്രമിച്ചതോടെ ഇന്ത്യ ശക്തമായ പ്രതിരോധ നടപടികള്‍ക്കൊരുങ്ങുകയായിരുന്നു. അതേസമയം അതിര്‍ത്തിയില് സംഘര്‍ഷാവസ്ഥ നിലനില്‍ക്കുന്ന പശ്ചാത്തലത്തില് ഇന്ത്യ സന്ദര്‍ശിക്കുന്ന പൗരന്മാരോട് അതീവജാഗ്രത പാലിക്കാന് ചൈന നിര്‍ദേശം നല്‍കി. വേണ്ട സുരക്ഷാ മുന്‍കരുതല് എടുക്കണമെന്നും ഡല്‍ഹിയിലെ ചൈനീസ് സ്ഥാനപതി കാര്യാലയം പുറപ്പെടുവിച്ച സുരക്ഷാ ഉപദേശത്തില് പറയുന്നു.\nEvartha Desk0 718\nEvartha Desk0 649


"പണമല്ല തന്റെ തത്വങ്ങളാണ് തനിക്ക് വലുത്" - കൊണ്ടെ | Fanport | Serie A News Malayalam\nHome Football Serie A “പണമല്ല തന്റെ തത്വങ്ങളാണ് തനിക്ക് വലുത്” – കൊണ്ടെ\n“പണമല്ല തന്റെ തത്വങ്ങളാണ് തനിക്ക് വലുത്” – കൊണ്ടെ\nJune 10, 2021 - 4:32 PM\nപണമാണ് കൊണ്ടെ ഇന്റർ മിലാൻ വിടാൻ കാരണം എന്ന ആരോപണങ്ങൾക്ക് എതിരെ ശക്തമായ മറുപടിയുമായി കോണ്ടെ രംഗത്ത്. താൻ ഒരുപാട് പണം സമ്പാദിക്കുന്നുണ്ട്. എന്നാൽ അതിനേക്കാൾ കൂടുതൽ പണം താൻ ക്ലബുകൾക്ക് നേടിക്കൊടുക്കുന്നുണ്ട് എന്നും കോണ്ടെ പറഞ്ഞു. പണം സമ്പാദിക്കൽ ആയിരുന്നു കാര്യം എങ്കിൽ താൻ മുൻ ക്ലബികളിൽ ഏതെങ്കിലും ഒന്നിൽ ഉറച്ചു നിന്നേനെ. അവിടെ അഡ്ജസ്റ്റ്മെന്റുകളും നടത്തിയേനെ. എന്നാൽ അത് തന്റെ ശൈലിയല്ല എന്ന് കോണ്ടെ പറഞ്ഞു.\nതനിക്ക് എപ്പോഴും തന്റെ തത്വങ്ങളാണ് വലുത്. അത് വിട്ട് പ്രവർത്തിക്കാൻ തനിക്കാവില്ല എന്ന് കോണ്ടെ പറഞ്ഞു. ആരാധകർക്ക് അറിയാം താൻ ഈ ക്ലബിനായി തന്നെ മൊത്തമായും സമർപ്പിച്ചിരുന്നു എന്ന്. അവരുടെ നന്ദി പറയലുകൾക്ക് താൻ നേടിയ ഏതു കിരീടത്തേക്കാളും മൂല്യം ഉണ്ട് എന്നും കോണ്ടെ പറഞ്ഞു. താൻ ഉള്ള താരങ്ങളെ പിഴിഞ്ഞെടുത്ത് കിരീടം നേടുന്ന പരിശീലകനല്ല. ഭാവിയിലും ടീമിന് ജയിക്കാൻ ആകുന്ന തരത്തിൽ ടീമിനെ വളർത്തിയെടുക്കുന്ന കോച്ചാണ് താൻ എന്നും കോണ്ടെ പറഞ്ഞു. തന്റെ പ്രിൻസിപ്പൾസ് നടക്കുന്ന ക്ലബ് തന്ന്ർ തേടി വരുന്നത് വരെ വീട്ടിലിരിക്കാനും തനിക്ക് പ്രശ്നമില്ല എന്നും കൊണ്ടെ പറഞ്ഞു.\nPrevious articleസാഞ്ചോ അവസാനം മാഞ്ചസ്റ്ററിൽ എത്തുന്നു, താരവുമായി കരാർ ധാരണ, ഇനി ട്രാൻസ്ഫർ തുക മാത്രം ബാക്കി\nNext article“മെസ്സി ഇന്റർ മിയാമിയിൽ കളിക്കുമെന്നാണ് പ്രതീക്ഷ”


സ്മാര്‍ട്‌ഫോണ് വിപണി കീഴടക്കാന് നോക്കിയ എത്തുന്നു\nTuesday 14th February 2017 3:57pm\nകോട്ടയം: മദ്യവില്‍പനശാല സംരക്ഷിക്കണമെന്നാവശ്യപ്പെട്ട് മദ്യപാനികളുടെ പ്രകടനം. കോട്ടയം കടുത്തുരത്തിയിലാണ് മദ്യപാന്‍മാര് ചേര്‍ന്ന് പ്രകടനം സംഘടിപ്പിച്ചത്.\nആദിത്യപുരത്ത് പ്രവര്‍ത്തനം ആരംഭിക്കാനിരിക്കുന്ന ബിവറേജസ് മദ്യവില്‍പനശാല സംരക്ഷിക്കണമെന്നാവശ്യപ്പെട്ടായിരുന്നു പ്രകടനം.\nകടുത്തുരുത്തി ടൗണില് പ്രവര്‍ത്തിച്ചു കൊണ്ടിരുന്ന ബിവറേജസ് മദ്യവില്‍പനശാല സുപ്രീംകോടതി വിധിയുടെ പശ്ചാത്തലത്തില് സമീപപ്രദേശമായ ആദിത്യപുരത്തേക്ക് മാറ്റാന് ബിവറേജസ് അധികൃതര് തീരുമാനിച്ചിരുന്നു. എന്നാല് ഇതിനെതിരെ പ്രദേശവാസികളും രാഷ്ട്രീയ സംഘടനകളും രംഗത്തെത്തിയിരുന്നു.\nഈ സാഹചര്യത്തില് മദ്യവില്‍പ്പനശാല ആദിത്യപുരത്ത് നിന്ന് മാറ്റിയേക്കും എന്ന അവസ്ഥ വന്നതോടെയാണ്് ഇവ സംരക്ഷിക്കണമെന്ന ആവശ്യവുമായി ഇവര് പ്രകടനം നടത്ിയത്.\nമദ്യസേവാസമിതി എന്ന പേരില് സംഘടിച്ചെത്തിയ പ്രതിഷേധക്കാര് ആദിത്യപുരത്ത് തന്നെ മദ്യവില്‍പനശാല വേണമെന്ന ആവശ്യം ഉന്നയിച്ചാണ് പ്രകടനം നടത്തിയത്.\nനാട്ടിലെവിടെയും കഞ്ചാവും വ്യാജമദ്യവും സുലഭമാണെന്നും അതുകൊണ്ട് തന്നെ ഗുണനിലവാരമുള്ള മദ്യം ലഭിക്കാന് നാട്ടില് തന്നെ സര്‍ക്കാര് മദ്യശാല വേണമെന്നും മദ്യസേവാസമിതി പറയുന്നു.\nപാട്ടുപാടിയും ആര്‍പ്പു വിളിച്ചുമെത്തിയ പ്രകടനക്കാര് കടുത്തുരുത്തി എസ്.ഐ രാജീവിന്റെ നിര്‍ദേശപ്രകാരം ബിവറേജസ് മദ്യവില്‍പനശാലയ്ക്ക് അന്‍പത് മീറ്റര് അകലെ പ്രകടനം അവസാനിപ്പിച്ചു.


കളിക്കാര് യന്ത്രങ്ങളല്ല, വര്‍ക്ക് ലോഡ് മാനേജ്മെന്റ് പ്രധാനമാണ്; ബി.സി.സി.ഐയ്ക്കെതിരെ ഒളിയമ്പുമായി ദ്രാവിഡ് | DoolNews\nTuesday, 16th November 2021, 6:55 pm\nമുംബൈ: ഇന്ത്യന് ക്രിക്കറ്റില് മത്സരക്രമത്തിന് കൃത്യമായ മാനദണ്ഡം വേണമെന്ന് കോച്ച് രാഹുല് ദ്രാവിഡ്. കളിക്കാരെ യന്ത്രങ്ങളെപ്പോലെ കാണരുതെന്നും അദ്ദേഹം പറഞ്ഞു.\nന്യൂസിലാന്റിനെതിരായ മത്സരത്തിന് മുന്‍പ് ക്യാപ്റ്റന് രോഹിത് ശര്‍മയ്ക്കൊപ്പം വാര്‍ത്താസമ്മേളനത്തില് പങ്കെടുത്ത് സംസാരിക്കുകയായിരുന്നു അദ്ദേഹം.\n‘ വര്‍ക്ക് ലോഡ് മാനേജ്മെന്റ് കളിക്കാരെ സംബന്ധിച്ചിടത്തോളം പ്രധാനമാണ്. കളിക്കാരെ ഫിറ്റും ഫ്രെഷുമായി നിലനിര്‍ത്താന് അത് സഹായകരമാണ്,’ ദ്രാവിഡ് പറഞ്ഞു.\nഫുട്ബോള് പോലുള്ള ഗെയിമുകളില് ഇതിന് വലിയ പ്രാധാന്യം കൊടുക്കുന്നുണ്ടെന്നും മാനസികവും ശാരീരകവുമായി കളിക്കാര് ആരോഗ്യത്തോടെയിരിക്കുകയെന്നതിനായിരിക്കണം മുന്‍ഗണന നല്‍കേണ്ടതെന്നും അദ്ദേഹം പറഞ്ഞു.\nഎല്ലാ പരമ്പരയ്ക്ക് ശേഷവും കളിക്കാരെ കൃത്യമായി നിരീക്ഷിക്കുമെന്നും ദ്രാവിഡ് പറഞ്ഞു.\nനേരത്തെ ടി-20 ലോകകപ്പിന് മുന്‍പ് ടീമിന് ആവശ്യമായ ഇടവേള ലഭിച്ചില്ലെന്ന് മുന് പരിശീലകന് രവി ശാസ്ത്രി പറഞ്ഞിരുന്നു.\nസോഷ്യല് മീഡിയ നിരോധിക്കണം: ആര്.എസ്.എസ് ചിന്തകന്\n‘ബയോബബിളില് കഴിഞ്ഞ ആറ് മാസമായി തുടരുകയാണ് ഞങ്ങള്. മാനസികമായും ശാരീരികമായും ഏറെ തളര്‍ന്നു,’ ശാസ്ത്രി പറഞ്ഞു.\nവലിയ മത്സരങ്ങള് വരുമ്പോള് ഏത് ടീമും സമ്മര്‍ദ്ദത്തിനടിമപ്പെടുമെന്നും അദ്ദേഹം പറഞ്ഞിരുന്നു. തങ്ങളെല്ലാവരും ടി-20ലോകകപ്പിന് മുന്‍പ് ഇടവേള ആഗ്രഹിച്ചിരുന്നുവെന്നും അദ്ദേഹം പറഞ്ഞു.\nപറയാതിരിക്കാന് വയ്യ, കണ്ടതിനെ അനുമോദിക്കാതിരിക്കാനും വയ്യ, അതിഗംഭീരം; കനകം കാമിനി കലഹത്തെ പുകഴ്ത്തി സംവിധായകന് രഞ്ജിത്\n‘ഐ.പി.എല്ലും ലോകകപ്പും തമ്മിലുള്ള ഇടവേള അല്‍പ്പം കൂടി വലുതാകണം എന്നാണ് ഞങ്ങള് ആഗ്രഹിച്ചത്,’ ശാസ്ത്രി പറഞ്ഞു.\nContent Highlight: Players are not machines, workload managementamust: Rahul Dravid


അക്ഷരയും അനന്തുവും സ്കൂളില് ചേര്‍ന്നില്ല | School door does not open for Ananthu and Akshara - Malayalam Oneindia\nഅക്ഷരയും അനന്തുവും സ്കൂളില് ചേര്‍ന്നില്ല\nകേളകം(കണ്ണൂര്): എച്ച്ഐവി ബാധിതരായ അക്ഷരയ്ക്കും അനന്തുവിനും മുഖ്യമന്ത്രിയുടെ ഉത്തരവുണ്ടായിട്ടും സ്കൂളില് പ്രവേശിയ്ക്കാനായില്ല. ഇവരെ ചേര്‍ത്താന് വിദ്യാഭ്യാസ ഡപ്യൂട്ടി ഡയറക്ടര് കെ. ശശിധരന് ഉള്‍പ്പെടെയുള്ള ഉദ്യോഗസ്ഥര് കൊട്ടിയൂര് എസ്എന്‍എല്‍പി സ്കൂളില് എത്തിയെങ്കിലും രക്ഷിതാക്കള് സംഘം ചേര്‍ന്ന് ഇവരെ തടഞ്ഞു.\nസ്കൂള് മാനേജ്മെന്റിന്റെയും പിടിഎയുടെയും എതിര്‍പ്പുമൂലം കുട്ടികള്‍ക്ക് പ്രവേശനം നല്കാനാവില്ലെന്ന് രേഖാമൂലം എഴുതി നല്കിയ ഹെഡ്മിസ്ട്രസ് സി.പി. ഗിരിജയെ സസ്പെന്റ് ചെയ്തു. ജൂലായ് 15 വ്യാഴാഴ്ച സ്കൂളിലെത്തി കുട്ടികള്‍ക്ക് അഡ്മിഷന് നല്കാന് ഇരിട്ടി എഇഒയോട് ഡപ്യൂട്ടി ഡയറക്ടര് നിര്‍ദേശം നല്കിയിരിക്കുകയാണ്.\nഎച്ച്ഐവി ബാധിതരായ കുട്ടികള്‍ക്ക് സ്കൂളില് പ്രവേശനം നല്കാനാവില്ലെന്ന് പിടിഎ പ്രസിഡന്റ് ദേവസ്യ ഓരത്തേല്, സ്കൂള് മാനേജരും പേരാവൂര് ബ്ലോക്ക് പഞ്ചായത്ത് അംഗവുമായ പി.സി. രാമകൃഷ്ണന് എന്നിവര് വ്യക്തമാക്കിയിട്ടുണ്ട്. ഇക്കാര്യം മുഖ്യമന്ത്രിയെയും എസ്എന്‍ഡിപി നേതൃത്വത്തെയും അറിയിക്കാന് ദേവസ്യ ഓരത്തേല് തിരുവനന്തപുരത്തേയ്ക്ക് തിരിച്ചിട്ടുണ്ട്.\nസ്കൂളില് പഠിയ്ക്കാന് അനുവദിയ്ക്കണമെന്ന് ആവശ്യപ്പെട്ട് കഴിഞ്ഞ ദിവസം അമ്മയോടൊപ്പം ഈ കുട്ടികള് സെക്രട്ടേറിയറ്റ് നടയില് ധര്‍ണ്ണ നടത്തിയിരുന്നു. ഇതേ തുടര്‍ന്നാണ് തന്റെ ഓഫീസില് ഇവരെ വിളിച്ചുവരുത്തി പഠിയ്ക്കാനുള്ള അവസരം ഒരുക്കാമെന്ന് മുഖ്യമന്ത്രി അറിയിച്ചത്. കുട്ടികളുടെ അച്ഛന് ഷാജി എയ്ഡ്സ് ബാധിച്ച് കഴിഞ്ഞവര്‍ഷം ജൂണില് മരിച്ചിരുന്നു. അമ്മയ്ക്കും എച്ച്ഐവി ബാധയുണ്ട്. മൂത്തമകള് ആതിരയ്ക്ക് എച്ച്ഐവി ബാധയില്ല.


Janhvi Kapoor Remembers A Funny Incident Of Sridevi On Mothers Day|അമ്മ സഹോദരിയെ കെട്ടിപ്പിടിക്കുന്നത് പോലും ഇഷ്ടമല്ലായിരുന്നു - Malayalam Filmibeat\n| Updated: Monday, May 11, 2020, 19:10 [IST]\nഅമ്മയെ കുറിച്ച് പറയാൻ മക്കൾക്ക് ആയിരം കഥകളുണ്ടാകും. സ്നേഹത്തിന്റേയും കഠിനാധ്വാനത്തിന്റേയും കഥകളാവും ഇതിൽ അധികവും.ലോക മാത്യദിനത്തിൽ ഹൃദയസ്പർശിയായ നിരവധി കഥകളും അമ്മമാർക്ക് സർപ്രൈസ് സമ്മാനവുമായി സെലിബ്രിറ്റികൾ ഉൾപ്പെടെ രംഗത്തെത്തിയിരുന്നു. സോഷ്യൽ മീഡിയയിൽ വൈറലാകുന്നത് ജാൻവി കപൂർ പങ്കുവെച്ച ഒരു ബാല്യകാല ഓർമയാണ്. ഇൻസ്റ്റഗ്രാമിൽ അമ്മയ്ക്കൊപ്പമുള്ള ബാല്യകാല ചിത്രം പങ്കുവെച്ചു കൊണ്ടായിരുന്നു അമ്മയുടെ ഓർമയിലേയ്ക്ക് താരപുത്രി സഞ്ചരിച്ചത്.\nഅമ്മ ശ്രീദേവി കുഞ്ഞ് ജാൻവിയെ എടുത്ത് നിൽക്കുന്ന ചിത്രമായിരുന്നു ലവ് ഇമോജിക്കൊപ്പം പങ്കുവെച്ചത്. അടിക്കുറിപ്പ് പോലുമില്ലാതെയായിരുന്നു ജാൻവി ചിത്രം പങ്കുവെച്ചത്. പീന്നിട് ഇത് കൂടാതെ ഇൻസ്റ്റഗ്രാം സ്റ്റോറിയിൽ അനിയത്തി ഖുഷിയെ എടുത്തു നിൽക്കുന്ന ചിത്രം കൂടി പങ്കുവെച്ചിരുന്നു. ശ്രീദേവിയുടെ തൊട്ട് പിന്നിൽ എന്തോ സംസാരിച്ച് നിൽക്കുന്ന ജാൻവിയേയും കാണാം. ചെറുപ്പത്തിൽ അമ്മ ഖുഷിയെ പോലും കെട്ടിപ്പിടിക്കുന്നത് തനിയ്ക്ക് ഇഷ്ടമല്ലായിരുന്നു എന്ന് കുറപ്പോട് കൂടിയായിരുന്നു ഇൻസ്റ്റഗ്രാം പങ്കുവെച്ചത്.\nലോക്ക് ഡൗണിനെ തുടർന്ന് വീട്ടിലാണ് ജാൻവി കപൂർ ഇപ്പോഴുള്ളത്. കഴിഞ്ഞ ദിവസം ശ്രീദേവിയെ കുറിച്ച് ജാൻവി പങ്കുവെച്ച കുറിപ്പ് വൈറലായിരുന്നു. അമ്മയുടെ ഡ്രൈസിങ് റൂമിൽ ഇപ്പോഴും പഴയ മണമാണെന്നായിരുന്നു ജാൻവി കുറിച്ചത്. താരത്തിന്റെ വാക്കുകൾ ഇങ്ങനെ... അമ്മയുടെ ഡ്രെസ്സിങ് റൂമിൽ ഇപ്പോഴും ആ മണം എനിയ്ക്ക് അനുഭവപ്പെടുന്നുണ്ട് .യഥാർഥ ജീവിതത്തേക്കാൾ മികച്ചത് ചിത്രകാരിയാണ് എന്ന് ഞാൻ മനസ്സിലാക്കി. ഖുഷി വളരെ മികച്ച സഹോദരിയാണ് ലോകത്തിൽ തന്നെ ഏറ്റവും മികച്ച തമാശ പറയുന്ന സുഹൃത്തുക്കൾ എനിക്കുണ്ടെന്ന് ഞാൻ മനസ്സിലാക്കി. മറ്റെന്തിനെക്കാൾ സിനിമയെ ഇഷ്ടപ്പെടുന്നുണ്ടെന്ന് ഞാൻ തിരിച്ചറിഞ്ഞു. സിനിമ കാണാനും കൂടുതൽ പഠിക്കാനും താൻ ഇഷ്ടപ്പെടുന്നു എന്നും. ജാൻവി ഇൻസ്റ്റഗ്രാമിൽ കുറിച്ചു.\n2018 ഫെബ്രുവരി 24 നായിരുന്നു ദുബായിലെ ഹോട്ടലില് ശ്രീദേവിയെ മരിച്ച നിലയില് കണ്ടെത്തിയത്. കുടുംബ സുഹൃത്തിന്റെ വിവാഹത്തിന് എത്തിയതായിരുന്നു ശ്രീദേവിയും കുടുംബവും. ശ്രീദേവി വിടപറഞ്ഞ് വർഷങ്ങളായിട്ടും ഇന്നും താരത്തിന്റെ ഓർമയിൽ കഴിയുകയാണ് സുഹൃത്തുക്കളും ആരാധകരും. ഇന്നും ശ്രീദേവിയുടെ വിയോഗത്തിൽ നീറി ജീവിക്കുകയാണ് ഭർത്താവ് ബോണി കപൂറും പെൺമക്കളും.\nJanhvi Kapoor share Mother Sridevi memory


പുതിയ കേസുകള് ഇല്ല; നിരീക്ഷണത്തിലുള്ളത് 3313 പേര്, 1179 സാംപിളുകള് പരിശോധനയ്ക്ക് - Express Kerala\nപുതിയ കേസുകള് ഇല്ല; നിരീക്ഷണത്തിലുള്ളത് 3313 പേര്, 1179 സാംപിളുകള് പരിശോധനയ്ക്ക്\nതിരുവനന്തപുരം: സംസ്ഥാനത്ത് ഇന്ന് പുതിയ കൊറോണ കേസുകളൊന്നും റിപ്പോര്‍ട്ട് ചെയ്തിട്ടില്ലെന്ന് ആരോഗ്യമന്ത്രി കെ.കെ.ശൈലജ. നിലവില് സംസ്ഥാനത്തെ വിവിധ ജില്ലകളിലായി 3313 പേര് നിരീക്ഷണത്തിലാണ്. 1179 സാംപിളുകള് പരിശോധനയ്ക്കയച്ചു. ഇതില് 889 സാംപിളുകളുെട ഫലം നെഗറ്റീവാണ്. ഇന്ന് ലഭിച്ച പരിശോധനാ ഫലങ്ങളും നെഗറ്റീവാണ്. 273 സാംപിളുകളുടെ ഫലം ഇനി കിട്ടാനുണ്ട്. നാളത്തേക്ക് വീണ്ടും സാംപിളുകള് അയക്കും.\nപത്തനംതിട്ടയില് ശക്തമായ നിരീക്ഷണ സംവിധാനം ഒരുക്കിയിട്ടുണ്ട്. പത്തനംതിട്ടയില് റൂട്ട് മാപ്പ് പ്രസിദ്ധീകരിച്ചതിനെതുടര്‍ന്നു വിളിച്ചത് 70 പേരാണ്. ഇവരില് 15 പേര് പ്രൈമറി ലിസ്റ്റില് ഉള്ളവരാണ്. ഇവരില് ഒരാള്‍ക്ക് രോഗലക്ഷണമുണ്ട്. 969 പേര് ജില്ലയില് നിരീക്ഷണത്തിലാണ്. 129 പേര് ഹൈ റിസ്‌ക് വിഭാഗത്തില്‍പെടുന്നവരാണ്. അവരുടെ സാംപിള് പരിശോധനയ്ക്ക് അയച്ചിട്ടുണ്ട്. ഇവരില് 13 ശതമാനം പേര് 60 വയസ്സിനു മുകളിലുള്ളവരാണെന്നും ആരോഗ്യമന്ത്രി അറിയിച്ചു.\nകോട്ടയത്ത് 60 പേര് നിരീക്ഷണത്തിലാണ്. 24 പേര് പ്രൈമറി കോണ്‍ടാക്റ്റിലും 36 പേര് സെക്കന്‍ഡറി കോണ്‍ടാക്റ്റിലും ഉള്‍പ്പെടുന്നവരാണ്. വിവിധ രാജ്യങ്ങളില് നിന്ന് വിമാനമിറങ്ങിയവര് ഉള്‍പ്പെടെ എറണാകുളത്ത് 131 പേര് നിരീക്ഷണത്തിലാണ്. വിദേശത്തു നിന്ന് കൂടുതല് ആളുകള് കൊച്ചിയില് എത്തുന്നു. ഒരാളെയും വിട്ടു പോകാതെ വിമാനത്താവളത്തില് സ്‌ക്രീനിങ് നടക്കുന്നുണ്ട്. വിദേശത്തു നിന്ന് എത്തിയവര് ഏതെങ്കിലും വാര്‍ഡുകളില് താമസിക്കുന്നുണ്ടെങ്കില് അറിയിക്കാന് തദ്ദേശ സര്‍ക്കാരുകള്‍ക്കും മറ്റും കര്‍ശന നിര്‍ദേശം നല്‍കിയിട്ടുണ്ട്.\nno covid19 report


സോണിയയുടെയും രാഹുല് ഗാന്ധിയുടേയും പ്രിയങ്കാ ഗാന്ധിയുടേയും എസ്.പി.ജി സുരക്ഷ പിന്‍വലിക്കാന് കേന്ദ്രസര്‍ക്കാര് | DoolNews\nFriday, 8th November 2019, 4:02 pm\nന്യൂദല്‍ഹി: നെഹ്‌റു കുടുംബത്തിന്റെ സ്‌പെഷ്യല് പ്രൊട്ടക്ഷന് ഗ്രൂപ്പ് (എസ്.പി.ജി) സുരക്ഷ വെട്ടിച്ചുരുക്കാന് കേന്ദ്രസര്‍ക്കാര്. കോണ്‍ഗ്രസ് അധ്യക്ഷ സോണിയ ഗാന്ധിയുടെയും മുന് അധ്യക്ഷന് രാഹുല് ഗാന്ധിയുടേയും എ.ഐ.സി.സി ജനറല് സെക്രട്ടറി പ്രിയങ്കാ ഗാന്ധിയുടേയും സുരക്ഷ പിന്‍വലിക്കാനാണ് കേന്ദ്രസര്‍ക്കാര് നീക്കം.\nപകരം പരിശീലനം ലഭിച്ച സി.ആര്.പി.എഫ് ഉദ്യോഗസ്ഥരുടെ സുരക്ഷയായിരിക്കും നല്‍കുക. മൂവരുടേയും ജീവന് നിലവില് നേരിട്ട് ഭീഷണിയില്ലെന്ന റിപ്പോര്‍ട്ടിന്റെ അടിസ്ഥാനത്തിലാണ് തീരുമാനം.\nഅതേസമയം മൂവരുടേയും ഇസഡ് പ്ലസ് കാറ്റഗറി സുരക്ഷ തുടരും. രാജ്യത്ത് വി.വി.ഐ.പികള്‍ക്ക് നല്‍കുന്ന ഏറ്റവും വലിയ സുരക്ഷയാണ് എസ്.പി.ജി സുരക്ഷ.\nനേരത്തെ മുന് പ്രധാനമന്ത്രി മന്‍മോഹന് സിംഗിന്റെ സുരക്ഷയും മോദിസര്‍ക്കാര് വെട്ടിച്ചുരുക്കിയിരുന്നു. എസ്.പി.ജിയില്‍നിന്ന് ഇസഡ് പ്ലസ് കാറ്റഗറി സുരക്ഷയായിരുന്നു മന്‍മോഹന്‍സിംഗിന് പുനര്‍നിശ്ചയിച്ച് നല്‍കിയത്.


ഒമാനില് ഡ്രൈവര്‍മാര് മാസ്‌കും ഗ്ലൗസും ധരിക്കണം; അത്യാവശ്യമല്ലാത്ത യാത്രകള് ഒഴിവാക്കണമെന്ന് അധികൃതര് - :: Garshom :: ‹ :: Garshom ::\nസ്വന്തം ലേഖകന്Monday, April 6, 2020 5:56 pm\nമസ്‌കത്ത്: വാഹനമോടിക്കുന്നവര് മാസ്‌കും ഗ്ലൗസും ധരിക്കണമെന്ന് റോയല് ഒമാന് പൊലീസിന്റെ നിര്‍ദേശം. കൂടാതെ തിരിച്ചറിയല്, വര്‍ക് കാര്‍ഡുകള് കൈയിലുണ്ടാകണം. അത്യാവശ്യമല്ലാത്ത യാത്രകള് ഒഴിവാക്കണമെന്നും അടിയന്തര സാഹചര്യങ്ങളിലല്ലാതെ ഇതരമേഖലകളില് നിന്നു റൂവിയിലേക്ക് യാത്ര അനുവദിക്കില്ലെന്നും അധികൃതര് മുന്നറിയിപ്പ് നല്‍കി. യാത്രചെയ്യേണ്ടി വന്നാല് പൊലീസിനോടു കാര്യങ്ങള് വിശദീകരിക്കണം.\nവ്യക്തമായ കാരണങ്ങള് ബോധിപ്പിച്ചില്ലെങ്കില് നടപടി സ്വീകരിക്കും. കോവിഡ് പ്രതിരോധ നടപടികളുടെ ഭാഗമായി മത്ര മേഖല പൂര്‍ണമായും അടച്ചിരിക്കുകയാണ്. ഇവിടേക്കു പ്രവേശനമില്ല. താമസക്കാര്‍ക്കു പുറത്തേക്കു പോകാനും വിലക്കുണ്ട്. റൂവി, വാദി കബീര് എന്നിവയുടെ ചില മേഖലകളിലും വിലക്ക് ഏര്‍പ്പെടുത്തിയിട്ടുണ്ട്. ഒട്ടേറെ ഇന്ത്യക്കാര് താമസിക്കുന്ന മത്ര മേഖല അടച്ചതോടെ ജനജീവിതം നിശ്ചലമാണ്. കോവിഡ് വ്യാപനം കണക്കിലെടുത്താണ് കര്‍ശന നിയന്ത്രണങ്ങള്.\nറൂവി, ഹംറിയ, വാദി അല് കബീര്, ദാര്‍സെയ്ത് മേഖലകളില് നിന്ന് മത്രയിലേക്കുള്ള പ്രധാന പാതകളടക്കം അടച്ചിട്ടിരിക്കുകയാണ്. എന്നാല് ഖുറം, ദാര്‍സെയ്ത്, മസ്‌കത്ത് റോഡുകള്, അല് ബുസ്താന് തീരദേശ റോഡ് എന്നിവ വഴി പോകാം.


പ്രളയം കൊണ്ട് മുറിവേറ്റവര് | Chengannoor Flood Pralaya nadu\nപ്രളയം കൊണ്ട് മുറിവേറ്റവര്\nഎല്ലാവരും വന്ന് വിവരങ്ങള് അന്വേഷിക്കുന്നുണ്ട്, കഞ്ഞിവെക്കാനുള്ള അരിയും സാധനങ്ങളും തരുന്നുണ്ട്, പക്ഷേ ചോറ് വെക്കാന് വെള്ളം വേണ്ടെ, അതാര് തരും..... കുടിക്കാന് ആവശ്യത്തിന് വെള്ളം കിട്ടുന്നില്ല. കുപ്പിവെള്ളമാണ് ഏക ആശ്വാസം. അതും റേഷന് പോലെയെ കിട്ടൂ..... അതുകൊണ്ടെന്താകാനാ?\n# വിഷ്ണു എന്.എല്\nPublished: Aug 27, 2018, 06:48 PM IST\nവെണ്‍മണി താഴം എല്‍പി സ്‌കൂളിലെ ദുരിതാശ്വാസ ക്യാമ്പിലുള്ളവര് പ്രളയക്കെടുതിയേക്കുറിച്ച് വിശദീകരിക്കുന്നു\nആരും പ്രതീക്ഷിച്ചിരുന്നില്ല പ്രളയം അവരെയും മുറിവേല്‍പ്പിക്കുമെന്ന്, ആയുഷ്‌കാലത്തെ സമ്പാദ്യങ്ങളും നാളെക്കുവേണ്ടി കരുതിവെച്ചിരുന്നവയുമൊക്കെ പ്രളയജലം മുക്കിക്കളയുമെന്ന്. പമ്പ, മണിമല, അച്ചന്‍കോവില് തുടങ്ങിയ മുന്ന് നദികളാണ് ചെങ്ങന്നൂരിലെ മണ്ണിനെ ഫലഭൂയിഷ്ടമാക്കുന്നത്. എന്നാല് ഓഗസ്റ്റ് 15 ന് പ്രതീക്ഷകളെയും സ്വപ്‌നങ്ങളെയും അട്ടിമറിച്ച് നദികള് അവയുടെ അതിരുകള് ഭേദിച്ചു. വെള്ളം കയറില്ലെന്ന് കരുതിയിരുന്നിടത്തെല്ലാം നദികള് പുതിയ അതിരുകള് തീര്‍ത്തു.\nഎല്ലാ മഴക്കാലത്തും നദീജലനിരപ്പ് ഉയരാറുള്ളതാണ്. ഇത്തവണ അതല്‍പ്പം കൂടി. അത്രയെ ചെങ്ങന്നൂരുകാരും കരുതിയിരുന്നുള്ളു. എന്നാല് ഓഗസ്റ്റ് 16ന്, വെറും ഒറ്റ ദിവസം കൊണ്ട് ഒരാള്‍പൊക്കത്തില് പലയിടത്തും വെള്ളം കയറി. നദീനിരപ്പ് ഉയര്‍ന്ന സമയത്ത് ജാഗ്രതാ നിര്‍ദ്ദേശം അധികൃതര് നല്‍കിയിരുന്നതാണ്. എന്നാല് അത് എല്ലാവരിലും എത്തിയിരുന്നില്ല. ഇതിന് മുമ്പ് 1988 ലും 1996 ലും വലിയ വെള്ളപ്പൊക്കം ഉണ്ടായിട്ടുണ്ട്. അന്ന് വെള്ളമെത്തിയതിനേക്കാള് കൂടുതല് ആരും ഒന്നും പ്രതീക്ഷിച്ചിരുന്നില്ല. ഓഗസ്റ്റ് 15 ന് രാത്രിതന്നെ പലരുടെയും വീട്ടിനുള്ളില് വെള്ളം കയറിത്തുടങ്ങി. അടുത്ത ദിവസം കൊണ്ട് ഇരുനില വീടുകളുള്ള സ്ഥലങ്ങളിലേക്ക് ഉടുതുണിക്ക് മറുതുണിയില്ലാതെ എല്ലാവരും പലായനം ചെയ്തിരുന്നു. തങ്ങളെ രക്ഷിക്കാന് പുറത്തുനിന്ന് ആളുകളെത്താന് വീണ്ടും നാലുദിവസം വേണ്ടിവന്നുവെന്ന് ഇവിടുത്തുകാര് പറയുന്നു.\nകുടിക്കാന് കുറച്ചുവെള്ളം എത്തിക്കാന് പറ്റുമോ സാര്?\nചെങ്ങന്നൂരില് ഭീതിപടര്‍ത്തിയ പ്രളയത്തിന് ശേഷം തിരുവോണത്തിന് മുമ്പുതന്നെ മിക്ക സ്ഥലങ്ങളില് നിന്നും വെള്ളമിറങ്ങി. 26 ന് പ്രളയാന്തര ചെങ്ങന്നൂരിനെക്കുറിച്ച് അന്വേഷിക്കാന് മാതൃഭൂമി ഡോട്ട് കോം ആദ്യമെത്തിയത് പാണ്ടനാടാണ്. ചെങ്ങന്നൂരില് പ്രളയം ഏറ്റവുമധികം ബാധിച്ച പ്രദേശങ്ങളിലൊന്നാണ് പാണ്ടനാട്. വീടുകളില് ശുചീകരണം തകൃതിയായി നടക്കുന്നു. തിരുവനന്തപുരം, കണ്ണൂര് തുടങ്ങി കേരളത്തിന്റെ വിവിധ സ്ഥലങ്ങളില് നിന്നുള്ളവര് വീടുകള് വൃത്തിയാക്കാനെത്തുന്നുണ്ട്. എന്നാല് വാസയോഗ്യമാക്കിയാലും എല്ലാം ആദ്യംമുതല് തുടങ്ങണമെന്നതാണ് പലരെയും വിഷമവൃത്തത്തിലാക്കുന്നത്.\nതിരുവനന്തപുരത്തുനിന്നെത്തിയ സന്നദ്ധപ്രവര്‍ത്തകര് പാണ്ടനാട് പ്രളയത്തെത്തുടര്‍ന്ന്\nചെളികയറിയ വീടുകള് വൃത്തിയാക്കി വാസയോഗ്യമാക്കുന്നു\nഏറ്റവും പ്രധാനം കുടിവെള്ളത്തിന്റെ ലഭ്യതക്കുറവാണ്. എല്ലാവരും വന്ന് വിവരങ്ങള് അന്വേഷിക്കുന്നുണ്ട്, കഞ്ഞിവെക്കാനുള്ള അരിയും സാധനങ്ങളും തരുന്നുണ്ട്, പക്ഷേ ചോറ് വെക്കാന് വെള്ളം വേണ്ടെ, അതാര് തരും..... കുടിക്കാന് ആവശ്യത്തിന് വെള്ളം കിട്ടുന്നില്ല. കുപ്പിവെള്ളമാണ് ഏക ആശ്വാസം. അതും റേഷന് പോലെയെ കിട്ടൂ..... അതുകൊണ്ടെന്താകാനാ? പാണ്ടനാട് പ്രളയക്കെടുതി അന്വേഷിക്കാനെത്തിയ മാതൃഭൂമി ഡോട്ട് കോമിനോട് ആളുകള് പറഞ്ഞതില് കൂടുതലും ഈ ദൈന്യതയാണ് മുഴച്ചുനില്‍ക്കുന്നത്. ആവശ്യത്തിന് കുടിവെള്ളം എത്തിച്ചുതരാന് സാറിന് പറ്റുമോ? പലര്‍ക്കും അന്വേഷിക്കാനുള്ളത് അതാണ്.\nഭക്ഷണവും കുടിവെള്ളവുമായി വാഹനങ്ങള് നിരവധി വരുന്നുണ്ടെങ്കിലും അവ എല്ലാവര്‍ക്കും ലഭിക്കുന്നില്ല എന്നതാണ് ഏറ്റവും വലിയ പ്രതിസന്ധി. റോഡുകള്‍ക്ക് അരികെ താമസിക്കുന്നവര്‍ക്കാണ് കൂടുതലും ലഭിക്കുന്നത്. കുടിവെള്ളത്തിനാണ് പിടിവലി കൂടുതല്. ദുരിതാശ്വാസ സാമഗ്രികളുമായെത്തുന്ന വാഹനങ്ങളില് നിന്ന് കുപ്പിവെള്ളം പരമാവധി ശേഖരിച്ച് കൊണ്ടുപോകാനാണ് ആളുകള് ശ്രമിക്കുന്നത്. ഉള്‍പ്രദേശങ്ങളില് സ്ഥിതി കുറച്ചുകൂടി കഷ്ടമാണ്. പാണ്ടനാട് ഉള്‍പ്രദേശങ്ങളില് എത്തുന്നതിന് മുമ്പുതന്നെ സാധനങ്ങള് തീര്‍ന്നിരിക്കും. വഴിയോരങ്ങളില് കടകളൊന്നും തന്നെ തുറക്കാന് തുടങ്ങിയിട്ടില്ല. പച്ചക്കറി, പലചരക്ക് കടകള് മിക്കതും വെള്ളത്തില് മുങ്ങിയിരുന്നതിനാല് ലക്ഷങ്ങളുടെ നഷ്ടമാണ് പലര്‍ക്കുമുണ്ടായിട്ടുള്ളത്.\nപാണ്ടനാട് മാത്രമല്ല പിന്നീട് സന്ദര്‍ശനം നടത്തിയ വെണ്‍മണിയിലും സമീപ പ്രദേശങ്ങളിലും ഇതുതന്നെ സ്ഥിതി. കുപ്പിവെള്ളം അധികം ഉപയോഗിക്കുന്നതും അപകടമാണ്. ഈ പ്ലാസ്റ്റിക് കുപ്പികള് എന്തുചെയ്യുമെന്നാണ് പലരും ചോദിക്കുന്നത്. ഇപ്പോള് കുറേ ആക്രിപെറുക്കുന്നവര് എത്തിയിട്ടുണ്ട്. അവര് കുപ്പികള് ശേഖരിച്ച് കൊണ്ടുപോകുന്നുണ്ട്.\nഅതിജീവിക്കാതെ പറ്റില്ലലോ, ഞങ്ങള് ഇനിയും ജീവിക്കും\nവെള്ളമിറങ്ങിയെങ്കിലും പലയിടത്തും വീടുകളിലെ ശുചിമുറികള് തകര്‍ന്നിരിക്കുകയാണ്. വീടുകളില് വീണ്ടും താമസിക്കാനൊരുങ്ങുന്നതിന് മുമ്പ് അവ ശരിയാക്കിയെടുക്കണം. ദുരിതാശ്വാസ ക്യാമ്പുകളില് നിന്ന് തിരികെ വീട്ടിലേക്ക് മാറാനുള്ള ശ്രമത്തിലാണ് പലരും. പരമാവധി ക്യാമ്പുകള് അടയ്ക്കാനാണ് അധികൃതര് ശ്രമിക്കുന്നത്. എന്നാല് വീടുകള് പൂര്‍ണമായും തകര്‍ന്ന തങ്ങള് എവിടേക്ക് പോകുമെന്നാണ് ചിലര് ചോദിക്കുന്നത്.\nശുചീകരണത്തില് കിണറുകളിലെ വെള്ളം അണുവിമുക്തമാക്കലാണ് പ്രധാന കടമ്പ. നിരവധി കുടുംബങ്ങള്‍ക്ക് ഒരു കിണര് എന്ന നിലയില് സൂപ്പര് ക്ലോറിനേഷന് നടത്താനുള്ള ശ്രമങ്ങള് പുരോഗമിക്കുകയാണ്. ദുരന്തം ഉണ്ടാക്കിയ മാനസികാഘാതം വേറെ. ദിസങ്ങളോളം വെള്ളത്താല് ചുറ്റപ്പെട്ട് ഒറ്റപ്പെട്ടുപോയ അവസ്ഥ വിശദീകരിക്കുമ്പോള് പലരും വിങ്ങിപ്പൊട്ടുന്നുണ്ടായിരുന്നു. ഇതൊക്കെ മാറും, സര്‍ക്കാര് കൂടെയുണ്ടെങ്കില് ഈ പ്രതിസന്ധിയെയും അതിജീവിക്കും. അല്ലാതെ പറ്റില്ലല്ലോ സാര്, ജീവിക്കണ്ടെ... അവര് പറയുന്നു. വെണ്‍മണിയിലെ താഴം എല്‍പി സ്‌കുളില് സജ്ജീകരിച്ച ക്യാമ്പിലെ അന്തേവാസികള് പറയുന്നു.\nവെള്ളമിറങ്ങിത്തുടങ്ങിയപ്പോള് തന്നെ തങ്ങള് വീടുകള് വൃത്തിയാക്കാനായി തുടങ്ങിയിരുന്നുവെന്ന് ക്യാമ്പിലുള്ളവര് പറയുന്നു. കുപ്പിവെള്ളമല്ലാതെ കിണര് വെള്ളം ഉപയോഗിക്കാന് എന്ന് സാധിക്കുമെന്നാണ് ഇവര്‍ക്കറിയേണ്ടത്. ആദ്യ ദിനങ്ങളില് ഭക്ഷണം മാത്രമല്ല മാറിയുടുക്കാന് ആവശ്യത്തിന് വസ്ത്രങ്ങള് പോലും ലഭിച്ചിരുന്നില്ലെന്നാണ് പലരും പറയുന്നത്. വെള്ളമിറങ്ങിയത് തന്നെ ആശ്വാസമെന്ന് കരുതാം. ക്യാമ്പ് വിട്ടുപോയാല് എല്ലാം ആദ്യംമുതല് തുടങ്ങണം. പ്രളയം മറന്ന് ക്യാമ്പില് കളിച്ചുനടക്കുന്ന കുട്ടികളെ ചൂണ്ടിക്കാട്ടി അവര് പറയുന്നു.


ഭാര്യയ്ക്ക് അപ്പെന്റിക്സ് രോഗം, കോവിഡിന്റെ പേരില് ജന്മനാട്ടിലെ ആശുപത്രികളില് ചികിത്സ നിഷേധിച്ചു, വേദനകൊണ്ട് പുളയുകയായിരുന്ന ഭാര്യയെ ആശുപത്രിയിലെത്തിക്കാന് യുവാവ് സൈക്കിളോടിച്ചത് 100 കിലോമീറ്റര് ദൂരം - BIGNEWSLIVE | Latest Malayalam News\nകൊല്‍ക്കത്ത: കോവിഡ് ഭീതിയില് ആശുപത്രികളില് ചികിത്സ നിഷേധിച്ചതിനെ തുടര്‍ന്ന് യുവതിയെ ആശുപത്രിയിലെത്തിക്കാന് ഭര്‍ത്താവ് സൈക്കിളോടിച്ചത് 100 കിലോമീറ്റര് ദൂരം. പശ്ചിമബംഗാളിലാണ് സംഭവം.\nപശ്ചിമ ബംഗാളിലെ പുരുലിയ ജില്ലയിലെ റിക്ഷാവലക്കാരനായ ഹരിയാണ് ഭാര്യ ബന്ദിനിയും ഏഴു വയസ്സുള്ള മകളുമായി 100 കിലോമീറ്റര് ദൂരം സൈക്കിളോടിച്ചത്.\nഅപ്പെന്റിക്സ് രോഗം കാരണം വേദനിച്ച് കരയുന്ന ഭാര്യയുമായി പുരുലിയയിലെ സര്‍ക്കാര് ആശുപത്രിയിലെത്തിയതായിരുന്നു ഹരിയും മകളും. എന്നാല് കോവിഡിന്റെ പേരില് ഡോക്ടര്‍മാര് യുവതിയെ നോക്കാന് തയ്യാറായില്ല. കൊവിഡ് വൈറസ് പടരുമെന്നും മറ്റെവിടെയെങ്കിലും കൊണ്ടുപോകണമെന്നുമായിരുന്നു അവര് പറഞ്ഞതെന്ന് ഹരി പറയുന്നു.\nമറ്റ് വഴികളൊന്നുമില്ലാതെ വന്നതോടെയാണ് ഹരി വേദന കാരണം നിലവിളിക്കുകയായിരുന്ന ഭാര്യയെയും കൊണ്ട് ജംഷഡ്പൂരിലെ ആശുപത്രിയിലേക്ക് പോകാന് തീരുമാനിച്ചത്. എന്നാല് ആംബുലന്‍സോ കാറോ വിളിച്ച് പോകാന് ഹരിയുടെ കൈയ്യില് പണമുണ്ടായിരുന്നില്ല.\nതുടര്‍ന്ന് വാടകക്ക് സൈക്കിള് സംഘടിപ്പിച്ചാണ് ഭാര്യയെയും മകളെയുമായി 100 കിലോമീറ്റര് അകലെയുള്ള ആശുപത്രിയിലേക്കു പോയത്.ജംഷഡ്പൂരിലെ എംജിഎം ആശുപത്രിയിലെത്തിയപ്പോള് ഉടന് തന്നെ ബന്ദിനിയുടെ സര്‍ജറി നടത്തി. തങ്ങളുടെ അവസ്ഥ അറിഞ്ഞ ആശുപത്രി അധികൃതര് പൂര്‍ണമായും സൗജന്യമായാണ് ചികില്‍സിച്ചതെന്നും തുടര്‍ന്ന് കഴിക്കാനുള്ള മരുന്നുകളും സൗജന്യമായി നല്‍കിയെന്നും ഹരി പറഞ്ഞു.\nTags: covid crisiscycle-journeyhari and wifehospital\nആശുപത്രിയിലെ തീപിടുത്തം ഹിരലാല്-ഹിര്‍കന്യാ ദമ്പതികള്‍ക്ക് സമ്മാനിച്ചത് തോരാ കണ്ണീര്; ശ്വാസം മുട്ടി മരിച്ച പൈതങ്ങളില് 14 വര്‍ഷം കാത്തിരുന്ന കണ്‍മണി!\n‘മനുഷ്യന് വായിക്കാനാവാത്ത മരുന്ന് കുറിപ്പടി’; കൊട്ടാരക്കര താലൂക്ക് ആശുപത്രി സൂപ്രണ്ടിനോട് ഡിഎംഒ വിശദീകരണം തേടി, കയ്യക്ഷരം മോശമാണെന്ന് കുറിപ്പെഴുതിയ ഡോക്ടര്\nകോവിഡ്; സുഗതകുമാരി ടീച്ചര് വെന്റിലേറ്ററില്\nരാജസ്ഥാനിലെ കോട്ടയില് വീണ്ടും ശിശു മരണം; മൂന്ന് ദിവസത്തിനിടെ 12 കുട്ടികള് മരിച്ചു\nചൈനീസ് നിര്‍മ്മിത വൈദ്യുത മീറ്ററുകള്‍ക്ക് നിരോധനം ഏര്‍പ്പെടുത്തി ഉത്തര്‍പ്രദേശ് സര്‍ക്കാര്\nചലച്ചിത്രതാരം ഷംന കാസിമിനെ ഭീഷണിപ്പെടുത്തി പണം തട്ടാന് ശ്രമം; നാലു പേര് പിടിയില്\nഎറണാകുളത്ത് ആരോഗ്യപ്രവര്‍ത്തകയ്ക്ക് കൊവിഡ്; കുത്തിവെപ്പ് നല്‍കിയ നാല്‍പ്പതോളം കുട്ടികളെയും അവരുടെ കുടുംബാംഗങ്ങളെയും നിരീക്ഷണത്തിലാക്കി


പോളണ്ട് എല്ലാ സമയം പോക്കർ മണി പട്ടിക\nഅംഗസാന്ദ്രത അടിക്കാൻ പച്ച on roulette\nif it were up to him. Icahn, സ്വന്തമായിരിക്കുന്നത് 28.5% of Caesars afteraseries of recent സ്റ്റോക്ക് വാങ്ങലുകൾ, hasn ' t been shy about his position. He was right, as proven by the reaction of the stock market.സാധാരണ, whenacompany പുറത്തിറക്കുന്നു that it wants to be sold, അതിന്റെ ഓഹരി വില വർദ്ധിക്കുകയും as investors നോക്കുക മുതലാക്കാൻ the premium paid during the transaction.എങ്കിലും, when news തുടങ്ങി ദൃശ്യമാകുന്ന ആ Caesars was seriously consideringasale, നിക്ഷേപകർ ഇല്ലായിരുന്നു മതിപ്പുളവാക്കി ഓഹരി വില നിലകൊണ്ടു താരതമ്യേന പരന്ന pokies. നെഞ്ചെരിയുന്ന casino bonus codes. The only reason the മുകേഷിന്റെ നിക്ഷേപകന് വാങ്ങി into the company was to try to forceasale അവന്റെ ഓഹരി has given അവനെ തീർച്ചയായും ശരീരഭാരം to make that happen.\nMany of the board ' s members are holding out for more money. പണത്തെയും സമ്മതിച്ചു സാധ്യത.എങ്കിലും, സംവിധായകർ appear to not be quite as anxious as Icahn, and are putting up പ്രതിരോധം any possible deal.\nCaesars ഡയറക്ടർ ബോർഡ് has been trying to hold out for $13 per share പോളണ്ട് എല്ലാ സമയം പോക്കർ മണി പട്ടിക. Get the latest ചൂതാട്ട news from കാല്വിന് ദ്വീപസമൂഹം.\nHe has ഏറ്റുപറഞ്ഞ ആ ഓഫർ made by എല് ഡൊറാഡോstar name – $10.50 per share മാത്രം ഏകദേശം 15% higher than അതിന്റെ മൂല്യം is not realistic അംഗസാന്ദ്രത അടിക്കാൻ ജ്യാക്പാട് at കാസിനോ. Icahn ഉണ്ടായിരുന്നു ആഗ്രഹം Caesars വിൽക്കാൻ അതിന്റെ ആസ്തി നന്നായി മുമ്പ് അദ്ദേഹം വാങ്ങിയ തന്റെ ഓഹരി, arguing that it is the only logical course of action for the casino operator. പക്ഷേ, അദ്ദേഹം വളരെ കൂടുതൽ ആണ് അംഗസാന്ദ്രത അടിക്കാൻ പച്ച on roulette.


അവിട്ടത്തൂർ മഹാദേവക്ഷേത്രം - വിക്കിപീഡിയ\nകേരളത്തിലെ തൃശൂർ ജില്ലയിലെ ഇരിഞ്ഞാലക്കുടയിൽ നിന്നും നാല് കിലോമീറ്റർ അകലെയുള്ള അവിട്ടത്തൂർ ഗ്രാമത്തിലാണ് അവിട്ടത്തൂർ ശിവക്ഷേത്രം സ്ഥിതി ചെയ്യുന്നത്. ഈ ക്ഷേത്രത്തിന് ഒരു മഹാക്ഷേത്രത്തിൻറെ പ്രൗഡിയുണ്ട്. ക്ഷേത്ര നിർമ്മാണശൈലി പ്രാചീനത വിളിച്ചറിയിക്കുന്നു. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണ് അവിട്ടത്തൂർ ക്ഷേത്രം\n4 അവിട്ടത്തൂർ ശാസനം\nഅവിട്ടത്തൂർ ഗ്രാമത്തിലെ 28 ഇല്ലക്കാരുടേതായിരുന്നു ഈ ക്ഷേത്രം. ഇന്ന് അതിൽ മിക്ക ഇല്ലങ്ങളും ഇല്ല. പരശുരാമൻ പ്രതിഷ്ഠ നടത്തി എന്നു വിശ്വസിക്കപ്പെടുന്ന ഈ ക്ഷേത്രത്തിൽ പിന്നീട് അഗസ്ത്യമുനി സാന്നിദ്ധ്യം ചെയ്ത് ഗ്രാമവാസികൾക്ക് നേതൃത്വം നൽകി ക്ഷേത്രത്തിലെ ആചാരനുഷ്ഠാനങ്ങൾക്ക് രൂപം നൽകിയതാണെന്നും പറയപ്പെടുന്നു. പ്രസിദ്ധമായ അവിട്ടത്തൂർ ശാസനം ക്ഷേത്രത്തിൻറെ പ്രാചീനതയിലേക്ക് വിരൽചൂണ്ടുന്നതാണ്.\nനാലമ്പലവും വട്ട ശ്രീകോവിലും\nസാമാന്യം വലിയ രണ്ടുനില വട്ടശ്രീകോവിലുള്ള ഈ ക്ഷേത്രത്തിൽ മുഖ്യ പ്രതിഷ്ഠ ശിവനാണ്. പടിഞ്ഞാട്ട് ദർശനമായി രൗദ്രഭാവത്തിലാണ് ശിവൻ ഇവിടെ വാഴുന്നത്. ശ്രീകോവിലിൽ കാണുന്ന വലിയ ശിവലിംഗം കിരാതമൂർത്തി സങ്കല്പത്തിലാണ് ആരാധിക്കുന്നത്. എന്നാൽ ദക്ഷിണാമൂർത്തി, ഉമാമഹേശ്വരൻ എന്നീ ഭാവങ്ങളും ഇവിടെ ശിവപ്രതിഷ്ഠയ്ക്കുണ്ട്. ഉപദേവതകൾ ഗണപതിയും നാഗരാജാവും നാഗയക്ഷിയും അയ്യപ്പനും നന്ദിയുമാണ്. കൂടാതെ ക്ഷേത്രത്തിനകത്തുള്ള ഹോമകുണ്ഡത്തിനടുത്ത് അഗസ്ത്യമുനിയുടെ പ്രതിഷ്ഠയുണ്ട്.\nക്ഷേത്രത്തിൻറെ നമസ്കാരമണ്ഡപത്തിനു മുകളിൽ കലാവിരുതോടെ രചിച്ച പാലാഴിമഥനം കഥയും, ശ്രീകോവിലിലെ കിരാതം കഥയും വളരെ മനോഹരമാണ്.\nഇരിങ്ങാലക്കുടയ്ക്കടുത്തുള്ള അവിട്ടത്തൂരിലെ താഴെക്കാട്ടു പള്ളിയിൽ സ്ഥാപിക്കപ്പെട്ട ശാസനം. ഊരിന്റെ ഭരണത്തിൽ പൊതുവാളിനെയും ഊരാളന്മാരെയും നിയന്ത്രിക്കുന്നതാണ് വിഷയം. കുലശേഖരരാജാവ് കോതരവിയുടെ ഈ ലിഖിതത്തിൽ . (എ. ഡി. 917). ചേരമാൻ മാതേവിയുടെ ചേരിക്കൽനിലം (രാജഭൂമി) അവിട്ടത്തൂർ ശിവക്ഷേത്രത്തിലേക്ക് ചേരുമ്പോൾ ചെയ്ത വ്യവസ്ഥകളാണുള്ളത്. കടകൊട്ടു കച്ചം' കച്ചം' എന്നറിയപ്പെടുന്ന ഈ വ്യവസ്ഥകളാൽ ഊരാളർ കർശനമായി നിയന്ത്രിക്കപ്പെടുന്നതായി മനസ്സിലാക്കാം. താഴെക്കാട്ട് ശിവക്ഷേത്രത്തിലെ ഊരാളരെയാകാം ഇവിടെ പരാമർശിക്കുന്നതെന്ന് അഭിപ്രായമുണ്ട്. മൂഴിക്കളം കച്ചം പോലെയുള്ള ചട്ടങ്ങളാണ് കടങ്കാട്ടു കച്ചം. ആയിരവർ എന്ന ഊരിന്റെ ഭരണ കാര്യത്തിൽ ഊരാളരും പൊതുവാളും ഇടപെട്ടു കൂടെന്നും കല്പനയുണ്ട്.\nതാഴെക്കാട്ട് പീടിക പണിത് കച്ചവടം ചെയ്തു കൊള്ളാൻ രണ്ടുവ്യാപാരികൾക്ക്  അനുമതി നൽകുന്ന ഒരു രേഖയും താഴെക്കാട്ടുപള്ളിയിലുണ്ട്. ഇത് താഴെക്കാട്ടു പള്ളിലിഖിതം (എ.ഡി. 1024) എന്നറിയപ്പെടുന്നു\nക്ഷേത്രത്തിലെ ഉത്സവം മകരമാസത്തിലാണ്. തിരുവാതിര ആറാട്ടായി പത്ത് ദിവസം ആഘോഷിക്കുന്നു. ആദ്യകാലങ്ങളിൽ ധനുമാസത്തിൽ തുടങ്ങി മകരമാസത്തിൽ തിരുവാതിര ആറാട്ടായി 28 ദിവസത്തെ ഉത്സവം ഉണ്ടായിരുന്നു ക്ഷേത്രത്തിലെ പ്രതിഷ്ഠാദിനം മിഥുനമാസത്തിലെ മകം നക്ഷത്രത്തിലാണ്. അന്നെ ദിവസം ഇത് വളരെ ഭംഗിയായി പ്രതിഷ്ഠാദിനം ആഘോഷിക്കുന്നുണ്ട്.\nഅഗസ്ത്യമുനി തപസ് ചെയ്തു എന്നു വിശ്വസിക്കപ്പെടുന്ന സ്ഥലം\nAvittathoor Siva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=അവിട്ടത്തൂർ_മഹാദേവക്ഷേത്രം&oldid=3562232" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:01, 20 മേയ് 2021.


BMW to launch Ultra Exclusive X7 Dark Shadow Edition in Indi\nഅള്‍ട്രാ എക്‌സ്‌ക്ലൂസീവ് എക്‌സ്7ഡാര്‍ക്ക് ഷാഡോ പതിപ്പ് ഇന്ത്യയിൽ അവതരിപ്പിക്കാന് ബിഎംഡബ്ല്യു\nബിഎംഡബ്ല്യു ഇന്ത്യന് വിപണിയില് അള്‍ട്രാ എക്‌സ്‌ക്ലൂസീവ് X7 ഡാര്‍ക്ക് ഷാഡോ പതിപ്പ് എസ്യുവി അവതരിപ്പിക്കാന് ഒരുങ്ങുന്നു. റേഞ്ച്-ടോപ്പിംഗ് M50i വേരിയന്റിനെ അടിസ്ഥാനമാക്കിയാണ് ഇത് വരുന്നത്. ഇത് ബ്ലാക്ക് കളര് തീം എക്സ്റ്റീരിയര് അവതരിപ്പിക്കുന്നു. ഇന്ത്യയില് അവതരിപ്പിക്കുമ്പോള്, ഈ പ്രത്യേക പതിപ്പ് എസ്യുവിക്ക് ഒരു കോടിയിലധികം രൂപ എക്സ്ഷോറൂം ചെലവ് പ്രതീക്ഷിക്കുന്നു.\nഎസ്യുവിക്ക് ഒരു ഫ്രോസണ് ആര്‍ട്ടിക് ഗ്രേ ബോഡി കളര് ലഭിക്കും. എക്സ്റ്റീരിയറിന് കൂടുതല് ഭയപ്പെടുത്തുന്ന രൂപം നല്‍കുന്നതിന്, വാഹനത്തിന്റെ കിഡ്നി ഗ്രില്, റൂഫ് റെയിലുകള്, ടെയില്‍പൈപ്പുകള് എന്നിവയില് കറുത്ത ബിറ്റുകള് ലഭിക്കുന്നു. 4.7 സെക്കന്‍ഡിനുള്ളില് പൂജ്യത്തില് നിന്നും 100 കിലോമീറ്റര് വേഗത കൈവരിക്കുമെന്നും കമ്പനി അറിയിച്ചു. ഉയര്‍ന്ന വേഗത 250 കിലോമീറ്റര് ആയി പരിമിതപ്പെടുത്തി.\nബിഎംഡബ്ല്യു സ്‌പോര്‍ട്‌സ് എക്‌സ്‌ഹോസ്റ്റ് സംവിധാനവും ഇതിലുണ്ടാകുമെന്നാണ് റിപ്പോര്‍ട്ട്.\nഅതേസമയം 2020 ജൂലൈ മാസത്തിലാണ് X7 എസ്യുവിയുടെ ഡാര്‍ക്ക് ഷാഡോ ലിമിറ്റഡ് എഡിഷന് കമ്പനി പുറത്തിറക്കിയത്.\nഈ ലിമിറ്റിഡ് മോഡലില് നിരവധി സൗന്ദര്യവര്‍ദ്ധക മാറ്റങ്ങളും സ്റ്റാന്‍ഡേര്‍ഡ് മോഡലില് നിന്ന് അല്‍പ്പം മെക്കാനിക്കല് മാറ്റങ്ങളും ഉള്‍ക്കൊള്ളുന്നു. പുതിയ പെയിന്റ് സ്‌കീമിനൊപ്പം, B, C നിരകളുടെ കവറുകളും എക്സ്റ്റീരിയര് മിറര് ബേസുകളും ഹൈ ഗ്ലോസ് ഷാഡോ ലൈന് ഫിനിഷില് ഈ വാഹനത്തില് ഒരുക്കിയിരുന്നു. ബ്രാന്‍ഡിന്റെ സിഗ്‌നേച്ചര് കിഡ്‌നി ഗ്രില്ല്, എയര് ബ്രീത്തറുകള്, എക്സ്ഹോസ്റ്റ് സിസ്റ്റത്തിന്റെ ടെയില്‍പൈപ്പ് കവറുകള് എന്നിവ കറുത്ത ക്രോമില് പൂര്‍ത്തിയാക്കി.\nബ്രാന്‍ഡിന്റെ ഉയര്‍ന്ന തലത്തിലുള്ള പെര്‍സണലൈസേഷന് പ്രോഗ്രാമിന്റെ ഭാഗമായി X7 ഡാര്‍ക്ക് ഷാഡോ പതിപ്പിന്റെ പ്രത്യേകത ഫ്രോസണ് ആര്‍ട്ടിക് ഗ്രേ മെറ്റാലിക് പെയിന്റ് സ്‌കീം ഉള്‍പ്പെടുത്തിയിരുന്നു.


കർണാടക മുഖ്യമന്ത്രി യെഡിയൂരപ്പയുടെ പൊളിറ്റിക്കൽ സെക്രട്ടറി ഉറക്കഗുളിക കഴിച്ച് ആത്മഹത്യക്ക് ശ്രമിച്ചു - ഇ വാർത്ത | evartha - Karnataka Chief Minister Yeddyurappa 's political secretary has tried to commit suicide\nകർണാടക മുഖ്യമന്ത്രി യെഡിയൂരപ്പയുടെ പൊളിറ്റിക്കൽ സെക്രട്ടറി ഉറക്കഗുളിക കഴിച്ച് ആത്മഹത്യക്ക് ശ്രമിച്ചു\nകർണാടക മുഖ്യമന്ത്രി ബിഎസ് യെഡിയൂരപ്പയുടെ പൊളിറ്റിക്കൽ സെക്രട്ടറി എന് ആര് സന്തോഷ് ആത്മഹത്യക്ക് ശ്രമിച്ചു. യെഡിയൂരപ്പയുടെ ബന്ധു കൂടിയാണ് ഇയാൾ.\nഇന്നലെ വൈകീട്ട് അമിതമായി ഉറക്ക ഗുളിക കഴിച്ച നിലയിൽ താമസസ്ഥലത്ത് കണ്ടെത്തുകയായിരുന്നു. ഉടൻ തന്നെ ആശുപത്രിയിൽ പ്രവേശിപ്പിച്ചു. നിലവിൽ സന്തോഷ് സ്വകാര്യ ആശുപത്രിയിൽ ഐസിയുവിലാണ് ഉള്ളത്.\nപ്രാഥമിക അന്വേഷണത്തിൽ സന്തോഷ് 12 ഓളം ഉറക്ക ഗുളിക കഴിച്ചതായി കണ്ടെത്തിയിട്ടുണ്ട്. യെഡിയൂരപ്പയുടെ സഹോദരിയുടെ ചെറുമകനാണ് 32കാരനായ സന്തോഷ്.\nകുടുംബ പ്രശ്‌നങ്ങളിൽ സന്തോഷ് അസ്വസ്ഥനായിരുന്നുവെന്ന് മുഖ്യമന്ത്രിയുടെ ഓഫീസിലെ ഒരു മുതിർന്ന ഉദ്യോഗസ്ഥൻ പറഞ്ഞു. അതേസമയം ആത്മഹത്യാ ശ്രമത്തിന്റെ യഥാർത്ഥ കാരണം വ്യക്തമല്ലെന്നും അദ്ദേഹം പറഞ്ഞു.\nയെഡിയൂരപ്പ ആശുപത്രിയിലെത്തി സന്തോഷിനെ സന്ദർശിച്ചു. വെള്ളിയാഴ്ച രാവിലെ താൻ സന്തോഷിനെ കണ്ടിരുന്നു. 45 മിനിറ്റ് തങ്ങൾ ഒരുമിച്ച് നടന്നു. വ്യാഴാഴ്ചയും കണ്ടുമുട്ടിയിരുന്നു. എന്തുകൊണ്ട് ഇത്തരമൊരു നടപടി സന്തോഷ് സ്വീകരിച്ചതെന്ന് തനിക്കറിയില്ലെന്നും സന്ദർശനത്തിന് ശേഷം യെഡിയൂരപ്പ പറഞ്ഞു.\nTopics: Karnataka Chief Minister political secretary tried to commit suicide


എന്നും കുഞ്ഞുവാവയായിരിക്കൂ…മകളുടെ പിറന്നാൾ ദിനത്തിൽ കുറിപ്പുമായി കുഞ്ഞിക്ക…കമന്റുമായി പ്രിയ താരങ്ങൾ - Ezhome Live\nHome / Cinema / Movie / എന്നും കുഞ്ഞുവാവയായിരിക്കൂ…മകളുടെ പിറന്നാൾ ദിനത്തിൽ കുറിപ്പുമായി കുഞ്ഞിക്ക…കമന്റുമായി പ്രിയ താരങ്ങൾ\nഎന്നും കുഞ്ഞുവാവയായിരിക്കൂ…മകളുടെ പിറന്നാൾ ദിനത്തിൽ കുറിപ്പുമായി കുഞ്ഞിക്ക…കമന്റുമായി പ്രിയ താരങ്ങൾ\nമെഗാസ്റ്റാർ മമ്മൂട്ടിയുടെ കൊച്ചുമക്കളായ മറിയം അമീറ സല്‍മാന്റെ പിറന്നാളാണ് ഇന്ന്. താര പുത്രിക്ക് ജന്മദിനാശംസകൾ നേർന്നു കൊണ്ട് നിരവധി വ്യക്തികളാണ് രംഗത്തെത്തിയിരിക്കുന്നത്. ദുൽഖറിന്റെ ഭാര്യ അമാല് സൂഫിയക്ക് നസ്രിയയുമായി അടുത്ത സൗഹൃദമാണ് ഉള്ളത്. 2017 മെയ് 5നായിരുന്നു ദുല്‍ഖറിന്റേയും അമാലിന്റേയും ജീവിതത്തിലേക്ക് മറിയം എത്തിയത്. മകളെ മടിയിലിരുത്തി കൊണ്ടുള്ള ദുൽഖറിന്റെ ചിത്രം ഇപ്പോൾ സോഷ്യൽ മീഡിയയിൽ വൈറലാവുക ആണ്.\nഹാപ്പി ബര്‍ത്ത്‌ഡേ ഡാര്‍ലിങ് . നിന്റെ പ്രായത്തിനൊത്ത് ഞങ്ങളെല്ലാവരും നിന്നോടൊപ്പം ചേരുമ്പോള് നീ പറയുന്നു, ഞാനിപ്പോള് വലിയ കുട്ടിയായെന്ന്. നീ പറയുന്നത് ശരിയായിരിക്കാം. വളരെ പെട്ടെന്നാണ് നീ വളരുന്നത്. ഇപ്പോള് നല്ലപോലെ സംസാരിക്കുന്നുമുണ്ട്. മൂന്നു വയസ്സുകാരിയായ വലിയ പെണ്‍കുട്ടിയായി നീ. രാജകുമാരിയെ പോലെ സുന്ദരിയായി. നീ നിന്റേതായ ലോകം സൃഷ്ടിക്കുന്നു. കളിക്കുന്നു. ഞങ്ങള്‍ക്ക് കഥകള് പറഞ്ഞു തരുന്നു. സ്വന്തമായി നടക്കുന്നു. ഓടുന്നു. ചാടാന് പഠിക്കുന്നു. അതെ നീ ഇപ്പോള് വലിയ കുട്ടിയായി. നീ പതുക്കെ വലുതായാല് മതിയെന്നു തോന്നുന്നു. ഞങ്ങളുടെ കുഞ്ഞുവാവയായിരിക്കൂ. നിന്നെ ആദ്യമായി കണ്ടപ്പോള് എങ്ങനെയായിരുന്നോ അങ്ങനെ. നിന്റെ കരച്ചില് കേട്ടപ്പോള് നിന്നെ കൈയിലെടുത്തപ്പോള് നീ എങ്ങനെയായിരുന്നോ അങ്ങനെ. നിന്റെ കരച്ചില് കേട്ടപ്പോള് നിന്നെ കൈയിലെടുത്തപ്പോള് നീ എങ്ങനെയായിരുന്നോ അങ്ങനെ.\nകുഞ്ഞുവാവയായി നിന്നെ കണ്ടു മതിയായില്ല. എന്നും നീ ഞങ്ങള്‍ക്ക് കുഞ്ഞുവാവ തന്നെയാണ്. നീ വലുതായെന്ന് ഈ ലോകം മുഴുവന് പറഞ്ഞാലും.. ഇത്ര പെട്ടെന്ന് വലുതാകല്ലേ.. കുഞ്ഞുവാവയായിരിക്കൂ. എന്നാണ് ദുൽഖർ സൽമാൻ കുറിച്ചത്. പിറന്നാൾകാരിയുടെ കുറച്ചു ക്യൂട്ട് ചിത്രങ്ങളും ആയിട്ടാണ് നസ്റിയ എത്തിയത്. പിറന്നാളാശംസകള് മുമ്മു. നച്ചുമാമി നിന്നെ കാണാനായി കാത്തിരിക്കുകയാണ് എന്നാണ് നസ്രിയ കുറിച്ചത്.


rajeevcoup: ചൂതാട്ടക്കാരന്റെ കുമ്പസാരം\nകഴിഞ്ഞ സാമ്പത്തിക വര്‍ഷം അഞ്ച് ശതമാനത്തിലേക്ക് ചുരുങ്ങിയ മൊത്തം ആഭ്യന്തര വളര്‍ച്ചാ നിരക്കില് വലിയൊരു തിരിച്ചുവരവ് നടപ്പ് സാമ്പത്തിക വര്‍ഷം ആരും പ്രതീക്ഷിക്കുന്നില്ല. രൂപയുടെ മൂല്യം കുത്തനെ ഇടിയുകയും കൂടുതല് ഇടിയാന് പാകത്തിലുള്ള ദുര്‍ബലാവസ്ഥയില് തുടരുകയും ചെയ്യുന്നു. രാജ്യത്തേക്ക് കൂടുതല് വിദേശ നിക്ഷേപം ആകര്‍ഷിക്കാനായി പരിഷ്‌കരണ നടപടികള് വേഗത്തിലാക്കുമ്പോഴും പ്രതീക്ഷിച്ച ഒഴുക്ക് ഉണ്ടാകുന്നില്ല. കൊടിയ അഴിമതി ആരോപണങ്ങളെത്തുടര്‍ന്ന്, മുന്‍കാലങ്ങളില് വലിയ വളര്‍ച്ച രേഖപ്പെടുത്തിയ മേഖലകളില് ചിലതെങ്കിലും മുരടിച്ചു. പണപ്പെരുപ്പ നിരക്ക് ഉയര്‍ന്ന തോതില് തുടരുന്നു, അതിന് ആധാരമായ അവശ്യ വസ്തുക്കളുടെതടക്കം വിലയിലുണ്ടായ വര്‍ധന സാധാരണ ജനങ്ങളുടെ ജീവിതത്തെ പ്രതിസന്ധിയിലുമാക്കുന്നു. സാമ്പത്തിക മാന്ദ്യത്തിലൂടെയാണ് രാജ്യം കടന്നുപോകുന്നത് എന്ന് മനസ്സിലാക്കാന് ഇതിലധികമൊന്നും വേണ്ടതില്ല. സാമ്പത്തിക വിദഗ്ധന് കൂടിയായ പ്രധാനമന്ത്രി ഡോ. മന്‍മോഹന് സിംഗ് ഇത് നേരത്തെ തന്നെ മനസ്സിലാക്കിയിട്ടുമുണ്ട്. വാണിജ്യ, വ്യവസായ മേഖലകളില് പ്രവര്‍ത്തിക്കുന്നവരുടെ സംഘടനയായ അസോചമിന്റെ യോഗത്തില് പങ്കെടുക്കവേ കഴിഞ്ഞ ദിവസം മാത്രമാണ് അദ്ദേഹം അത് തുറന്നു പറഞ്ഞത് എന്നു മാത്രം.\nരൂപയുടെ മൂല്യത്തിലുണ്ടായ ഇടിവും മൊത്തം ആഭ്യന്തര വളര്‍ച്ചാ നിരക്കിലുണ്ടായ കുറവും ആശങ്കപ്പെടുത്തുന്ന ഘടകങ്ങളല്ലെന്നും സര്‍ക്കാര് നടപ്പാക്കാനുദ്ദേശിക്കുന്ന പരിഷ്‌കരണ നടപടികള് ഇവ മറികടക്കാന് സഹായിക്കുമെന്നും ധനമന്ത്രി പി ചിദംബരം ആവര്‍ത്തിക്കാന് തുടങ്ങിയിട്ട് മാസങ്ങളായി. രാജ്യത്ത് നിക്ഷേപമിറക്കിയവരുടെയും നിക്ഷേപമിറക്കാന് ഉദ്ദേശിക്കുന്നവരുടെയും മനോവീര്യം നിലനിര്‍ത്താന് ഈ ആവര്‍ത്തനങ്ങള് സഹായിച്ചേക്കാം. അതു പോലും പരിഗണിക്കാതെ രാജ്യം സാമ്പത്തിക മാന്ദ്യത്തിന്റെ പ്രതിസന്ധിയെ അഭിമുഖീകരിക്കുകയാണെന്ന് വൈകിയാണെങ്കിലും പ്രധാനമന്ത്രി തുറന്നു പറയുമ്പോള് കാര്യങ്ങള് കൈപ്പിടിയില് നിന്ന് വഴുതുകയാണെന്ന് വ്യക്തം. അടുത്ത വര്‍ഷത്തിന്റെ ആദ്യ പാദത്തില് പൊതു തിരഞ്ഞെടുപ്പിനെ അഭിമുഖീകരിക്കാന് തയ്യാറെടുക്കുമ്പോള് കോണ്‍ഗ്രസ് പാര്‍ട്ടിക്കും കേന്ദ്ര സര്‍ക്കാറിനും പിടിവള്ളിയായുള്ളത് സാമ്പത്തിക വളര്‍ച്ച ലാക്കാക്കിയുള്ള പ്രവര്‍ത്തനങ്ങള് തുടരണമെങ്കില് തങ്ങള് തന്നെ അധികാരത്തില് തിരിച്ചെത്തണമെന്ന വാദമാണ്. എതിര് ചേരിക്ക് നേതൃത്വം നല്‍കാന് നരേന്ദ്ര മോഡി എത്തുകയും തീവ്ര ഹിന്ദുത്വ അജന്‍ഡ തിരിച്ചെടുക്കുകയും ചെയ്തതിലൂടെ അത് കോണ്‍ഗ്രസിന് സമ്മാനിച്ച ചെറിയ മുന്‍തൂക്കം അവഗണിക്കുന്നില്ല. എങ്കിലും സാമ്പത്തിക പരിഷ്‌കരണ നടപടികള് തുറന്നിട്ട പുതിയ സൗകര്യങ്ങളും അതിനെ കൂടുതല് മുന്നോട്ടുകൊണ്ടുപോകുന്നതിനൊപ്പം ഭക്ഷ്യ സുരക്ഷ പോലുള്ള ജനപ്രിയ പദ്ധതികള് നടപ്പാക്കലും തന്നെയാണ് കോണ്‍ഗ്രസിന് പ്രചാരണ രംഗത്ത് ഉപയോഗിക്കാന് സാധ്യതയുള്ള വിഷയങ്ങള്.\nഈ സാഹചര്യത്തിലാണ് രാജ്യം സാമ്പത്തിക മാന്ദ്യത്തിന്റെ പ്രതിസന്ധിയെ ഉത്കണ്ഠ ജനിപ്പിക്കും വിധത്തില് അഭിമുഖീകരിക്കുകയാണെന്ന തുറന്നു പറച്ചില് പ്രധാനമന്ത്രിയുടെ ഭാഗത്തുനിന്നുണ്ടാകുന്നത്. 1984ല് ഇന്ദിരാഗാന്ധി പ്രധാനമന്ത്രിയായിരിക്കെ, ആരംഭിക്കുകയും രാജീവ് ഗാന്ധിയുടെ ഭരണകാലത്ത് വിശാലമാക്കുകയും 1991ല് ഡോ. മന്‍മോഹന് സിംഗ് ധനകാര്യ വകുപ്പിന്റെ ചുമതലയേറ്റെടുത്ത ശേഷം ഊര്‍ജിതമാക്കുകയും ചെയ്തതാണ് സാമ്പത്തിക പരിഷ്‌കരണ നടപടികള്. ഇവയെ തീര്‍ത്തും എതിര്‍ക്കുന്ന ഒരു ഭരണ സംവിധാനത്തിന് പോലും തിരിച്ചുനടത്തം എളുപ്പമല്ലാത്ത വിധത്തിലേക്കാണ് ധനമന്ത്രിയായിരുന്ന കാലത്ത് മന്‍മോഹന് സിംഗ് കാര്യങ്ങളെ എത്തിച്ചത്.\nതാനൊരു ചൂതാട്ടത്തിന് ഇറങ്ങുകയാണെന്ന് അന്ന് മന്‍മോഹന് സിംഗ് പറഞ്ഞിരുന്നു. ചൂതാട്ടത്തിന് പല പ്രത്യേകതകളുണ്ട്. സംഘടിപ്പിക്കപ്പെടുന്നവരുടെ ഇംഗിതത്തിന് അനുസരിച്ച് പുരോഗമിക്കുമെന്നതാണ് അതില് പ്രധാനം. പുതുതായി എത്തുന്ന കളിക്കാരന് തുടക്കത്തില് വലിയ പ്രോത്സാഹനം നല്‍കി, കൂടുതല് ആവേശത്തോടെ കളിയില് തുടരാന് പ്രേരിപ്പിക്കും. ഈ കളിക്കാരന് പിന്നീട് കൈനഷ്ടമുണ്ടാകുമെന്ന് ഉറപ്പ്. കൈനഷ്ടം തിരിച്ചെടുക്കാനും കൂടുതല് ലാഭം നേടാനുമുദ്ദേശിച്ചാകും പുത്തന്‍കൂറ്റുകാരന്റെ പിന്നത്തെ കളി. ഒടുവില് പാപ്പരായി പുറത്താകുമ്പോള്, ചൂതാട്ടത്തിന്റെ സംഘാടകര് തന്നെ ഇയാളെ വേട്ടയാടുകയും ചെയ്യും. രാജ്യത്തെ, ഏറെക്കുറെ ഈ അവസ്ഥയില് എത്തിച്ചിരിക്കുന്നു മന്‍മോഹന് സിംഗിന്റെ ചൂതാട്ടം.\n1991ല് സാമ്പത്തിക പരിഷ്‌കാരങ്ങള് ഊര്‍ജിതമാക്കുന്നതിന് മുമ്പ് രാജ്യത്തിന്റെ ശരാശരി വളര്‍ച്ചാ നിരക്ക് നാലര ശതമാനമായിരുന്നു. കഴിഞ്ഞ സാമ്പത്തിക വര്‍ഷം മൊത്തം ആഭ്യന്തര ഉത്പാദനം അഞ്ച് ശതമാനത്തിലെത്തിയപ്പോള് ഏതാണ്ട് പഴയ കാലത്തിലേക്ക് രാജ്യം തിരിച്ചെത്തിയെന്ന് അര്‍ഥം. പുതിയ കാലത്തെ നിക്ഷേപ സാഹചര്യങ്ങളും ഉത്പാദന, വിപണന സമ്പ്രദായങ്ങളും കണക്കാക്കുമ്പോള് അഞ്ച് ശതമാനം വളര്‍ച്ചാ നിരക്കെന്നത് പഴയ (നാലരയുടെ കാലത്തെ) സാമ്പത്തിക ആരോഗ്യം ഇപ്പോഴില്ല എന്ന് തന്നെയാണ് കാണിക്കുന്നത്. അതേസമയം അന്നത്തേതിനേക്കാള് വേഗത്തിലും വലിപ്പത്തിലും രാജ്യത്തിന്റെ സമ്പത്ത് പുറത്തേക്ക് ഒഴുകുന്നുമുണ്ട്. കൈനഷ്ടം തിരിച്ചെടുക്കാന് കളിക്കുന്ന ചൂതാട്ടക്കാരന്, കൂടുതല് നഷ്ടങ്ങള്‍ക്ക് സാക്ഷിയായി നില്‍ക്കുന്ന സ്ഥിതി.\nഎന്നാല് ഇത് മനസ്സിലാക്കിയാണോ കേന്ദ്ര സര്‍ക്കാറും മന്‍മോഹന് - ചിദംബരം - മൊണ്ടേക് സിംഗ് അലുവാലിയ സഖ്യം മുന്നോട്ടുപോകുന്നത് എന്നതില് സംശയുണ്ട്. ഇത് മനസ്സിലാക്കിക്കൊണ്ട് ചൂതാട്ടം തുടരുകയാണോ എന്നതിലാണ് കൂടുതല് സംശയം. രാജ്യത്ത് പണപ്പെരുപ്പ നിരക്ക് ഏറെ ഉയര്‍ന്നു നിന്ന കാലത്ത്, റിപ്പോ, റിവേഴ്‌സ് റിപ്പോ നിരക്കുകള് ഉയര്‍ത്തി, വിപണിയിലേക്കുള്ള പണമൊഴുക്ക് നിയന്ത്രിക്കുകയാണ് ധന മന്ത്രാലയം ചെയ്തത്. പൊതുവിപണിയില് ഇടപെട്ടും അവധി വ്യാപാരത്തെ നിയന്ത്രിച്ചും പൂഴ്ത്തിവെപ്പ് തടഞ്ഞും വിലക്കയറ്റം നിയന്ത്രിക്കാനും പണപ്പെരുപ്പം വരുതിയിലാക്കാനും ശ്രമിച്ചില്ലെന്ന് അര്‍ഥം. വിപണിയിലേക്കുള്ള പണമൊഴുക്ക് നിയന്ത്രിച്ചത് വിപണിയെ ദോഷകരമായി ബാധിക്കുകയും നിര്‍മാണ മേഖലയിലെ വളര്‍ച്ചാ മുരടിപ്പിന് കാരണമാകുകയും ചെയ്തിരുന്നു. ഇപ്പോള് രൂപയുടെ മൂല്യം ഏണിപ്പടികള് തകര്‍ന്നതു പോലെ താഴേക്ക് പതിച്ചപ്പോഴും ധനമന്ത്രാലയവും റിസര്‍വ് ബേങ്കും സ്വീകരിക്കുന്നത് സൂക്ഷ്മമായ സാമ്പത്തിക ഉപകരണങ്ങളെയാണ്. ഹ്രസ്വകാല വായ്പാ നിരക്ക് വര്‍ധിപ്പിച്ചത് അതുകൊണ്ടാണ്. ബേങ്കുകളിലും റിസര്‍വ് ബേങ്കിലും നീക്കിയിരിപ്പ് കൂടുതല് ഉണ്ടായാല്, നാണയ വിപണിയില് രൂപയുടെ ആരോഗ്യം മെച്ചപ്പെടുമെന്ന സിദ്ധാന്തം. ഹ്രസ്വകാല വായ്പാ നിരക്ക് വര്‍ധിപ്പിച്ച തീരുമാനം വന്നതിനു പിറ്റേന്ന് ഡോളറുമായുള്ള വിനിമയത്തില് രൂപയുടെ മൂല്യം അല്‍പ്പം മെച്ചപ്പെടുകയും ചെയ്തു. എന്നാല് പിന്നിടുള്ള ദിവസങ്ങളില് രൂപ ദുര്‍ബലയാകുന്നതാണ് കണ്ടത്. അണക്കെട്ടിന്റെ ചോര്‍ച്ച, തുണിതിരുകി അടക്കാന് ശ്രമിക്കുന്നത് പോലെ നിരര്‍ഥകമായിരുന്നു നടപടികള് എന്നര്‍ഥം.\nസാമ്പത്തികമാന്ദ്യത്തിന്റെ കയത്തില് നിന്ന് അമേരിക്കന് സമ്പദ്‌വ്യവസ്ഥ തിരിച്ചുവന്നുവെന്നാണ് അവിടുത്തെ ഭരണകൂടം കണക്കാക്കുന്നത്. ഡെട്രോയിറ്റ് പോലുള്ള നഗരങ്ങള് പാപ്പരായി, ഉപേക്ഷിക്കപ്പെട്ട് തുടരുമ്പോഴും സൃഷ്ടിക്കപ്പെടുന്ന തൊഴിലവസരങ്ങളിലെ വര്‍ധന, നിര്‍മാണ മേഖലയില് ചെറുതായെങ്കിലുമുണ്ടായ വളര്‍ച്ചാ വര്‍ധന എന്നിവ ഉയര്‍ത്തിക്കാട്ടിയാണ് മാന്ദ്യത്തില് നിന്ന് തിരിച്ചെത്തി എന്ന് അവര് അവകാശപ്പെടുന്നത്. ഈ അവകാശവാദത്തിന്റെ ബലത്തില്, സമ്പദ്‌വ്യവസ്ഥയെ കൂടുതല് ശക്തമാക്കാന് ലക്ഷ്യമിട്ട് ഡോളറിന് കരുത്തേകാന് അമേരിക്കയുടെ കേന്ദ്ര ബാങ്കായ ഫെഡറല് റിസര്‍വ് ശ്രമിച്ചു. ആ ശ്രമമാണ് ഇന്ത്യന് രൂപയെ കൊടുങ്കാറ്റിലകപ്പെട്ട കരിയിലയുടെ അവസ്ഥയിലെത്തിച്ചത്. കൂറേക്കൂടി ശക്തമായ നടപടികള് ഫെഡറല് റിസര്‍വ് സ്വീകരിച്ചാല് എന്താകും സ്ഥിതിയെന്ന് ഊഹിക്കാവുന്നതേയുള്ളൂ. അത്രത്തോളം ആശ്രിതത്വം, ചൂതാട്ടത്തിന്റെ രണ്ട് ദശാബ്ദത്തിനിടെ രൂപക്കുണ്ടായിരിക്കുന്നു.\nഈ അവസ്ഥ മാറ്റി, സ്വതന്ത്ര കറന്‍സിയായി രൂപയെ മാറ്റിയെടുക്കണമെങ്കില് കര്‍ശനമായ നടപടികള്‍ക്ക് നമ്മുടെ ഭരണകൂടം തയ്യാറാകേണ്ടതുണ്ട്. അതിലേറ്റവും പ്രധാനം ഓഹരി വിപണിയില് നിക്ഷേപം നടത്തി, വലിയ ലാഭം സ്വന്തം നാടുകളിലേക്ക് കൊണ്ടുപോകാന് വിദേശ ധനകാര്യ സ്ഥാപനങ്ങള്‍ക്കുള്ള സൗകര്യം ഇല്ലാതാക്കുകയാണ്. അതിന് തയ്യാറായാല്, ആഭ്യന്തര വിപണിയെ സംരക്ഷിക്കാന് നിയന്ത്രണങ്ങള് ഏര്‍പ്പെടുത്തുകയാണ് ഇന്ത്യയെന്ന് അമേരിക്കന് മേലാവിന്റെ ആരോപണം ശക്തമാകും. മേലാവിന്റെ അപ്രീതി സമ്പാദിക്കാന് മന്‍മോഹനോ ചിദംബരമോ അലുവാലിയയോ തയ്യാറാകില്ലെന്ന് ഉറപ്പ്. വിലക്കയറ്റം നാട്ടുകാര്‍ക്കുണ്ടാക്കുന്ന പൊറുതിമുട്ടിനേക്കാള് മേലാവിന്റെ ഇംഗിതങ്ങള്‍ക്കാണ് ചൂതാട്ടക്കാരന് എപ്പോഴും മുന്‍ഗണന നല്‍കുക.\nകൂടുതല് വിദേശനിക്ഷേപമാണ് പ്രതിസന്ധി നേരിടാനുള്ള ഏറ്റവും ഉചിതമായ മാര്‍ഗമെന്ന് ഡോ. മന്‍മോഹന് സിംഗ് പറയുന്നത് അതുകൊണ്ടാണ്. അതിന് അവസരമൊരുക്കും വിധത്തില് നടപടികള് സ്വീകരിക്കുന്നതും.\nപ്രകൃതി വാതകത്തിനുള്ള വില വര്‍ധിപ്പിക്കണമെന്ന റിലയന്‍സിന്റെ ആവശ്യത്തിന് വഴങ്ങുന്ന സര്‍ക്കാര്, അടുത്ത നിമിഷം പെട്രോളിയം മേഖലയില് വിദേശ നിക്ഷേപ പരിധി ഉയര്‍ത്താന് തീരുമാനിച്ചത് ഉദാഹരണമാണ്. പ്രകൃതി വാതകത്തിന് വില ഉയര്‍ത്തുമ്പോള്, അത് ഇന്ധനമായ വൈദ്യുതോത്പാദനത്തിന് ചെലവേറും. ഉപഭോക്താവ് കൂടുതല് വില വൈദ്യുതിക്ക് നല്‍കേണ്ടിയും വരും. വൈദ്യുതിയെ ആശ്രയിക്കുന്ന എല്ലാ വ്യവസായങ്ങള്‍ക്കും ഉത്പാദനച്ചെലവ് വര്‍ധിക്കും. അതിന്റെ ഭാരവും സാധാരണക്കാരോ കര്‍ഷകരോ ഇടത്തരക്കാരോ ഒക്കെ വഹിക്കേണ്ടിയും വരും. പക്ഷേ, പ്രകൃതി വാതക വില ഉയര്‍ത്തിയാലേ ഈ മേഖലയില് നിന്നുള്ള ലാഭത്തിലേക്ക് കണ്ണെറിയുന്നവര്‍ക്ക് തൃപ്തിയാകൂ. അങ്ങനെ കണ്ണെറിഞ്ഞിരിക്കുന്നവര്‍ക്ക് അവസരം ലഭിക്കണമെങ്കില് വിദേശ നിക്ഷേപത്തിന്റെ പരിധി ഉയര്‍ത്തി നല്‍കുകയും വേണം. ഇതേ മാതൃകയിലാകും പ്രതിസന്ധിയെ നേരിടാനുള്ള തുടര്‍നടപടികള് വരുംകാലത്ത് ഉണ്ടാകുക. അതിനുള്ള മുന്‍കൂര് ജാമ്യമാണ് സാമ്പത്തിക മാന്ദ്യത്തിന്റെ, ഉത്കണ്ഠ ജനിപ്പിക്കുന്ന പ്രതിസന്ധി ഘട്ടത്തിലൂടെയാണ് രാജ്യം കടന്നുപോകുന്നതെന്ന പ്രധാനമന്ത്രിയുടെ തുറന്നുപറച്ചില്.\nനിക്ഷേപകരുടെ ആത്മവീര്യം നിലനിര്‍ത്താന് ആശങ്കക്ക് വകയില്ലെന്ന് പറയുന്ന ചിദംബരവും ഉത്കണ്ഠ ജനിപ്പിക്കുന്ന പ്രതിസന്ധിയുണ്ടെന്ന് സമ്മതിക്കുന്ന മന്‍മോഹന് സിംഗും അഭിസംബോധന ചെയ്യുന്നത് ഒരേ വിഭാഗത്തെ തന്നെയാണ്. അവരുടെ ക്ഷേമൈശ്വര്യങ്ങള്‍ക്ക് വേണ്ടിയുള്ള അസംസ്‌കൃത വസ്തുക്കള് മാത്രമാണ്, വോട്ടര്‍മാര് കൂടിയായ നാട്ടുകാര്. അവര്‍ക്ക് എറിഞ്ഞുകൊടുക്കുന്ന എല്ലിന് കഷണങ്ങളാണ് തൊഴിലുറപ്പോ ഭക്ഷ്യസുരക്ഷയോ പോലുള്ള പദ്ധതികള്. അത് ഭുജിച്ച് കാത്തിരിക്കുക. വറുതിയുടെ പുതിയ കാലത്തിനായി. ചൂതാട്ടം തുടര്‍ന്ന് കൊണ്ടേയിരിക്കും.\nPosted by Rajeev Sankaran at 4:48 PM\nദേശീയവാദികള് കാറില് യാത്രചെയ്യുമ്പോള്\nജനായത്തം മഹാശ്ചര്യം, സാമൂതിരിമാര്‍ക്ക് പണം


ഇത്തരം ‘സുരേഷ് ഗോപിമാർ’ നാളെ നിങ്ങൾക്കുനേരെയും മസിൽ ഉരുട്ടും, പോലീസ് രാജ് അത്ര സുഖമുള്ളതല്ല - Boolokam\nHome Boolokam ഇത്തരം ‘സുരേഷ് ഗോപിമാർ’ നാളെ നിങ്ങൾക്കുനേരെയും മസിൽ ഉരുട്ടും, പോലീസ് രാജ് അത്ര സുഖമുള്ളതല്ല\nഇത്തരം ‘സുരേഷ് ഗോപിമാർ’ നാളെ നിങ്ങൾക്കുനേരെയും മസിൽ ഉരുട്ടും, പോലീസ് രാജ് അത്ര സുഖമുള്ളതല്ല\nഎഴുതിയത് : Hasna Shahitha\n“കളമശ്ശേരി എസ്.ഐ അമൃത് രംഗന് സി.പിം.എം നേതാവിനോട് ഇവിടെ ഇരിക്കണമെന്ന് ഞാനാര്‍ക്കും വാക്ക് കൊടുത്തിട്ടില്ല എന്ന് തുടങ്ങി ‘ചുട്ട മറുപടി’ കൊടുക്കുന്നതിന്‍റെ ഓഡിയോ ആണല്ലോ ഇപ്പോള് വൈറല് . സക്കീര് ഹുസ്സൈനോട് പ്രത്യേകിച്ഛ് യാതൊരു താല്‍പര്യവുമില്ല. പക്ഷേ അയാള് അവരുടെ വിദ്യാര്‍ത്ഥി സംഘടനയുടെ ജില്ലാ പ്രസിഡന്‍റിനോട് മോശമായി പെരുമാറിയോ എന്നാണ് ചോദിക്കുന്നത്. ഒപ്പം നിങ്ങളെ പറ്റി കുറേ പരാതി കിട്ടിയിട്ടുണ്ട് എന്നൊക്കെ സിപിഎം അധികാരി ലൈനില് പറയുന്നൊക്കെയുണ്ട്. അതിന് ശേഷമാണ് ഇദ്ദേഹം തുരുതുരാ പഞ്ച് ഡയലോഗ് അടിക്കുന്നത്. കളമശ്ശേരിയില് ഇരിക്കാമെന്ന് ആര്‍ക്കും വാഗ്ദാനം നല്‍കിയിട്ടില്ല, ചത്ത് പണിയെടുക്കുന്ന പൊലീസിനെയാണോ നിങ്ങളുടെ വിദ്യാര്‍ത്ഥികളെയാണോ വിശ്വാസം, ടെസ്റ്റ് എഴുതി പാസ്സായതാണ് ഞാന് തുടങ്ങി ശ്വാസം കിട്ടാതെ ഡയലോഗുകളുടെ ഒഴുക്കാണ്.\nഈ പൊലീസുകാരുടേയും സിവില് സര്‍വീസുകാരുടേയും ഡയലോഗില് രോമാഞ്ചം വരുന്ന ഏര്‍പ്പാട് ഇവിടെ എക്കാലത്തുമുണ്ട്. ഭരത്ചന്ദ്രന് ഐ.പി.എസ്സും ജോസഫ് അലക്സ് ഐ.എ.എസ്സും ടൈപ്പ് ഹീറോയിസം മലയാളികള്‍ക്ക് എല്ലാ കാലത്തും ഹരമാണെന്ന് അറിഞ്ഞ് കൊണ്ടാകണം ആ ഓഡിയോ ക്ളിപ്പ് പുറത്ത് വന്നതും . ഒന്ന് ക്ഷീണം തട്ടിയ സക്കീര് ഹുസൈനാകില്ല, സ്വന്തം ഡയലോഗിന് ടട്ടട്ടടടട്ടാ ബാക്ഗ്രൗണ്ട് ഇടാനുള്ള കനമുണ്ടെന്ന് തോന്നിയ എസ്.ഐ ആയിരിക്കണമല്ലോ അത് ആര്‍ക്കെങ്കിലും കൊടുക്കുക. പ്രത്യേകിച്ച് പഴയ എ.ബി.വി.പി നേതാവായ പൊലീസുകാരന്. ഈ ഡയലോഗ് നിര കത്തുമെന്ന് അദ്ദേഹത്തിന് നല്ല ബോധ്യമുണ്ടാകും.\nകുസാറ്റില് നടന്ന ഒരു അടിപിടിയുടെ പശ്ചാത്തലത്തിലാണ് ആ സംഭാഷണം. സാധാരണ വിദ്യാര്‍ത്ഥി സംഘര്‍ഷങ്ങളില് ഏത് സംഘടനയുടേതായാലും നേതാക്കള് ഇടപെട്ടാല് അവരോട് കമ്മ്യൂണിക്കേഷന് നടത്തി, അവര് വഴി രംഗം സമാധാനമാക്കാനാണ് പൊലീസ് ശ്രമിക്കുക. അത്തരമൊരു പരിഗണനയും ബഹുമാനവും സംഘടനാ ഭേദമന്യേ രാഷ്ട്രീയ പ്രവര്‍ത്തകര് അര്‍ഹിക്കുന്നുമുണ്ട്. ഇവിടെ വിദ്യാര്‍ത്ഥികളോട് സംയമനം പാലിക്കാന് ആവശ്യപ്പെട്ട എസ്.എഫ്.ഐ ജില്ല പ്രസിഡന്‍റിനെ പിടിച്ച് ജീപ്പില് കയറ്റുകയും മരിച്ച് പോയ അച്ഛനെയുള്‍പ്പെടെ തെറി പറയുകയുമാണ് നടന്നതെന്നാണ് അറിയാന് കഴിഞ്ഞത്.\nആ വിദ്യാര്‍ത്ഥി നേതാവിനെ മോശമായി കൈകാര്യം ചെയ്യുകയും അത് ചോദിക്കാന് വിളിച്ച പാര്‍ട്ടി നേതാവിനോട് നെടുനീളന് ഡയലോഗ് അടിക്കുകയും ചെയ്യുന്ന പൊലീസുകാരനെ ഹീറോ ആക്കി ആഘോഷിക്കുന്നത് അപകടകരമാണ്. സി.പി.എംകാരനായ, തട്ടിക്കൊണ്ട പോക്കില് പ്രതിയായ സക്കീര് ഹുസൈനോട് ആയത് കൊണ്ട് അമൃത് രംഗ് ചെയ്തത് നന്നായി എന്ന് കരുതുന്നതും. ഈ കലിതുള്ളലും ചൂടുമൊക്കെ പ്രോത്സാഹിപ്പിച്ചാല് സക്കീര് ഹുസൈനല്ല, സാധാരണ മനുഷ്യര്‍ക്കാണ് ഭാവിയില് അനുഭവിക്കേണ്ടി വരിക.\nഎ.ബി.വി.പി പശ്ചാത്തലമുള്ള ഒരു ഉദ്യോഗസ്ഥനെ ഹീറോയാക്കി വിട്ട ശേഷം പൊലീസിലെ സംഘിവത്കരണത്തെ പറ്റി ആശങ്കപ്പെട്ടിട്ടും കാര്യമില്ല.\nസിഗരറ്റ് വലിക്കുന്നത് കുറ്റകരമാണെന്ന് ഒരു വിദേശവനിതയോട് പറഞ്ഞ് കൊടുക്കുന്ന എറണാകുളത്തെ ഒരു എസ്.ഐയുടെ പടം മുമ്പ് പത്രത്തില് വന്ന് ഹിറ്റായിരുന്നു. വേഷം മാറി ഹോട്ടലിലെ പാര്‍ട്ടിയില് നിന്ന് കഞ്ചാവ് പിടിക്കാനൊക്കെ പോയി പിന്നെയും സിനിമാ സ്റ്റൈലായി. എറണാകുളം നഗരത്തില് ട്രാന്‍സ് ജെന്‍ഡേഴ്സിനെ ഏറ്റവും കൂടുതല് കേസുകളില് പെടുത്തിയത് ഇദ്ദേഹമാകും. പിന്നീട് നോര്‍ത്ത് സ്റ്റേഷനിലെത്തിയ ഒരു എസ്.ഐ ആണ്‍മുഷ്കിന്‍റെ പര്യായമായിരുന്നു. മോറല് പൊലീസിങ്ങ് ഇദ്ദേഹത്തിന്‍റെ ഹോബിയാണ്. എം.എല്.എയെ ഉള്‍പ്പെടെ ലാത്തിക്കടിച്ച് ഇപ്പോള് സസ്പെന്‍ഷനിലാണ്.\nഇമ്മാതിരി സുരേഷ് ഗോപിമാര് അവരുടെ മസിലും പെരുപ്പിച്ച് വന്ന് മനുഷ്യരെ ഭയപ്പെടുത്തി അച്ചടക്കകോഡ് പഠിപ്പിക്കുകയും തോന്നിയ മുറകളൊക്കെ പ്രയോഗിക്കുകയും ചെയ്യുമ്പോള് നിലവിലെ അവസ്ഥയില് രാഷ്ട്രീയ പ്രവര്‍ത്തകരുടെ സംഘടിത ബലം പ്രയോഗിക്കുക തന്നെ വേണം. മുഖ്യധാരയോ അല്ലാത്തതോ ആയ സംഘടിതരുടെ പ്രതിനിധികള്‍ക്കും സാധാരണ മനുഷ്യര്‍ക്കും ഇവരോട് കൂസലില്ലാതെ ഇടപെടാനാകണം. അതിന് ഇപ്പോള് സാധ്യമായ ഒരു മാര്‍ഗം തന്നെയാണ് രാഷ്ട്രീയാധികാരം. എന്തിന് അത് ചെയ്തു എന്ന ചോദ്യം ആര് ചോദിച്ചാലും മറുപടി പറയാന് പൊലീസുകാരെ നിര്‍ബന്ധിതരാക്കിയേ പറ്റൂ.\nഉദ്യോഗസ്ഥരും രാഷ്ട്രീയക്കാരും തമ്മിലുള്ള ഇടപെടലില് രാഷ്ട്രീയ പ്രവര്‍ത്തകര് മേലെ നില്‍ക്കേണ്ടത് ജനാധിപത്യത്തിന്‍റെ ആവശ്യമാണ്. നിയമത്തിന്‍റെയും ചട്ടത്തിന്‍റെയും മുറുക്കം പിടിച്ച ശാഠ്യങ്ങളില്, മനുഷ്യപക്ഷത്ത് നിന്ന് വിലപേശാന് അത് വേണ്ടി വരിക തന്നെ ചെയ്യും.”\nPrevious articleആറ്റൂർ, വാക്കുകൾക്കിടയിലെ കവിത\nNext articleമോഡേന് മെഡിസിന് തന്നെയാണ് ഇന്ന് ലോകത്തെ മനുഷ്യരുടെ ജീവിതത്തെ സഹായിക്കുന്നത്\nഗുണ്ടകൾക്ക് പോലും ക്വട്ടേഷൻ എടുക്കണോ വേണ്ടയോന്ന് തീരുമാനിക്കാനുള്ള സ്വാതന്ത്ര്യമുണ്ട്, പോലീസുകാർക്ക് അതില്ല\nആക്ഷൻ ഹീറോ ബിജു ആകാൻ നടക്കുന്ന കേരള പൊലീസിന് ഒരു ചെറിയ കുറിപ്പ്\nകേരള പോലീസിന്‍റെ ട്രോളുകള്‍ക്ക് ഇരയാവുന്നവര് സമൂഹത്തിന്‍റെ അണ്പ്രിവിലേജിഡ് സെക്ഷനുകളില് നിന്നുള്ളവര് മാത്രമായിരിക്കും\nഭീകരനാണിവൻ, നമ്മുടെ നാട്ടിലെ പുഴകളിൽ ഇല്ലാത്തതിൽ സന്തോഷിക്കാം May 18, 2021\nപരസ്ത്രീബന്ധവും പരപുരുഷബന്ധവും, ആണും പെണ്ണും തമ്മിലുള്ള വ്യത്യാസം എന്താണ് ? May 18, 2021\nഇസ്രായേലും ഹമാസും: യഥാര്‍ത്ഥ സത്യങ്ങള് May 18, 2021\nകോവിഡ് നിഷേധികളുടെ ലോകം May 18, 2021\nമുലകളെ ഒരു ലൈംഗികാവയവം ആയി മാത്രം കാണുന്ന സമൂഹത്തിനെതിരെ ഉള്ള സ്റ്റേറ്റ്മെന്റ് ആണ് അശ്വതിയുടെ മറുപടി May 18, 2021\nഅവരെ കോവിഡ് റാണി എന്നൊക്കെ വിളിച്ചവർ ഇപ്പോൾ അവർക്കുവേണ്ടി മുതലക്കണ്ണീർ ഒഴുക്കുന്നു May 18, 2021\n“സൂപ്പർ മുല”എന്ന് പറഞ്ഞവനെ എയറിൽ നിർത്തി അശ്വതിയും ആരാധകരും May 18, 2021\nപഠിക്കാൻ പലസ്തീനിൽ നിന്നും ഈജിപ്തിലെക്കു പോയി, പലസ്തീനികൾ രാജ്യം ഇല്ലാതായതിനാൽ നാട്ടിൽ വരാൻ സാധിച്ചില്ല, പിന്നെ 30 വർഷം പ്രവാസം May 18, 2021\nമൂന്നു വയസ്സ് പ്രായമുള്ള ഒരു കുട്ടിയെ 78,000 വർഷങ്ങൾ മുമ്പ് അടക്കംചെയ്ത ശവക്കുഴി കണ്ടെത്തിയപ്പോൾ മനസിലായത് May 18, 2021


കണ്ണൂര് പഴയ ബസ് സ്റ്റാന്റ് പാര്‍ക്കിംഗ് കേന്ദ്രമാക്കാനുള്ള നീക്കത്തില് പ്രതിഷേധം വ്യാപകം :: Janmabhumi Daily\nThursday3August 2017 10:16 pm IST\nകണ്ണൂര്: കണ്ണൂര് പഴയ ബസ്സ്റ്റാന്റ് പാര്‍ക്കിംഗ് കേന്ദ്രമാക്കി മാറ്റാനുള്ള അധികൃതരുടെ ഗൂഢശ്രമത്തില് പ്രതിഷേധം വ്യാപകം. ഇതിന്റെ മുന്നോടിയായി ബസ്സ്റ്റാന്റിനെ തന്നെ ഇല്ലാതാക്കാനുള്ള നടപടികളാണ് കോര്‍പ്പറേഷന് അധികൃതര് സ്വീകരിക്കുന്നതെന്നും പരാതിയുണ്ട്. ആയിരക്കണക്കിന് യാത്രക്കാരെത്തുന്ന കണ്ണൂര് നഗരത്തില് സൗകര്യപ്രദമായി ബസ്സില് കയറാന് ആവശ്യത്തിന് സൗകര്യങ്ങളില്ലാത്ത അവസ്ഥയാണ് ഇപ്പോഴുള്ളത്. കണ്ണൂര് താവക്കരയിലെ പുതിയ ബസ്സ്റ്റാന്റില് നിന്നാണ് ആശുപത്രി ബസ്സുകള് ഒഴികെ എല്ലാ ബസ്സുകളും പുറപ്പെടുന്നത്. താവക്കര ബസ്സ്റ്റാന്റ് വന്നതിന് ശേഷം പഴയ ബസ്സ്റ്റാന്റിനെ ഇല്ലായ്മചെയ്യാനുള്ള നടപടികള് അധികൃതരുടെ ഭാഗത്തുനിന്നും ഉണ്ടായപ്പോള് ശക്തമായ എതിര്‍പ്പിനെ തുടര്‍ന്ന് പഴയ ബസ്റ്റാന്റ് നിലിനിര്‍ത്താന് തീരുമാനിക്കുകയായിരുന്നു. വടക്കുനിന്നു വരുന്ന ബസ്സുകള് മുഴുവന് ബിഒടി സ്റ്റാന്റില് യാത്രക്കാരെയിറക്കി പഴയബസ് സ്റ്റാന്റില് പാര്‍ക്ക് ചെയ്ത് അവിടെനിന്നും സമയത്തിന് ട്രിപ്പ് ആരംഭിക്കണമെന്നായിരുന്നു നേരത്തെ ഉണ്ടാക്കിയ ധാരണ. എന്നാല് സ്വകാര്യ ബസ്സുകള് പലതും ഇത് ലംഘിക്കുകയാണ്. ബിഒടി സ്റ്റാന്റില് നിന്നും യാത്രക്കാരെയെടുത്ത് പഴയ ബസ്റ്റാന്റില്‍കയറിയാണ് പോകുന്നത്. ഇവിടെ ട്രാക്കില് നിര്‍ത്തി ആളെയെടുക്കാന് സൗകര്യമുണ്ടെങ്കിലും പലരും അത് ചെയ്യുന്നില്ല. അതുകൊണ്ടുതന്നെ വെയിലും മഴയും കൊണ്ടാണ് യാത്രക്കാര് ബസ്സില്‍കയറാന് നില്‍ക്കുന്നത്. പലകോര്‍പ്പറേഷനുകളിലും ഒന്നിലേറെ ബസ്സ്റ്റാന്റുകള് നിലവിലിരിക്കെ എല്ലാ ബസ് സ്റ്റാന്റുകളിലും ബസ് കയറുന്നുണ്ട്. എന്നാല് കണ്ണൂരില് ബസ്സ് എവിടെ ഉണ്ടാകുമെന്ന് മറുപടിനല്‍കാന് പോലും അധികൃതര്‍ക്ക് കഴിയാത്ത അവസ്ഥയാണുള്ളത്. കോഴിക്കോട്-മാനന്തവാടി ഭാഗത്തേക്ക് പോകുന്ന ബസ്സുകള് ഹെഡ് പോസ്റ്റോഫീസ് വഴിയാണ് പോകുന്നത്. ചില ബസ്സുകള് ഈ ഭാഗത്തേക്ക് വരാന് പോലും തയ്യാറല്ല. ഇതിനെതിരെ യാത്രക്കാരും മറ്റും നിരവധി പരാതികള് അധികൃതര്‍ക്ക് നല്‍കിയെങ്കിലും യാതൊരു നടപടിയും ഉണ്ടായിട്ടില്ല. പഴയ ബസ്സ്റ്റാന്റില് ഒരു ബസ് ഷെല്‍ട്ടര് പണിയാന് വ്യാപാരി വ്യവസായി സമിതി അനുവാദം ചോദിച്ചിരുന്നുവെങ്കിലും നല്‍കിയില്ല. നഗരത്തില് പാര്‍ക്കിംഗ് പ്രശ്‌നം അതിരൂക്ഷമാണ്. ഇത് കോര്‍പ്പറേഷനെതിരെ ഏറെ വിമര്‍ശനങ്ങള്‍ക്ക് കാരണമാക്കുന്നുണ്ട്. ഇതില് നിന്നും രക്ഷനേടാനാണ് ജനങ്ങള്‍ക്ക് ഏറെ ഉപകാരപ്രദമായ പഴയ ബസ്സ്റ്റാന്റിനെ പാര്‍ക്കിംഗ് ഏരിയയായി മാറ്റാന് ശ്രമിക്കുന്നത്. കേന്ദ്രഫണ്ട് ഉപയോഗിച്ച് വന് പാര്‍ക്കിംഗ് കേന്ദ്രം നിര്‍മ്മിക്കാന് നിര്‍ദ്ദേശമുണ്ടെങ്കിലും ഇതിനായുള്ളസ്ഥലം നഗരഹൃദയങ്ങളില് ഇല്ലാത്തതും അധികൃതരെ വലക്കുന്നുണ്ട്. പഴയ ബസ്റ്റാന്റ് അതേ രീതിയില് സംരക്ഷിക്കണമെന്നാവശ്യപ്പെട്ട് പഴയബസ്സ്റ്റാന്റ് സംരക്ഷണ സമിതിയുടെ ആഭിമുഖ്യത്തില് ശക്തമായ പ്രക്ഷോഭ പരിപാടികള് നടത്താന് തീരുമാനിച്ചിട്ടുണ്ട്. ഇതിനായി വിപുലമായ കമ്മറ്റിയും രൂപീകരിച്ചുകഴിഞ്ഞു. യോഗത്തില് ഋഷീന്ദ്രന് നമ്പ്യാര് അധ്യക്ഷത വഹിച്ചു.\nമൈക്രോ ഫിനാന്‍സ് തകര്‍ക്കാനുള്ള നീക്കത്തില് പ്രതിഷേധം വ്യാപകം


കേസ് ഏറ്റെടുക്കില്ലെന്ന് സിബിഐ\nFri Apr 26 2019 03:45:59 GMT+0530 (IST)\nന്യൂഡല്‍ഹി: മാട്ടിറച്ചി കൈവശം വച്ചെന്നാരോപിച്ച് ഡല്‍ഹിയില് പതിനാലുകാരന് ജൂനൈദ് ഖാനെ മര്‍ദിച്ചു കൊന്ന കേസ് ഏറ്റെടുക്കേണ്ട സാഹചര്യമില്ലെന്ന് സിബിഐ. നിലവില് കേസ് അന്വേഷിക്കുന്ന ഹരിയാന പോലിസ്് നല്ലരീതിയില് മുന്നോട്ട് പോവുന്നുണ്ട്. അന്വേഷണത്തിന്റെ നിര്‍ണായകമായ ഘട്ടത്തിലാണ് കേസെന്നും സിബിഐ വ്യക്തമാക്കി.\nകേസില് സിബിഐ അന്വേഷണം ആവശ്യപ്പെട്ട് ജൂനൈദിന്റെ പിതാവ് പഞ്ചാബ് - ഹരിയാന ഹൈക്കോടതിയില് നല്‍കിയ ഹരജിയിലാണ് സിബിഐ നിലപാടറിയിച്ചത്.\nപെരുന്നാള് തലേന്ന് ഡല്‍ഹിയിലെ മാര്‍ക്കറ്റില് നിന്നും വസ്ത്രങ്ങള് വാങ്ങി സഹോദരങ്ങള്‍ക്കും സുഹൃത്തുക്കള്‍ക്കുമൊപ്പം വീട്ടിലേക്ക് മടങ്ങുന്നതിനിടെയാണ് ജൂനൈദിനെ ട്രെയിനില് വച്ച് സംഘപരിവാരം ആക്രമിക്കുന്നത്. കേസില് ആറുപേരെ പോലിസ് അറസ്റ്റ് ചെയ്തിരുന്നു. എന്നാല്, വിഷയത്തില് സിബിഐ അന്വേഷണം ആവശ്യപ്പെട്ട് കുടുംബം പഞ്ചാബ്-ഹരിയാന ഹൈക്കോടതിയെ സമീപിക്കുകയായിരുന്നു. ഇതോടെ കേസില് ഹൈക്കോടതി വിചാരണ കോടതിയിലെ നടപടികള് താല്‍ക്കാലികമായി നിര്‍ത്തിവയ്ക്കാന് ആവശ്യപ്പെട്ടിരുന്നു.\nഎന്നാല്, കേസില് സിബിഐ അന്വേഷണം ആവശ്യമില്ലെന്ന്് സര്‍ക്കാരും, ഈ ഘട്ടത്തില് ഏറ്റെടുക്കാന് കഴിയില്ലെന്ന് സിബിഐയും അറിയിച്ചതോടെ ഹരജി നേരത്തെ ഹൈക്കോടതി സിംഗിള് ബെഞ്ച് തള്ളിയിരുന്നു.\nതുടര്‍ന്നാണ് ഹൈക്കോടതി ഡിവിഷന് ബെഞ്ചില് പിതാവ് ഹരജി നല്‍കിയത്. പ്രതികളെ രക്ഷിക്കണമെന്നാവശ്യപ്പെട്ട ഗ്രാമത്തലവന്‍മാര് ഉള്‍പ്പെടെയുള്ളവര് രാഷ്ട്രീയ നേതാക്കളേയും ജൂനൈദിന്റെ കുടുംബത്തേയും സ്വധീനിക്കാന് ശ്രമിച്ചുവെന്നും നേരത്തെ ആരോപണം ഉയര്‍ന്നിരുന്നു.


കടലിൽ കുടുങ്ങിയതിനെ കുറിച്ച് മത്സ്യത്തൊഴിലാളികൾ പറയുന്നതിങ്ങനെ: : Deepika.com Nattu Visesham\nകടലിൽ കുടുങ്ങിയതിനെ കുറിച്ച് മത്സ്യത്തൊഴിലാളികൾ പറയുന്നതിങ്ങനെ:\nബുധനാഴ്ച രാത്രിയോടെ കരയിൽ നിന്നും 21 നോട്ടിക്കൽ മൈൽ ഉള്ളിൽ എത്തി വള്ളം നങ്കൂരമിട്ട് വലവിരിച്ചു. രാത്രി ഒന്നേടെ എഞ്ചിൻ സ്റ്റാർട്ടാക്കാൻ പലപ്രാവശ്യം ശ്രമിച്ചെങ്കിലും നടന്നില്ല. ഇതോടെ അപകടം മണത്തു. പിറ്റേന്നും ശ്രമിച്ചിട്ടും എഞ്ചിൻ സ്റ്റാർട്ടായില്ല. ശക്തമായ കാറ്റിലും കോളിലും പെട്ട് ആടിയുലഞ്ഞു.\nഇതിനിടെ രണ്ടു കപ്പലുകളുടെ ഇടിയിൽ നിന്നും കഷ്ടിച്ച് രക്ഷപ്പെട്ടു. കൈയിൽ മൊബൈലോ വയർലസോ ഇല്ലാതിരുന്നതിനാൽ കരയുമായി ബന്ധപ്പെടാനും കഴിഞ്ഞില്ല. ഇടക്കുണ്ടായ ശക്തമായ തിരയിൽ പെട്ട വള്ളത്തിൽ മറിഞ്ഞ് വീണ ലൂയീസിന് ഇടുപ്പെല്ലിൽ ക്ഷതവുമേറ്റു.\nസമീപത്തു കൂടെ പോയ കപ്പലുകളിൽ തുണി വീശി രക്ഷക്കായി കേണെങ്കിലും ആരും തയാറായില്ല. കാലാവസ്ഥ മുന്നറിയിപ്പിനെ തുടർന്ന് മറ്റുള്ളവർ കടലിലിറങ്ങാത്തതും തിരിച്ചടിയായി. ദിവസങ്ങൾ കഴിഞ്ഞതോടെ രക്ഷപ്പെടുത്താൻ ആരെങ്കിലും എത്തുമെന്ന പ്രതീക്ഷയും നഷ്ടപ്പെട്ടു. വെള്ളവും ഭക്ഷണവും ഇല്ലാതെ അവശരായി ജീവനും കൈയിൽ പിടിച്ച് പ്രാർഥനയോടെ കഴിയുന്നതിനിടെ വീണ്ടും എഞ്ചിൻ സ്റ്റാർട്ട് ചെയ്തു. ഭാഗ്യത്തിന് സ്റ്റാർട്ടായി....


പയ്യന്നൂര് കൊലപാതകം: പ്രതികളിൽ ചിലരെ തിരിച്ചറിഞ്ഞതായി പൊലീസ്\nFri Jan 19 2018 09:06:28 GMT+0530 (IST)\nP C Jibin| Updated On: 2016-07-13 10:51:13.0 | Location :\nരണ്ട് സി ഐ മാരുടെ നേതൃത്വത്തിലുള്ള സംഘമാണ് കേസുകള് അന്വേഷിക്കുന്നത്. ജില്ലാ പോലീസ് സൂപ്രണ്ട് സ്ഥലത്തുതന്നെ ക്യാമ്പ് ചെയ്യുന്നുണ്ട്. 400 പോലീസുകാരെയാണ് സംഘര്‍ഷബാധിത പ്രദേശത്ത് വിന്യസിച്ചിട്ടുള്ളത്. ഇതുവരെയായി അക്രമണസംഭവങ്ങള് ഒന്നും തന്നെ റിപ്പോര്‍ട് ചെയ്യപ്പെട്ടിട്ടില്ല.\nകണ്ണൂർ : പയ്യന്നൂരിൽ ഇന്നലെ നടന്ന രണ്ട് രാഷ്ട്രീയ കൊലപാതകങ്ങളില് പ്രതികളില് പലരെയും തിരിച്ചെറിഞ്ഞതായി പോലീസ്. രണ്ട് കേസുകളിലും അന്വേഷണം പുരോഗമിക്കുകയാണെന്നും പോലീസ് അറിയിച്ചു. രണ്ട് സി ഐ മാരുടെ നേതൃത്വത്തിലുള്ള സംഘമാണ് കേസുകള് അന്വേഷിക്കുന്നത്. ജില്ലാ പോലീസ് സൂപ്രണ്ട് സ്ഥലത്തുതന്നെ ക്യാമ്പ് ചെയ്യുന്നുണ്ട്. 400 പോലീസുകാരെയാണ് സംഘര്‍ഷ ബാധിത പ്രദേശത്ത് വിന്യസിച്ചിട്ടുള്ളത്. ഇതുവരെയായി അക്രമണസംഭവങ്ങള് ഒന്നും തന്നെ റിപ്പോര്‍ട് ചെയ്യപ്പെട്ടിട്ടില്ല.\nപയ്യന്നൂര് സി ഐ വി രമേശന്റെ നേതൃത്വത്തില് ഉള്ള സംഘമാണ് സി പി ഐ എം പ്രവര്‍ത്തകന് ധനരാജിന്റെ കൊലപാതകത്തെക്കുറിച്ച് അന്വേഷിക്കുന്നത്. സംഭവത്തില് പത്തുപേര്‍ക്കെതിരെ പോലീസ് കേസെടുത്തു. ഇതില് ഏഴുപേരെ തിരിച്ചറിഞ്ഞിട്ടുണ്ട്. ശ്രീകണ്ഠാപുരം സി ഐ അബ്ദുല് റഹീമിന്റെ നേതൃത്വത്തിലുള്ള സംഘമാണ് ബി എം എസ് പ്രവര്‍ത്തകന് രാമചന്ദ്രന്റെ കൊലപാതകത്തെക്കുറിച്ച് അന്വേഷിക്കുന്നത്. 30 പേര്‍ക്കെതിരെ പോലീസ് കേസ് രെജിസ്റ്റര് ചെയ്തു. ഇതില് രണ്ട് പേരെ തിരിച്ചറിഞ്ഞതായാണ് അറിയുന്നത്.\nസംഭവത്തെ ദേശീയതലത്തിലേക്ക് ഉയര്‍ത്തിക്കാട്ടുക എന്ന ഉദ്ദേശത്തോടെ ബി ജെ പി ദേശീയ സെക്രട്ടറി എച്ച് രാജ പയ്യന്നൂരിലെത്തി. കൊല്ലപ്പെട്ട ബി എം എസ് പ്രവര്‍ത്തകന്റെ വീട് സന്ദര്‍ശിക്കുകയും പ്രാദേശിക നേതാക്കളെക്കണ്ട് വിവരങ്ങള് തിരക്കുകയും ചെയ്തു. സി പി ഐ എം നേതൃത്വത്തിന്റെ അറിവോടെ നടപ്പിലാക്കിയ ആസൂത്രിത കൊലപാതകമാണ് നടന്നതെന്ന് രാജ ആരോപിച്ചു. സി പി ഐ എം പ്രവര്‍ത്തകര് പ്രതികളായ ബി ജെ പി പ്രവര്‍ത്തകന് വിനോദ്കുമാര് കൊലപാതകക്കേസില് സാക്ഷിയാണ് രാമചന്ദ്രനെന്നും അതിനാലാണ് കൊലപ്പെടുത്തിയതെന്നും ബിജെപി ഇന്ന് ആരോപണം ഉന്നയിച്ചിട്ടുണ്ട്.


ഒറ്റ ദിവസംകൊണ്ടല്ല ധോണി താരമായത്, പന്തിന് സമയം നല്‍കൂ: യുവരാജ് സിങ് Comparing Rishabh Pant with MS Dhoni Yuvaraj Singh Speaks\nComparing Rishabh Pant With Ms Dhoni Yuvaraj Singh Speaks\nഒറ്റ ദിവസംകൊണ്ടല്ല ധോണി താരമായത്, പന്തിനു സമയം നല്‍കൂ: യുവരാജ് സിങ്\nവിക്കറ്റ് കീപ്പര് ബാറ്റ്‌സ്മാന് ഋഷഭ് പന്തിനെ പിന്തുണച്ച് മുന് ഇന്ത്യന് താരം യുവരാജ് സിങ്\nSeptember 27, 2019 07:31:54 am\nമുംബൈ: വിക്കറ്റ് കീപ്പര് ബാറ്റ്‌സ്മാന് ഋഷഭ് പന്തിനെ പിന്തുണച്ച് മുന് ഇന്ത്യന് താരം യുവരാജ് സിങ്. ഋഷഭ് പന്തിനു കൂടുതല് സമയം നല്‍കണമെന്നും അദ്ദേഹത്തെ സമ്മര്‍ദ്ദത്തിലാക്കരുതെന്നും യുവരാജ് സിങ് പറഞ്ഞു.\nപന്തിനെ മനസ്സിലാക്കാന് സാധിക്കണം. അദ്ദേഹവുമായി ആരെങ്കിലും തുറന്നു സംസാരിക്കണം. മഹേന്ദ്രസിങ് ധോണിയുമായി പന്തിനെ താരതമ്യം ചെയ്യുന്നത് അവസാനിപ്പിക്കണമെന്നും യുവരാജ് പറഞ്ഞു.\nRead Also: ഗ്രേറ്റ, നിങ്ങള് ഒരു പ്രചോദനമാണ്, ഇനി ഒഴിവുകഴിവുകളില്ല; പിന്തുണയുമായി രോഹിത് ശര്‍മ്മ\n“ധോണി ഒറ്റദിവസം കൊണ്ടല്ല സൂപ്പര് താരമായത്. ഏതാനും വര്‍ഷങ്ങളുടെ പ്രയത്‌നത്തിലൂടെയാണു ധോണി വലിയ താരമായത്. അതുകൊണ്ടു തന്നെ ധോണിക്കു പകരക്കാരനെ തേടുമ്പോള് കുറച്ചു വര്‍ഷങ്ങള് വേണ്ടിവരും. ട്വന്റി 20 ലോകകപ്പിന് ഏകദേശം ഒരു വര്‍ഷമുണ്ട്. അതു പന്തിനെ സംബന്ധിച്ചിടുത്തോളം വലിയ കാലയളവാണ്” യുവരാജ് പറഞ്ഞു.\nഋഷഭ് പന്തില്‍നിന്ന് എത്രത്തോളം മികച്ച പ്രകടനം ലഭിക്കുമെന്നത് അദ്ദേഹത്തിന്റെ മാനസികാവസ്ഥാ അനുസരിച്ചുകൂടിയിരിക്കും. പന്തിന്റെ മാനസികാവസ്ഥ മനസിലാക്കി വേണം അദ്ദേഹത്തിനു പരിശീലനം നല്‍കാന്. പന്തിനെ അടിച്ചമര്‍ത്താനും സമ്മര്‍ദ്ദത്തിലാക്കാനും നോക്കിയാല് അദ്ദേഹത്തില്‍നിന്നു മികച്ച പ്രകടനം ലഭിക്കില്ല.\nRead Also: 11 കളിയില് 50 പുറത്താക്കലുകള്; ധോണിയെ അതിവേഗം പിന്നിലാക്കി ഋഷഭ് പന്ത്\nപന്തിന് ഏറെ അവസരങ്ങള് ലഭിച്ചു. എന്നാല് എങ്ങനെ മികച്ച പ്രകടനം കണ്ടെത്താന് കഴിയും? പരിശീലകര്‍ക്കും ക്യാപ്റ്റനും പന്തിന്റെ പ്രകടനത്തിൽ ഏറെ മാറ്റങ്ങള് കൊണ്ടുവരാൻ സാധിക്കുമെന്നും യുവരാജ് സിങ് പറഞ്ഞു.\nTags: MS Dhoni, Rishabh Pant, Yuvraj Singh\nUppum Mulakum: സ്നേഹവാത്സല്യങ്ങളോടെ കേശു; കളികൊഞ്ചലുമായി പാറുക്കുട്ടി;’ഉപ്പും മുളകും’ ചിത്രങ്ങൾ\nസ്മാർട്ഫോണുകൾക്ക് കിടിലൻ ഓഫറുമായി ആമസോൺ ഗ്രേറ്റ് ഇന്ത്യൻ ഫെസ്റ്റിവൽ സെയിൽ


ഉത്തരമലബാര് ജലോത്സവം; ഒരുക്കം പൂര്‍ത്തിയായി | Madhyamam\ndate_range 26 Aug 2012 11:24 AM GMT\nഉത്തരമലബാര് ജലോത്സവം; ഒരുക്കം പൂര്‍ത്തിയായി\nചെറുവത്തൂ൪: തേജസ്വിനിയുടെ ഓളപ്പരപ്പുകളിൽ ശരവേഗത്തിൽ പങ്കായമെറിഞ്ഞ് ഉത്തരമലബാറിൻെറ ജലരാജാക്കന്മാരാകാൻ വള്ളംകളി ടീമുകൾ മാറ്റുരക്കുന്ന ജലോത്സവം തിരുവോണ നാളിൽ നടക്കും. ഉച്ചക്ക് രണ്ടുമുതൽ നടക്കുന്ന ജലോത്സവത്തിൽ 25, 15,9ആൾ തുഴയും വള്ളംകളി മത്സരമാണ് പ്രധാനമായും നടക്കുക. ഒപ്പം, നിശ്ചലദൃശ്യങ്ങളും ചലനദൃശ്യങ്ങളും ജലഗാനമേള, കരിമരുന്ന് പ്രയോഗം എന്നിവയും നടക്കും. ജലോത്സവത്തിനുള്ള ഒരുക്കം പൂ൪ത്തിയായതായി സംഘാടക൪ വാ൪ത്താസമ്മേളനത്തിൽ അറിയിച്ചു.\nമുൻവ൪ഷത്തേക്കാൾ കൂടുതൽ ടീമുകൾ എല്ലാ ഇനങ്ങളിലും മത്സരിക്കാനായി രജിസ്റ്റ൪ ചെയ്തിട്ടുണ്ട്. മത്സര വിജയികൾക്കുള്ള സമ്മാനത്തുകയും ഈ വ൪ഷം വ൪ധിപ്പിച്ചിട്ടുണ്ട്. 25 ആൾ തുഴയും മത്സരത്തിൽ 20,000, 15,000 രൂപ ആദ്യ രണ്ട് സ്ഥാനക്കാ൪ക്കും 5000 രൂപ പങ്കെടുക്കുന്ന ടീമുകൾക്ക് പ്രോത്സാഹനമായും നൽകും. 15 ആൾ തുഴയും മത്സരത്തിൽ 13,000, 10,000, പ്രോത്സാഹനമായി 4000,9ആൾ തുഴയും മത്സരത്തിൽ 9000, 6000, പ്രോത്സാഹനമായി 3000 രൂപയും നൽകും. നിശ്ചലദൃശ്യത്തിന് ആദ്യ രണ്ട് സ്ഥാനക്കാ൪ക്ക് 13,000, 10,000 രൂപയും പ്രോത്സാഹനമായി 6000 രൂപയും നൽകും.\nസഫ്ദ൪ ഹാശ്മി അഴിത്തല, എ.കെ.ജി മയ്യിച്ച, വയൽക്കര ബോട്ട് ക്ളബ്, ന്യൂ ബ്രദേഴ്സ് മയ്യിച്ച, കാവുഞ്ചിറ കൃഷ്ണപിള്ള, എ.കെ.ജി മുഴക്കീൽ, ശ്രീനാരായണ അഴിത്തല, ന്യൂ ജോളി കുണ്ടുപടന്ന എന്നീ ടീമുകളാണ് ഈ വ൪ഷം ജലോത്സവത്തിൽ പ്രധാനമായും മാറ്റുരക്കുന്നവ. ടീമുകളെല്ലാം തേജസ്വിനി പുഴയിൽ തീവ്രമായ പരിശീലനം തുടങ്ങിക്കഴിഞ്ഞു.\nപി. കരുണാകരൻ എം.പി വള്ളംകളി മത്സരം ഉദ്ഘാടനം ചെയ്യും. കെ. കുഞ്ഞിരാമൻ എം.എൽ.എ അധ്യക്ഷത വഹിക്കും. എം.എൽ.എമാരായ പി.ബി. അബ്ദുറസാഖ്, എൻ.എ. നെല്ലിക്കുന്ന്, കെ. കുഞ്ഞിരാമൻ, വിവിധ രാഷ്ട്രീയ കക്ഷി നേതാക്കൾ എന്നിവ൪ സംസാരിക്കും. തുട൪ന്ന് നടക്കുന്ന വള്ളംകളി മത്സരം ജില്ലാ പൊലീസ് സൂപ്രണ്ട് എസ്. സുരേന്ദ്രൻ ഫ്ളാഗ് ഓഫ് ചെയ്യും. സമാപന സമ്മേളനം ഇ. ചന്ദ്രശേഖരൻ എം.എൽ.എ ഉദ്ഘാടനം ചെയ്യും.\nജില്ലാ ടൂറിസം പ്രമോഷൻ കൗൺസിൽ, ചെറുവത്തൂ൪ ഗ്രാമപഞ്ചായത്ത്, നീലേശ്വരം ബ്ളോക് പഞ്ചായത്ത്, നീലേശ്വരം നഗരസഭ എന്നിവ സംയുക്തമായാണ് ജലോത്സവം സംഘടിപ്പിക്കുന്നത്.വാ൪ത്താസമ്മേളനത്തിൽ കെ. കുഞ്ഞിരാമൻ എം.എൽ.എ, ടി.വി. ഗോവിന്ദൻ, ഡി.ടി.പി.സി സെക്രട്ടറി നാഗേഷ് തെരുവത്ത്, സി. കാ൪ത്യായനി, മുനമ്പത്ത് ഗോവിന്ദൻ, എം.പി. പത്മനാഭൻ, ടി.വി. കണ്ണൻ എന്നിവ൪ സംബന്ധിച്ചു.


മികച്ച ATN എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച ATN എക്സ്ചേഞ്ച് നിരക്ക്. ഇന്ന് ATN വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില ATN $ 0.008970 ATN/BTC EN\nഏറ്റവും മികച്ച വിൽപ്പന വില ATN $ 0.008970 ATN/BTC EN\nക്രിപ്‌റ്റോകറൻസി എക്‌സ്‌ചേഞ്ചുകളിലെ ഏറ്റവും മികച്ച നിരക്ക് ATN ആണ്. നിലവിലെ ക്രിപ്‌റ്റോ കറൻസി വിനിമയ നിരക്ക് ATN ആണ് എല്ലാ ട്രേഡിംഗ് ഇടപാടുകളിലും ശരാശരി വിനിമയ നിരക്ക്. മാർക്കറ്റ് പങ്കാളികളുടെ വിതരണവും ഡിമാൻഡും അനുസരിച്ചാണ് വില പ്രധാനമായും നിർണ്ണയിക്കുന്നത്. ഓരോ ക്രിപ്റ്റോ എക്സ്ചേഞ്ചറിലും ATN വാങ്ങുന്നവരുടെയും വിൽക്കുന്നവരുടെയും എണ്ണം വ്യത്യസ്തമാണ്. തൽഫലമായി, ക്രിപ്റ്റോ ATN നിരക്ക് ഓരോ വ്യക്തിഗത ക്രിപ്റ്റോ കറൻസി എക്സ്ചേഞ്ചിലും സജ്ജമാക്കിയിരിക്കുന്നു.\nമികച്ച ATN വാലറ്റ്\nഇന്ന് ATN യുടെ മികച്ച വാങ്ങൽ നിരക്ക് EN എക്സ്ചേഞ്ച് മാർക്കറ്റിൽ ATN/BTC ട്രേഡ് ജോഡി ഉപയോഗപ്പെടുത്തി $ 0.008970 ആണ്.\nഇന്ന് ATN യുടെ മികച്ച വിൽപന നിരക്ക് EN എക്സ്ചേഞ്ച് മാർക്കറ്റിൽ ATN/BTC ട്രേഡിംഗ് ജോടിയായ $ 0.008970 ആണ്.\nമികച്ച ATN വാലറ്റ് ഓരോ ക്രിപ്‌റ്റോ കറൻസി ഉടമയ്‌ക്കും വളരെ വ്യക്തിഗത ആശയമാണ്. ക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. മികച്ച ATN വാലറ്റിന് മികച്ച വിശ്വാസ്യതയും മികച്ച സുരക്ഷയും ഉണ്ട്. മികച്ച ATN എക്സ്ചേഞ്ചർ ഒരു നിശ്ചിത നിമിഷത്തിൽ നിർണ്ണയിക്കപ്പെടുന്നു. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ വിശകലനം നിരന്തരം നടക്കുന്നു.\nമികച്ച ATN വിൽപ്പനസ്ഥലത്ത്\nATN ന്റെ ഏറ്റവും മികച്ച വാങ്ങൽ വില ഉണ്ടായിരുന്ന ക്രിപ്റ്റോകറൻസി എക്സ്ചേഞ്ചറിൽ സാധാരണയായി മികച്ച വിനിമയ നിരക്ക് അന്വേഷിക്കേണ്ടതാണ്. ATN 24/01/2021 എന്നതിലെ മികച്ച നിരക്ക് - ഇന്നത്തെ എക്സ്ചേഞ്ചുകളിലെ എല്ലാ ട്രേഡിംഗ് ഡീൽ നിരക്കുകളുടെയും പട്ടികയിൽ പ്രദർശിപ്പിച്ചിരിക്കുന്നു. ATN ന്റെ മികച്ച നിരക്കുകളുടെ പട്ടികയിൽ നിങ്ങൾക്ക് ATN ന്റെ വ്യത്യസ്ത വിലകൾ കാണാൻ കഴിയും. ഏതാണ് മികച്ചതെന്ന് നിങ്ങൾക്ക് തിരഞ്ഞെടുക്കാം, ഏത് എക്സ്ചേഞ്ചിൽ ഒരു ക്രിപ്റ്റോ കറൻസി എക്സ്ചേഞ്ച് കണ്ടെത്തുന്നതാണ് നല്ലത്. Cryptoratesxe.com സൈറ്റ് സേവനം "ഇന്നത്തെ മികച്ച ATN വില 24/01/2021" മികച്ച ക്രിപ്റ്റോ നിരക്കുകൾ വിശകലനം ചെയ്യുന്നത് സാധ്യമാക്കുന്നു ലോകം ഓൺ‌ലൈൻ.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ ATN എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nEN ATN/BTC $ 0.00897 $ 11 321 -\nഏറ്റവും മികച്ച ATN വാങ്ങൽ നിരക്ക് പലപ്പോഴും നമ്മൾ ക്രിപ്റ്റോകറൻസി വാങ്ങുമ്പോൾ ലഭിക്കുന്നത് ഡോളറിനല്ല, ഡോളറിൽ നിന്ന് വ്യത്യസ്തമായ ഒരു കറൻസി അല്ലെങ്കിൽ ക്രിപ്റ്റോയ്ക്കാണ്. മികച്ച ATN വാങ്ങൽ നിരക്ക് ഡോളറുകളിൽ പ്രദർശിപ്പിക്കുന്നതിനാൽ അത് ശരിയായി വില നിശ്ചയിക്കും. ATN ഏറ്റവും മികച്ച വിൽപ്പന നിരക്ക് ഈ പേജിന്റെ മുകളിൽ ഡോളർ നിരക്കിനൊപ്പം സ്ഥിതിചെയ്യുന്നു. ATN എന്നതിനായുള്ള ഏറ്റവും മികച്ച വിൽപ്പന നിരക്ക് കുറഞ്ഞ ജനപ്രിയ കറൻസി അല്ലെങ്കിൽ മറ്റ് ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകാം.\nകൂടാതെ, ATN ഏറ്റവും കൂടുതൽ വിൽക്കാൻ കഴിയുന്ന കറൻസിയെക്കുറിച്ചുള്ള വിവരങ്ങളും ഞങ്ങളുടെ പേജ് നൽകുന്നു. ATN വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. വ്യത്യസ്ത കറൻസികൾക്കും ക്രിപ്റ്റോകറൻസികൾക്കുമായി ATN വാങ്ങുന്നതിനും വിൽക്കുന്നതിനുമുള്ള ഏറ്റവും മികച്ച ഡോളർ വിനിമയ നിരക്കിൽ എക്സ്ചേഞ്ചുകൾ അടുക്കുന്നു. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള മറ്റ് കറൻസികളുടെ ഫിൽട്ടറുകൾ ഉപയോഗിക്കുകയാണെങ്കിൽ നിങ്ങൾക്ക് ATN മറ്റൊരു കറൻസിയിലേക്കോ ക്രിപ്‌റ്റോകറൻസിയിലേക്കോ ട്രേഡ് ഇടപാടുകൾ കാണാൻ കഴിയും.


sex toy – Media Mangalam\nബെഡ്റൂമിൽ നിന്ന് ഇൻസ്റ്റാഗ്രാം സ്റ്റോറി റെക്കോഡ് ചെയ്തപ്പോൾ പിന്നിൽ സെക്സ് ടോയ്കളുടെ ശേഖരം; താരത്തിന്റെ സ്വഭാവം ഇങ്ങനെയോ എന്ന് ആരാധകർ; വൈബ്രേറ്ററിൽ ആവശ്യത്തിന് ബാറ്ററികൾ ഉണ്ടെന്ന് ഉറപ്പ് വരുത്തണമെന്നും ഉപദേശം\nലോക് ഡൗൺ സമയത്തും സെലിബ്രിറ്റികൾ തങ്ങളുടെ ആരാധകരുമായി സമയം ചിലവഴിച്ചത് സമൂഹ മാധ്യമങ്ങളിലൂടെ ആയിരുന്നു. തങ്ങളുടെ താരങ്ങളുടെ ലോക് ഡൗൺ വിശേഷങ്ങളറിയാൻ ആരാധകരും കാത്തിരുന്നു. സമൂഹ മാധ്യമങ്ങളിൽ…